
EACHDRAIDH  lOSEIPH. 


A'  CHEUD  EAKKANN. 

'Sann  mu  dheireadli  an  f  hogharaidli,  an  uair  a 
bha  sochairean  an  Fhreasdail  air  an  cuairt- 
eachadh  a  stigh  gu  tearuinte,  a  bha  'm  priomh- 
athair  lacob,  a'  co'chainnt  r'a  theaghlach  le 
eachdraidh  a  bheatha  fein  a  thoirt  dhoibh,  agus 
eachdraidh  'athair  Isaac,  agus  Abrahaim  a  shean- 
athair.  Eachdraidh  a  bha  co  làn  de  naigh- 
eachdaibh  drùighteach,  air  an  cur  an  cèill  gu 
h-innealta  seòlta,  air  uairibh  a'  brosnuchadh 
dheur,  agus  an  àm  eile  fiamh  a  ghàire,  air  an 
luchd-èisdeachd.  Kinn  e  am  barrachd  drùgh- 
aidh  air  loseph  na  rinn  e  air  càch,  a  thug  fainear 
de  gach  earrann  do'n  t-seanachas  :  bha  Beniamin 
beag  mar  an  ceudna,  le  gluasad  cridhe  a  bhràith- 
re,  le  beachdachadh  air  an  gnùis,  a'  co'mhoth- 
achadh  le'n  smuaintibh.  Bha  loseph,  caomh- 
oighre  Kachel  ghràdhaich,  air  a  ghlacadh  le 
ioghnadh  ri  èisdeachd  ri  eachdraidh  'athar  urram- 
aich,  am  feadh''a  bha  na  deòir  gu  frasach  a' 
sruthadh  o  shùilibh.  An  uair  a  bha  e  na  aonar, 
cha  b'  urra  dha  gun  bhi  cnuasachd  mu  ghliocas 
agus  mu  mhaitheas  De,  ann  an  roghnachadh 
lacoib  air  thoiseach  air  Esau,  ged  a  bha  rùn  air 
Isaac  atharrach'  a  dheanamh.  Thuirt  e  ris  fein, 
's  e  na  aonar,  "  Aineolach  's  mar  tha  mi,  òg  agus 
gun  f hiosrachadh  mu  dhiadhachd  no  mu  chealg- 

aireachd  an  t-saoghail,  chi  mi  eadar-dhealachadh 
mòr  eadar  m'athair  agus  bràthair  m'  athar,  Esau. 
Cha  robh  am  barrachd  mùghaidh  eadar  molaichead 
Esau  agus  luimead  m'  athar,  an  uair  a  chaidh  an 
laimhseachadh  le  m'  shean-athair  geur-chuiseach, 
na  bha  eadar  an  dà  inntinn.  Agus  cò  rinn  am 
mùghadh  sin,  no  idir  a  b'  urrainn  a  dheanamh 
ach  Dia,  a  thug  dhoibh  am  beatha,  's  a  dhealbh 
iad  san  aon-bhroinn  ?  Tha  mi  toirt  buidheachais 
duit,  0  Dhe !  gur  h-ann  do  m'  athair  lacob  a  tha 
'n  gealladh."  'S  tric  a  smuaintich  e  le  tlachd 
agus  toilinntinn  air  gach  fiosrachadh  cairdeil  a 
f  huair  am  priomh-athair  o'n  Uile-chumhachdach 
aig  Betel  agus  PenieL  "  0  l"  thuirt  e,  "  gu'm 
biodh  an  Dia  ceudna,  Dia  m'  athar,  maille  rium, 
ceart  mar  bha  e  maille  ris-san  !  Gru'n  robh  an 
Dia  so  na  Dhia  dhomhsa  ann  an  tir  nam  beò 
'gam  stiùradh  agus  a  bhi  na  chuibhrionn  domh 
am  feasd." 

Mar  so  a'  beachd-smuainteachadh  air  gach 
caochladh  a  thug  am  Freasdal  air  'athair,  agus 
a'  guidhe  gu  dùrachdach  arson  gràis  chum  giùlan 
'athar  a  leantuinn,  thuit  e  na  shuain,  agus  chaidil 
e  ann  an  sìth  agus  'an  sàmchair.  Air  dha  bhi 
na  chadal,  bhruadair  e,  agus  feuch !  bha  e  fein 
agus  a  bhràithrean  uile  còmhla  air  magh  a  bha 
dlù  do  laimh,  ag  oibreachadh  gu  dian,  a'  buain 
agus  a'  ceangal ;  agus  an  sguab  mu  dheireadh 
a  cheangail  e,  ni  a  chuir  mòr  ioghnadh  air, 
sheas  i  suas  nam  meadhon,  mar  uachdaran ; 
agus  rinn  sguaban  a  bhràithrean  uile  ùmhlachd 
dhi,  mar  iochdarain  dheònach.  Neo-eòlach  air 
mi-run  no  air  farmad,  agus  am  barail  gu'n  robh 
a   bhràithrean   co   saor    uapa  's   a  bha   e   fein, 

dh'innis  e  gu  neo-sgàthach  dhoibh  a  bhruadar  : 
ach  mo  thruaighe  !  bhrosnuich  an  spèis  shon- 
raicht'  a  bh'aig  'athair  dha^  suas  annta  miosguinn 
agus  droch-rùn  nan  cridheachaibh.  Dh'èisd 
iad  ris  le  ro-aire,  agus  dhrùigh  e  orra ;  ach  cha 
b'  urra  dhoibh  a  chleth  nan  gnùis  an  ni  a 
thàrmaich  nan  cridhe.  Dh'f  hiosraich  esan,  mar 
òganach  a  bha  ullamh  gu  foghlum,  ciod  bu 
chiall  da  leithid  de  dh'aisling  ?  Ach  chuir  iad 
sgàile  air  am  barail,  agus  le  mi-thlachd  thionn- 
daidh  iad  air  falbh  uaithe,  ag  ràdh  ris  nach 
b'aithne  dhoibh  a  bheag  mu  'n  chùis.  Ach  cha 
luaithe  dhealaich  e  riu,  na  chuir  iad  an  comh- 
airle  r'a  chèile,  mu  thimchioll  na  h-aislinge. 
Labhair  ludah  air  tùs,  "  Mo  bhràithre,"  thuirt 
e,  "G-e  b'e  co  neo-chiontach  agus  neo-smaoint- 
eachail  a  dh'  aithris  e  am  bruadar,  tha  ann  am 
bheachdsa,  am  barrachd  ann  seach  barail  na 
h-inntinn  :  agus  mar  'eil  mi  meallta  am  bharail, 
tha  e  cur  air  a  manadh  àrd-urram  ann  am 
pearsa  loseiph,  no  gu'm  bi  uachdaranachd  aig 
a  shliochd  air  cloinn  'athar.  "Air  mo  shon 
fein,"  arsa  Simeon,  "  tha  mi  meas  an  iomlain 
mar  thoradh  bhi  dèigheil  air  urram  ;  tha  sibh 
fiosrach  gu  bheil  e  air  'àrach  suas  le  àrd  bharail 
uime  fein,  le  ro  dheòthas  'athar  mu  'dhèibhinn. 
A  chionn  gu  bheil  'athair  co  toigheach  uime,  cò 
aig  a  'bheil  fhios  nach  e  tha  na  bhruadar  inn- 
leachd  chum  e  fein  a  dheanamh  ni's  ionmhuinne 
le'athair,  chum  sinne  a  sgaradh  a  mach  o  bheann- 
achd  ar  n-athar,  mar  rinn  e  fein  air  Esau  bràth- 
air  ar  n-athar  ?  No  ma  bhruadair  e  'n  aisling  n 
dh'  aithris  e  dhuinn  san  àm,  nach  'eil  e  leòir 
Bhoilleir  gur  ann  a  chionn  gu  bheil  'inntinn  uuo- 

raichte  air  a  bhi  riaghladh  ?"  Fhreagair  Eeuben 
a  bhràthair  Simeon  air  a  mhodh  so ;  "  Cha  'n 
'eil  barrachd  spèis  ar  n-athar  do  loseph  idir  r'a 
mholadh,  oir  ma  mheasar  gu'n  còmhnuich  bràith- 
rean  ann  an  sìth  maille  r'a  chèile,  's  èiginn  doibh 
a  bhi  co'ionann  ;  ma  ni  athair  leth-bhreith  air 
aon  seach  a  chèile,  togaidh  e  mòran  aimhreite. 
Gidheadh  's  còir  dhuinn  ceartas  a  dheanamh 
ris  a'  ghile ;  tha  e  ro  àillidh  na  phearsa ;  feud- 
aidh  sibh  maise  a  mhathar  fhaicinn  air,  maille 
ri  foghainteachd  ar  n-athar ;  tha  a  ghnè  co 
suairce,  co  taitneach  agus  co  ghaol-thàirngeach ; 
na  deanamaid,  matà,  gearan  neo-stèigheil  air  ar 
n-athair,  ged  a  bheir  e  am  barrachd  gràidh  d'ar 
bràthair.  Chuireadh  ar  n-athair  air  thoiseach 
air  bràthair  bu  shine,  uime  sin  tha'an  gealladh 
a'teachd  oirnne ;  na  dìteamaid,  mata,  an  t-ogan- 
ach  gus  am  faic  sinn  ciod  a's  deònach  le  Dia  a 
dheanamh  ris. 

Air  an  dòigh  so  cho'riasanaich  mic  lacoib 
r'a  chèile,  am  feadh  a  bha  Belphegor,  aingeal 
malluichte,  aig  an  robh  fuath  gamhlasach  agus 
mì-run  gun  tomhas  do'n  chinne-daoine,  agus 
gu  sònruichte  do  chloinn  a  gheallaidh,  air  piìltinn 
o  thurus  gràineil  dlù  air  lerusalem,  air  teachd  am 
fagus  ag  itealaich  san  adhar  os  an  ceann,  chum 
gu'n  tuigeadh  e  ciod  m'an  robh  iad  a  co'chainnt, 
chum  dochair  a  dheanamh  dhoibh.  Chunnaic 
e  'm  buaireas  san  robh  Simeon,  agus  chuir  e 
roimhe  gu'm  meudaicheadh  e  a  mhiosguinn. 
'Se  'n  ni  a  bha'n  aire  an  droch  spioraid,  Simeon 
a  bhrosnuchadh  gu  loseph  a  chur  gu  bàs  mar 
rinn  e  air  cloinn  Shechem  roimhe  so ;  ni  nam 
faigheadh  e  a  thoirt  air  a  deanamh,  a  f  hreagradh 

d'a  antoil  mhalluichte  air  ioma  doigh  ;  bheireadh 
e  am  priomh-athair  le  bròn  sios  do'n  iiaigh  ; 
thàirngeadh  e  mi-chliu  buan  air  an  t-sliochd 
thaghta ;  agus  dh'f heudadh  e  Dia  cothromach 
a  bhrosnuchadh  gu'm  fiosrachadh  le  breitheanas 
uamhasach.  Chum  so  a  dheanamh  chuir  e 
roimhe  a  mhealladh  le  bruadar;  's  a  chum  na 
cricbe  so,  thàr  e  dh'  ionnsuidh  a  bhùtha,  agus 
an  uair  a  thuig  e  gu'n  robh  e  trom  na  chadal, 
shèid  e  dorchadas  duaichnidh  air  a  cheudfaithibh 
uile.  Air  leis  gu'm  fac  e  loseph  air  righ-chaithir, 
e  fein  agus  a  bhràithrean  a'  sleuchdadh  sios  da. 
ag  asluchadh  cobhair  o  'laimh ;  agus  an  ùine 
ghearr  thuig  e  gu'n  robh  e  ceangailte  fo  chuibh- 
reach,  am  fianuis  a  bhràithre,  agus  air  a  thilg- 
eadh  am  piiosan ;  air  leis  gu'm  fac'  e  gu'n  robh 
a  ghineil  fein  nan  seirbhisich  do  shliochd  loseiph. 
Gu'n  robh  chù  loseiph  air  'àrdachadh  chum  nan 
nèamhaibh,  agus  nach  robh  a  chuid  eile  de 
chloinn  'athar  air  an  ainmeachadh  ach  air  mhodh 
neo-mheasail,  agus  gu  sònruichte  e  fein,  le  gràin. 
Osbarr  chunnaic  e  gu'n  robh  iarmad  loseiph  a' 
buntainn  gu  cruaidh  an-iochdmhor  ri  gineil  a 
bhràithrean.  'S  amhuil  mar  sin  a  mheall  àrd- 
namhaid  'anma  e  le  bruadar  a  dheachdadh  dha  o 
ifrinn.  Mhosgail  Simeon  sa'  mhadainn,  agus 
chaidh  e  mu  thimchioll  a  ghnothaiche  saoghalta, 
le  cùram  a  ghabhail  da'  threud  ;  ach  bha  gruaim 
thosdach  air  a  ghnùis,  agus  cha  d'  innis  e 
f  hathast  a  chion  fàth. 

'San  àm  cheudna  dh'  fhàs  loseph  'an  àirde, 
'an  deadh-ghean  'athar,  agus  'an  eagal  De.  •'An 
ùine  ghearr  chunnaic  e  aisling  eile,  air  cho'bhrigh 
ris  a   bhruadar   roimhe.     Air   leis   gu'n   robh   e 

air  magli  taitneach,  còmhdaichte  leis  gach  feur 
bu  nòsaire  agus  gach  blàth  bu  mhaisiche ;  gu'n 
robh  an  leòghann  agus  am  mangan  nan  garaidh- 
ibh  uaigneach ;  cha  robh  iad  an  dian-thòir  air 
an  creich  le  ulf  hartaich  ghràineil,  agus  cha  robh 
ach  binn-fhuaim  na  sprèidhe  r'a  chluinntinn. 
An  uair  a  bha  e  dol  air  aghaidh,  fo  ioghnadh  ri 
maise  naduir,  agus  a  'toirt  aoraidh  do  'n  àrd 
Chruthai'ear,  chunnaic  e  gluasad  neo-chumanta 
sna  neoil;  leum  a'  ghrian,  a'  ghealach,  agus 
aon-reul-deug  a  nuas,  agus  rinn  iad  umhlachd 
dha.  Air  an  latha,  an  dèigh  na  h-iobairt  fheasg- 
air,  an  uair  a  bha  teaghlach  lacoib  cruinn  aig 
an  suipeir,  mar  bha  gnà  an  àma ;  gu  neo-chiontach 
neo-lochdach,  dh'  innis  loseph  a  bhruadar  nan 
làthair  uile.  Dh'èisd  'athair  ris  gu  furachair, 
ach  mheas  e  iomchuidh  a  bharail  mu'n  aisling 
a  ghleidheadh  aige  fein,  air  eagal  gu'n  dùisgeadh 
e  farmad  bràithrean  loseiph;  agus  thug  e 
achmhasan  beag  dha,  ag  ràdh,  "  An  d'thig  mise 
agus  do  mhàthair  agus  do  bhràithrean  a  shleuchda 
'sios  dhuitse  ?"  Ghabh  am  bruadar  agus  a  bhrigh 
greim  air  inntinn  a  phriomh-athar ;  agus  ged 
a  thug  e  beum  do  loseph,  smaointich  e  air  a 
chùis  na  chridhe,  gur  ann  os  àird  a  bha  e,  a'  cur 
gniomhmòr  èiginn  air  a  mhanadh. 

Bha  chùis  air  atharrachadh  aig  bràithrean 
loseiph:  thug  an  aisling  so  am  bruadar  roimhe 
gu'n  cuimhne,  agus  air  leo  gu'n  robh  iad  ionnas 
cheana  fo  dhaorsa  aig  am  bràthair.  Mheudaich 
am  bruadar  so  am  farmad,  agus  chuir  e  maoim 
on-a;  gu  h-àraidh  'nuair  a  dh'aithris  Simeon  a 
bhruadar  fein  doibh,  ni  a  cheil  e  gus  a  so.  Air 
leo  gur  gnothach  cinnteach  a  bh'ann,  agus  nach 

robli  acb  aon  doigh  air  a  bhacadh  ;  agus  gu'm 
b'e  sin,  (uamhasach  ri  labhairt)  crioch  obann  a 
chur  air  a  bheatha ;  mar  nach  biodh  cheana  fuil 
gu  leòir  air  an  lamhaibh  ciontach.  B'iongantach 
gu'm  biodh  aithriche  nan  daoine  taghta  a'  cath- 
achadh  an  aghaidh  Dhe,  agus  a'  cur  an  aghaidh 
a  thoil'  a  chur  an  gniomh  !  Cia  do-lorgachaidh  ! 
slighean  an  Uile-chumhachdaich  }  agus  do-rann- 
sachaidh  a  bhreitheanas ! 

Dh'imich  iad  an  sin  a  dh'ionaltradh  an  treud, 
air  thùs  do  Shechem,  far  nach  b'fhada  gus  an 
d'  ith  iad  suas  am  feur,  's  an  sin  chaidh  iad  do 
Dhotan,  far  an  robh  saibhireachd  feòir  agus 
fasgadh  d'an  cuid  sprèidh.  Air  bheag  'suim 
d'an  athair  cha  d'innis  iad  da  gu'n  deachaidh 
iad  air  imrich ;  co  dhiubh  is  ann  a  thachair  so 
o  chion-smuainteachaidh,  no  o  rùn  gu'm  faigh- 
eadh  iad  cur  as  do  loseph,  cha'n  fhois  domh; 
ach  lion  an  dol  air  astar  inntinn  an  athar  le 
iomaguin ;  air  an  aobhar  sin  chuir  e  loseph  air 
an  tòir  a  dh'f  hiosrachadh  m'an  leas.  Air  dhoibh 
Dotan  a  ruigheachd,  chuir  iad  an  comhairle  ri 
chèile  mar  chuireadh  iad  an  aghaidh  àrdachadh 
am  bràthar,  air  an  d'amhairc  iad  a  nis  le  fuath, 
agus  chuir  a  chuidh  bu  phailte  dhiubh  rompa 
a  chur  gu  bàs.  Mar  so  bha'm  peacadh  anabh- 
arrach  an-trom  le  smaointeach'  air  am  bràthair  a 
mharbhadh  ;  agus  b'e  crioch  an  comhairle,  gu'n 
dòirteadh  na  bràithrean  fuil  am  bràthar,  agus 
sin  gun  uiread  agus  coire  r'a  chur  as  a  leth. 

Chuir  an  athair  loseph  a  dh'fhaicinn  cionnas 
a  bha  a  bhràithrean,  ni  bu  deòin  leis  a  dheanamh. 
Chaidh  e  air  tìis  do  Shechem,  far  an  robh 
fiuthair  aig'  am  faighinn,  ach  an  ionad  tachairt 

riusaii  's  ann  a  thachair  coigreach  air,  neach 
'nuair  a  chunnaic  e  òganach  dreachmhor  air 
iomrall  san  fhearann  a  thainig  am  fagus,  agus 
thuirt  e  ris  mar  a  leanas  :  "  A  fhleasgaich, 
m'as  math  mo  bheachd,  is  coigreach  san  àite  so 
thu,  air  seacharan  an  tòir  air  cuspair  eiginn  ;  is 
ann  a  mhuinntir  na  tire  mise,  agus  m'as  miann 
leat  e  bheir  mi  dhuit  gach  fiosrachadh  a  tha  'm 
chomas.  'Si  toil  De  nach  bi  sinn  mi-thlusail  ri 
coigrich,  ach  gu'n  dean  sinn  dhoibh  gach  math 
a  dh'fheudas  sinn.  Dhrùigh  deadh  thairgs'  an 
duine  air  loseph,  agus  thuirt  e  gu  macanta  ris, 
"A  charaid,  oir  's  amhuil  a  tha  do  chainnt  a' 
cur  an  cèill  's  ann  a  tha  mi'n  so  san  àm  ag 
iarraidh  mo  bhràithre,  bu  chòir  a  bhi  dlii  do'n 
àite  so  ag  ionaltradh  an  treuda,  bithidh  mi  gu 
mòr  a'd'  chomain  ma  dh'innseas  tu  domh  c'àit' 
a'bheil  iad."  "  M'as  iad  deichnear  mhac  Israeil 
a  tha  dh'easbhuidh  ort,"  a'  deir  an  coigreach, 
"  's  urrainn  mis  innse  dhuit  cion  a  chaidh  iad, 
oir  bha  mis'  air  ghnothach  aca  o  chionn  thri 
làithean  ;  's  an  uair  a  thuig  iad  gu'n  d'f  has  an 
t-ionaltradh  lòm  le'n  treudaibh  lionmhor,  chuala 
mi  iad  ag  ràdh  gu'n  rachadh  iad  do  Dhotan, 
far  an  robh  am  pailteas  feòir. 

"  M'as  bràthair  thusa  do  na  daoine  foghaint- 
each  sin,  guidheam  ort  gabh  tàmh  maille  riums' 
an  nochd,  agus  anns  a'  mhadainn  imichidh  tu  d'an 
ionnsuidh  ann  an  sìth."  Leis  mar  bha  ciaradh 
an  f  heasgair  ann,  ghabh  e  ri  cuireadh  caoimhneil 
a'  choigrich,  agus  ghabh  e  mu  thàmh  ann  am 
bùth  a  Chanàanaich.  Air  dha  dol  a  chadal  thain- 
ig  a  bhruadair  na  bheachd,  agus  bha  mòr  thoil 
aige ;    gu'm  biodh    fìos  aige  air  am  brigh ;    ach 

an  uair  a  thuit  e  na  cliadal  cliunnaic  e  aisling 
do  ghnè  eile.  Air  leis  gu'n  robh  e  air  seach- 
ran  an  tìr  aineoil  fo  dhubhar  na  h-oidhche; 
cha  robh  grian,  gealach  no  reultan  ri  fhaicinn. 
Air  dha  bhi  gu  h-airsneulach  trom  ag  imeachd 
gun  fhios  aige  c'àit'  a  bha  e  dol.  Cha  robh  e 
'cluinntinn  a  bheag  ach  raoiceil  fhiadh-bhèistean, 
ag  iarraidh  an  cobhartaich.  B'e  beucaich  an 
leòghainn  agus  ulfhartaich  na  comhachaige  bu 
cheòl  cluaise  dha.  Thuit  e  gun  f  hios  da  ann  an 
slochd  domhain,  am  measg  nathraichibh  millteach, 
agus  uilebheistean  eile ;  agus  leis  an  leagadh 
chaidh  a  chòta  ioma-dathach  a  reubadh  as  a 
chèile,  agus  bha  e  air  barr  pris  os  a  cheann. 
Mun  gann  a  ràinig  e  ìochdar  an  t-sluichd  dh'iadh 
dà  nathair  mu  thimchioll  a  chas,  ni  a  chuir  eagal 
mòr  air,  a  thug  air  dùsgadh,  agus  bha  aiteas  air 
nach  robh  ann  ach  bruadar.  Theagamh  gur  h- 
ann  a  ghabh  spiorad  eiginn  bàigheil  nèamhaidh, 
a  chuala  mì-run  a  bhràithrean,  an  doigh  so  air 
rabhadh  a  thoirt  da  air  a  chunnart,  chum  gu'n 
seachnadh  e  an  cuilbheartan.  Ach  cha  robh 
droch  amharus  ann  an  cridhe  neo-chiontach 
loseiph.  Mheasadh  e  na  choire  mhòr  gu'n  cuir- 
eadh  e  an  caoimhneas  'an  teagamh.  Nam  biodh 
ionracas  agus  trèibhdhireas  a'buadhachadh  co  mòr 
anns  a'  chuid  eile  do  d'  mhacaibh,  0  lacoib  !  's 
mor  an  cràdh-cridhe  a  sheachnadh  tu,  agus  rachadh 
tu  gu  siochail  sàmhach  sios  do'n  uaigh. 

Bha  mùghadh  mòr  eadar  iadsan  agus  loseph, 
oir  cha  luaithe  chunnaic  iad  e  tighinn  fad'  as,  na 
chuir  iad  rompa  a  mhilleadh,  agus  le  aon  ghniomh 
nàrach  mi-chiatach  gu'n  cuireadh  iad  bacadh 
air  an  àrdachadh  ris  an  robh  dùil  aca  bha  fiughair 

aige.  "  Tha  e  tiglnnn,  a'cleir  Lebhi  le  rùcas  mòr, 
a  reir  ar  rùin ;  feuch  tlia  'n  t-aislingeach'  a' 
teachd."  "  Tha,  a  deir  Simeon,  agus  a  bhràithre, 
'se  so  an  t-àm  gu  chur  gu  bàs,  agus  faiceamaid 
ciod  a  dhiongas  a  bhruadair  dha.  Cha'n  ann  mar 
sin  a  bhitheas,  arsa  Eeuben ;  an  e  gu'm  bi  sinne 
aig  a'  bheil  an  uchdmhacachd  agus  an  co'chean- 
gal,  sinne  aig  a'  bheil  an  gealladh,  ciontach  de 
f  huil  ar  bràthar  ?  An  e  gu'n  dean  sinne  !  d'an 
d'àithneadh  làmha  naomh  a  thogail  suas,  agus 
ìobairtean  fìorghlan  ìobradh  do  Dhia,  ar  n-anama 
a  thruailleadh  le  fuil  neo-chiontach  ar  bràthar  ? 
Cuimhnichibh,  mo  bhràithre,  gu'n  d'èigh  fuil 
Abeil  o'n  taLamh  ris  an  Tighearna,  d'am  buin 
dioghaltas  ;  agus  nach  brosnaich  fuil  loseiph  fearg 
an  Uile-chumhachdaich  ?  Agus  co  theid  as 
'nuair  a  ni  Dia  dioghaltach  tòrachd  ?  Ma  tha'n 
t-anabharra  spèis  aig  ar  n-athair  dha,  ciod  an 
comas  a  th'aige-san  air  ?  'S  èiginn  d'a  naimhde 
fein  'f  hiachalachd  'aideachadh.  Ma  tha  'bhruad- 
air  a'  cur  air  a  mhanadh  a  bhi  na  dhuine  mòr, 
nach  feud  loseph  a  bhi  cumhachdach  gun  sinne 
bhi  'n  ar  tràillibh  dha  ?  An  cuir  sinne  ar  brà- 
thair  gu  bàs  arson  breislich  f  haoin  na  h-inntinn  ? 
Cò  is  urrainn  bruadair  a  sheachnadh  ?  Ged  a 
dh'fheudamaid  deigh  air  àrdachadh  a  chur  as  a 
leth,  nach  gabhadh  òige  agus  cion  fiosrachaidh  a 
leth-sgeul  ?  Dheanadh  am  barrachd  eòlais,  agus 
an  tuille  co'roinn  ri  daoinibh  agus  nithibh,  a 
theagasg  dha  nach  robh  an  duine  o  thùs  air 
'òrduchadh  gu  bhi  na  thràilL  Leigibh  leis  an 
t-seann  duine  ar  n-athair  tagradh  as  leth  loseiph. 
Tha  a  bheatha  ceangailte  ann  am  beatha  an 
leinibh.      Agus  an   gabh   sibh   de  dhànadas   nu 

mharbbas  an  t-atbair  le'  mbac  a  cbur  gu  bès,  agus 
gu'n  lot  sibb  a  cbridbe  le  fuil  loseipb  ?  Cuimb- 
nichibb  air  ar  n-atbair,  mo  bbràitbre ;  faicibh 
e  SL  sile'  nan  deur  os  ceann  a  mbic  bheubanaicbte: 
air  a  chur  gu  bàs  le  gineil  'athar  :  air  a  mharbh- 
adh  leis  na  ceart  daoine  anns  an  robh  'earbsa. 
Deanadh  eagal  De,  agus  gràdb  d'ar  n-atbair  urram- 
ach,  tagradb  as  letb  an  òganaich  ;  agus  na  faic- 
eamsa,  guidbeam  oirbh,  an  t-olc  a  thig  leis  a 
ghniomh  anacneasta  sin,  air  Israel  a  tba  co  mòr 
fo  chùram  Dbe." 

"  An  e  so  Eeuben,"  a  deir  Lebbi  le  sgallais, 
"  Eeuben  ceud-gbin  lacoib  ?  An  Eeuben  diadb- 
aidh  sin,  a  cbaidb  le  anamianna  gràineil  suas 
chum  leabaidb  'atbar,  "sa  thruaill  i  ?  C'àit  'an 
sin  an  robh  t-eagal  mu  Dhia,  do  gbràdh  agus 
t-urram  do  t'  atbair  ?  An  tusa  ar  combairliche  ? 
Thusa  nacb  b'urrainn  bean  t-athar  a  sbeacbnadh, 
an  6  gu  bheil  thu  air  fàs  cbo  cràbhach  an  ùine  cbo 
gearr  ?  A'  bheil  thu  nis  cbo  cùramach  mu  bbea- 
tba  t-atbar,  a  chuir  na  h-uiread  easurram  air  ? 
Gu  ma  nàr  leat  do  bbeul  'fbosgladb,  agus  leig 
le  deadh  dbaoine  cùis  deadh-bheus  a  thagradh  ?" 
"  Tha  t-achmhasan  sgaiteacb,  a  bbràthair,"  a 
deir  Eeuben,  "  'ga  m'  chlaoi  gu  goirt.  Tha  mi 
'g  aideachadb  gu  bbeil  do  cbasaid  fior,  agus  cha 
n-'eil  olc  mo  pheacaidh  an  an-fhios  domh.  Chuir 
mi  easurram  air  Dia,  air  m-athair,  agus  orm 
fèin  ;  agus  dh'fbàg  mi  sgainnil  gbrànnd'  air  mo 
shliochd  gu  bràth.  Ach  ge  nach  feudadh  a 
choi'lion  là  tùrsacb,  agus  oidbche  neo-sbocair  a 
chuir  mi  seacbad,  a  tboradh  a'  gniomh  sgreataidL 
ud,  mo  letbsgeul  a  gbabbail  ri  Dia ;  dh'  f  heudadh 
e  mo  dhion  o  mhaoidbeadh  mo  bhràitbre.     Creid 

mì,  a  Lebhi,  is  leòir  dliomh  agartas  mo  clioguis 
feÌDj  agus  clia  chuir  mi  feum  air  do  chòmhnadh 
an-iochdmhor-sa.  Gidheadh,  's  fior  na  thubhairt 
thu,  a  bhràthair,  agus  cha  ghabh  mi  gu  h-olc  e. 
Ach  gun  amharus  'se  mo  dhroch  ghiùlan  roimhe 
60  is  cionf  àth  air  nach  feud  mi  gabhail  leibh  sa 
ghniomh  mhalluichte  so.  Osbàrr,  tha  mo  choguis 
ag  innse  dhomh  gu  bheil  cionta  ni's  leòir  na 
laidhe  air  m'  anam  cheana,  gun  tuiU'  a  chur  ris 
leis  a'  ghniomh  ghràineil  sin  a  tha  Simeon  a'  cur 
roimhe  ;  agus  gu'n  robh  mi  a'm  chionf  àth  air 
trioblaid  gu  leòir  a  chuir  air  m-athair  caomh,  ge 
nach  aontaich  mi  gu  mac  a  ghràidh  a  chur  gu 
bàs,  ni  a  bheireadh  a  cheann  liath  le  bròn  cràit- 
each  sios  do'n  uaigh.  'S  beag  feum  a  th'  aige- 
san  aig  a  bheil  peacadh  adhaltrannais  collaidh 
air  a  choguis,  air  tuille  chur  ris  le  fuil  neo- 
chiontach  a  dhòrtadh.  Uime  sin  cha  n-'eil  e'n 
comas  domh  co'aontachadh  le'dheanamh." 

"  Feudaidh  an  sgainneal  ghràineil,  le  aidmheil 
fein,  a  tharruing  Eeuben  air  fein  agus  air  a 
shliochd  a  sholtachadh  ri  bhi  na  thràill,"  a  deir 
Simeon ;  "  ach  tha  ar  sliochd-ne  saor,  agus 
cha  n-'eil  iad  buailteach  de  dhaorsa.  Air  an  aobh- 
ar  sin  ma  ghabhar  mo  chomhairle-sa  cuirear 
loseph  gu  bàs ;  mar  aontaich  Eeuben  leis  a' 
ghniomh  cuirear  e  fein  gu  bàs  maille  ris.  C'ar- 
6on  a  mhaireadh  e  beo  gu  casaid  a  dheanamh 
oirnne  r'ar  n-athair  ?  M'as  toil  leibh  e  bheirinn 
aon  tairgse  do  Eeuben ;  agus  ma  ghabhas  e  leinn 
cha  chuir  sinn  gu  bàs  e,  ach  mur  gabh,  cuirear 
as  da  fein  agus  do  loseph  còmh'la,  oir  cha  chuir 
sinn  e  na  chomas  ar  cionta-ne  fhoillseachadh. 
Aontaicheadh   Eeuben  leinn  loseph  a  chur  gu' 

bàs,  no  thigeadh  e  fo  na  mionnan  a's  cruaidhe 
nach  innis  e  oirnne.  'S  ann  a  mhàin  leis  a  so  a 
dh'f  heudas  e  a  bheatha  a  chaomhnadh.  Abair,  a 
Eeubein,  an  gabh  thu  ris  a  chumhadh  ?"  "  Leig- 
ibh  leam  a  bhi  gu  m'  chomhairle  gus  am  màir- 
each,  agus  an  sin  bheir  mi  freagradh  dhuibh,"  a 
deir  ceud-ghin  lacoib. 

"  Deònaichidh  sinn  fad  aon  uaire  dhut,  agus  an 
sin  bithidh  fiuthair  againn  ri  d'fhreagradh,"  a 
deir  na  bràithrean. 

Mu'n  àm  so  thainig  loseph  am  fagus  d'a 
bhràithribh,  agus  le  fèith  ghàire  na  ghnùis  ri'm 
faicinn  uile  cruinn,  thainig  e  dhì  dhoibh  a  chur 
fàilt'  orra,  agus  a  dh'fhiosrachadh  m'an  slàinte. 
Ach  's  grad  an  t-ioghnadh  a  bhuail  e,  'nuair,  an 
ionad  fàilt  a  chur  air,  gur  h-ann  a  thionndaidh 
iad  an  cùl  ris,  le  lasan  feirg'  air  an  gnùis.  Eug 
iad  air  gu  grad,  agus  spìon  iad  a  chòta  àluinn 
cadath  dheth,  agus  chuir  iad  ceangal  nan  tri 
chaol  air.  Chlisg  Eeuben,  agus  ghlaodh  e, 
"  Stad  air  do  laimh  ach  a  mhàin  gu  ceann  na 
h-uaire,  an  uair  a  gheall  sibh,  agus  an  sin  bheir 
mi  freagradh  dhuibh."  Dh'aontaich  iad  uile 
fuireach  aon  uair,  agus  gun  tuille,  m'an  rachadh 
loseph  a  mhilleadh :  agus  le  sealladh  muladach 
a  thug  Eeuben  air  a  bhràthair  fo  chuibhreach, 
thuirt  e  "B'fhearr  leam  gu'n  ceadaicheadh  do 
dhleasdanas  do  d'  athair,  agus  do  ghaol  do  d* 
bhràithribh  dhuit  fuireach  aig  a  bhaile,  an  àite 
tighinn  a  dh'fhaicinn  nan  daoine  so  a  th'air  thi 
do  mhilleadh  ;"  le  so  a  ràdh,  thàr  e  gu  grad  a 
leth-taobh  chum  smaointeachadh  ciod  am  freag- 
radh  a  bheireadh  e  dhoibh. 

Air  do'n  bhràthair  bu  shine  dol  a  leth-taobh, 

agus  loseph  ann  am  meadhon  a  bhraithre,  mai 
uan  neo-lochdach  am  measg  mhadadh-alluidh 
fuileachdach,  labhair  fear  dhiubh  ris  air  a'  mhodh 
so  :  "  Oganaich  ghlòir-mhiannaich  !  smaointich 
air  do  chor,  an  ceann  uaire  theid  casg  a  chur  air 
do  dhèigh  air  àrdachadh ;  cuiridh  aon  uair  crioch 
air  do  bheatha,  is  èiginn  duit  a  call  arson  ar 
saorsadh-ne.  'S  èiginn  duit  dol  gu  bàs  a  dh'ain- 
deoin  cò  theireadh  e."  Fhreagair  esan,  "  Nam 
bithinn  fiosrach  air  'ur  mi-run,  dh'f  heudainn  an 
cunnart  a  sheachnadh  ;  ach  thug  mo  dhleasdanas 
do  m'  athair,  do  m'  bràithribh,  agus  do  m'  Dhia 
gu  ruige  so  mi ;  ma  thug  Dia  mi  'n  so  chum  mo 
mhilleadh,  's  còir  dhomh,  agus  's  eiginn  domh 
striochdadh  ;  ach  ma  chi  e  iomchuidh  chum  gloir 
'ainme  mo  chaomhnadh,  tha  e  comasach  air  'ur 
runsa  do  m'  thaobh  a  chaochladh,  mar  philleas  e 
na  h-aibhnichean  uisge ;  no  gu'n  seòl  e  doigb 
air  dol  as  o  'ur  dioghaltas-se.  Innisibh  dhomh 
ciod  an  cron  a  rinn  mi,  leis  an  do  thoiU  mi  'ur 
fuath  ;  ma  chuir  mi  mi-thlachd  oirbh,  cha  b'  ann 
le  m'  fhios,  agus  is  cruaidh  neach  a  chur  gu  bàs 
arson  coire  nach  robh  àrach  aig'  air.  Leigibh 
ris  domh  mo  chionta,  agus  mar  dean  mi  co'leas- 
achadh  air  a  shon,  an  sin  deanaibh  dioghaltas 
orm.  Ach  tha  mi  'g  ar  n-earalachadh  an  ainm 
Dhe,  Dia  Abrahaim,  Isaaic,  agus  lacoib,  nach 
cuir  sibh  gu  bàs  mi  gun  mo  dheuchainn.  Ma 
rinn  mi  cron  air  a  h-aon  air  bith  agaibh,  tha  mi 
deònach  air  dìoladh  ìocadh  gu  ruig  a'  chuid  a's 
faide  ;  ma  chuir  mi  corruich  oirbh,  asluicheam 
maitheanas  oirbh ;  ach,  0  na  gearraibh  as  mi  an 
aois  mhaoth  m'òige  m'an  d'ràinig  mi  aois  fear- 
achais  ì"   "  Einn  thu  do  dhochair  oirnn,  a  delr 

b'imeon,  ni  nacli  urrainn  duit  dìoladh  a  thoirt 
duinn.  G-hoid  thu  uain  teò-chridhe  ar  n-athar, 
ni  nach  'eil  thu  comasach  air  'aiseag  dhuinn  ; 
dh'àrdaich  thu  thu  fein  le  d'  fhaoin  bhruadair, 
mar  gu'm  bu  tu  ar  triath  no  ar  n-uachdaran ; 
thug  thu  oirnn  fein,  air  ar  cloinn,  seadh,  agus  air 
ar  n-athair,  ùmhhachd  a  thoirt  dhut ;  ach  's  gearr 
gus  am  faic  sinn  ciod  gus  an  d'thig  t-fhearas- 
mòr.  Cha  mhair  thu  beo  gu  buaidh  a  thoirt  air 
do  bràithribh  ;  ach  gheibh  thu  bàs  gu  deimhin." 
'•'  Mo  thruaighe !  an  èiginn  domh  dol  gu  bàs 
arson  mo  bhruadair !  Cò  agaibh  aig  a  bheil 
cumhachd  air  a  smaointibh  am  feadh  a  bhios  e 
na  shuain  ?  Och,  a  Shimeoin !  mo  bhràthair,  a 
Shimeoin,  an  robh  comas  agams  air  mo  bhrua- 
daraibh  ?  'S  beag  a  shaoil  leam  gu'n  cuireadh  iad 
mi-thlachd  air  a  h-aon  agaibh  an  uair  a  dh'aith- 
ris  mi  gu  neo-chiontach  'nar  n-èisdeachd  iad. 
Cha'n  'eil  ceannas  air  bith  a  dhi  orm,  tha  mi'ga 
m'  mheas  fein  neo-airidh  air  bhi  co'ionann  ruibh- 
se,  gu  mòr  ni  's  lugha  na  sin  ceannas  a  bhi 
agam  oirbh.  Ma  tha  tlachd  aig  m'  athair  dhiom 
's  ann  as  leth  mo  mhàthar  a  tha  e,  's  cha  'n  ann 
air  mo  shon  fein.  Agus  am  feum  mi  dol  gu  bàs 
arson  na  speis  a  th'  aig  m'athair  dhomh  ?  Smaoin- 
tich,  a  ghaoil,  a  Shimeoin,  nam  bu  tu  a  bhiodh 
a'm'ionad,  am  bu  chaomh  leat  do  chur  gu  bàs 
arson  aon  bhreislich  air  an  smaointicheadh  tu 
a'd'  chadal ;  A  bhi  air  do  mhiUeadh  arson  ni  air 
nach  robh  comas  agad  air  a  bhacadh  ?  Ma  dh'- 
f  heumas  mi  dol  gu  bàs  arson  aisling  a  tha  cur 
suaimhneas  agus  mòrachd  air  a  mhanadh,  cead- 
aichibh  dhomh  aon  a  chunnaic  mi'n  raoir  aithris ; 
ma  chuir  a'  cheud   aon  campar   oirbh,  ff^udaidh 

bmadar  na  h-oidhche  an  raoir  ur  n-iochd  a  bhros- 
nachadh."  Le  cead  fhaghail,  dh'aithris  e'n  ais- 
ling  a  chuimaic  e  'am  bùth  a'  Chanàanaich,  ris 
an  d'èisd  a  bhràithrean  le  mòr  f  heirg ;  agus  co 
luath  'sa  sguir  e,  thuirt  Simeon  r'a  bhràithribh, 
'sa  shùilean  air  lasadh  le  corruich ;  "  'S  ann  a 
tha  'm  bruadar  so  na  innleachd  chuilbheartaich 
chum  sgainnil  bhuan  a  shocrachadh  oirnne  agus 
air  ar  sliochd.  Is  sinne,  mo  bhràithre,  a  tha  air 
ar  ciallachadh  leis  na  nathraichibh  miUteach  gu 
— theagamh  gur  mi  fein  a  th'air  mo  chiallachadh 
leis  an  nathair  a  chaidh  na  lùbaibh  mu  chasan, 
leis  an  do  dhùisg  e  le'  leithid  de  dh'eagal  :  ach 
c'arson  a  tha  sinn  a'  ceadachadh  dha  tuille  bòil- 
ich  a  dheanamh  ?  Cuiridh  aon  bhuille  de  m' 
chlaidheamh  na  thosd  am  feasd  e.  A  shiadaire 
ihanntaich  !  cha  dean  thu  tuille  brìodail."  An  so 
tharruing  e  'chlaidheamh,  agus  thug  e  ionnsuidh 
air  an  òganach  a  bhualadh  ;  ach  ghlac  ludah  na 
lamhaibh  e,  agus  dh'èigh  e  "  Stad,  stad,  a  Shi- 
meoin.  Cuimhnich  an  gealladh  a  thug  sinn  do 
Eeuben  ;  fuirich  ris  an  àm  a  chaidh  a  shocrach 
adh  ;  agus  faiceamaid  ciod  a'  chomhairle  gus  an 
tige." 

"  0  ludaih  !"  dh'èigh  loseph,  "  a  ludaih  mo 
bhràthair  caomh  ;  's  tus'  esan  a  mholas  do  bhràith- 
rean  :  Am  faod  dòchas  a  bhi  agam  gu'n  dean 
thu  eadar-ghuidhe  as  mo  leth  ?  Ciod  nam  biodh 
do  mhic  fein  Er  agus  Onan  a'm  ionadsa  ?  Nach 
biodh  do  thiom-chridhe  air  a  mhosgladh  suas  air 
an  fion  !  Faic  an  cruaidhchas  ann  am  airc-sa  : 
co'mhothaich  àmhghar  m'  athar  ann  ad  thriob- 
laid  fein  :  buin  gu  fiùghantach  rium  le  m'  shaoradh 
0  laimh  mo  bhràithrean  a  th'  air  bàini  a'm'  aghaidh 


EACHDRAIDH    lOSEIPH.  19 

gun  chionfath.  0  ludaih,  gu  ma  h-ann  ad  chomain 
a  bhios  mi  arson  mo  bheatha  a  chaomhnadh,  agus 
gach  sonas  a  mheallas  mi.  Agus  sibhse,  a 
Shimeoin  agus  a  Lebhi  !  Smaointichibh  air  a 
chiont  a  thàirngeas  sibh  oirbh  fein  le  gniomh  cho 
mhi-chneasta  !  Feudaidh  sibh  dol  as  o  pheanas 
o  dhaoinibh,  ach  bithidh  cinnteach  nach  d'thèid 
sibh  as  o  Dhia.  Oir  's  esan  am  Breitheimh, 
agis  bheir  e  luigheachd  an  dara  cuid  sa  bheatha 
so,  no  san  ath-bheatha." 

Mar  so  dh'asluich  loseph  beatha,  a  bha  a  nis 
air  fas  suarrach  le  giùlan  mi-thlùsail  mic  'athar ; 
bha  e  na  bu  tìthiche  gu'm  biodh  a  bheatha  air  a 
caomhnadh  chum  nach  tàirngeadh  iad  ciont  ùr 
orra  fein,  seach  aon  eagal  a  bh'air  air  a  shon  fein, 
san  àm,  no  idir  an  dèigh  laimhe.  Chaidh  Keuben 
a  steach  do  dhoire  dlù  a  thaosgadh  a  mach  cràdh 
'anama  an  làthair  Dhe,  agus  a  ghuidhe  gu'm 
biodh  e  aii  a  sheòladh  anns  a'  ghnothach  chiogail- 
teach  aingidh  ud.  Ciod  a  ni  mi,  a  deir  e  ?  Ma 
dh'aontaicheas  mi,  bheir  mi  am  barrachd  ciont' 
air  m'  anam  fein,  le  murt  a  chur  ri  col.  Mar 
aontaich  mi  cuiridh  iad  bu  bàs  mi  maille  ris-san 
a  chionn  nach  bi  iad  tèaruinte  am  feadh  a  bhios 
mise  beo,  ge  b'e  bòid  leis  an  ceangail  mi  mi  fein 
chum  a  chleth.  Cuairtichte  mar  tha  mi  le  uilc, 
tha  crionnachd  'ga  m'  sheòladh  gus  a'  chuid  is 
Ìugha  a  ghabhail,  chum  gu'n  seachain  mi  a'  chuid 
is  mò.  'S  feumail  domh  air  gach  aon  chor  oidh- 
eirp  a  thoirt  air  beatha  a'  ghille  a  chaomhnadh ; 
's  a  chum  sin  a  dheanamh  's  èiginn  domh  co'aon- 
tachadh  le  chur  gu  bàs,  agus  theagamh  gu'ro 
buadhaich  mi  co  mòr  air  a  naimhdibh  's  gu'm  fàg 
iad  a  chur  gu  bàs  an  earbsa  rium  fein.     Bha  e  fo 

eagal  arson  a  bheatha  fein  co  math  's  arson  beatha 
loseiph  ;  bha  e  duilich  arson  a'  bhròin  a  bha 
ullamh  gu  'athair  a  bhualadh,  agus  arson  na  ciont 
a  bha  gu  laidhe  air  a  bhràithribh ;  ach  bha  e  do 
ghnà  a'  cur  roimhe  gu'n  tugadh  e  gach  oidheirp 
air  an  òganach  a  shaoradh.  Leis  an  run-shuidb- 
ichte  sOj  phill  e  dh'ionnsuidh  chàich,  do  thaolh 
coslais,  gu  fonn'ar  misneachail,  agus  labhair  e  liu 
air  an  dòigh  so.  "  A  bhràithre,  tha  mi  nis  ullaznh 
gu  aontachadh  le'r  toil,  agus  gu  làmh  a  bhi  agam 
fein  ann,  air  aon  chumha  bheag,  agus  'se  siii,  an 
ionad'f  huil  a  dhortadh,  gu'n  cuibhrich  sinn  anns  an 
t-slochd  ud  thall  e  gus  am  bàsaich  e."  "  Tha  sinne 
deònach,"  ars'  a  bhràithrean,  "  ach  e  dh'  fhaigh- 
inn  a  bhàis  tha  sinn  coma  cionnas.  Agus  leis  a 
8Ìn  tha  Keuben  'ga  dheanamh  fein  co'ionann 
ruinne  anns  a'  ghniomh.  Thugaibh  leibìi  e  chum 
an  t-sluichd,  agus  an  sin  deanadh  a'  ghrian,  a' 
ghealach,  agus  na  reultan,  ùmhlachd  dha." 

Air  ball  dh'fhalbh  iad  leis,  am  feadh  a  bha 
esan  le  cridhe  goirt  ag  ràdh  riu  gu'n  coinn- 
icheadh  iad  a  cheile  f  hathast  aig  cathair-breith- 
eanais  Kigh  nan  Kigh,  far  am  faigheadh  e  ceartas 
a  thoirt  da. 

Chaidh  loseph  a  leige'  sios  do'n  t-slochd ;  agus 
bha  aiteas  air  Keuben  an  dòchas  gu'm  faigheadh 
e  a  liubhairt  d'a  athair  an  ath-oidhche  gu  slàn 
fallain  ;  air  dha  fìos  a  bhi  aige  gu'm  biodh  an 
seann  duine  fo  mhor  iomaguin  arson  mac  a 
ghràidh.  Do  bhri  gu'n  robh  e  socraichte  air  so 
dh'f  hàg  e  e,  agus  chaidh  e  do  earrann  eile  de'n 
fhàsach  mu  thimchioll  a  ghnothaichean,  le  rùn 
tilleadh  gun  dàil.  'S  an  àm  cheudna,  cha  robh 
ach  am  bàs  aig  loseph  san  amharc,  agus  's  gann 

A  bha  dèigh  aig'  air  beatha ;  thog  e  suas  'anaiL 
ann  an  ùrnuigh  dhùrachdaich  ri  Dia  a  shlàinte. 
''  0  Dhe  l"  ghkodh  e,  "  tha  do  làthaireachd  a' 
lionadh  gach  ionaid,  clii  do  shùilean,  agus  rann- 
saichidh  do  rosgan  gniomhara  agus  cridheachan 
chloinn  nan  daoine;  's  lèir  dhuitse  gach  ana- 
gnàthachadh  a  dh'fhuiling  mi  o  m'  bhràithribh. 
Cho  fad  'sa  tha'  chùis  air  a  socrachadh  leatsa,  tha 
mi  deònach  gèilleadh  dha,  agus  a  dh'aideachadh 
gu  bheil  do  ghiùlansa  cothromach,  oir  thoill  mi 
'm  bàs  mile  uair  roimhe  so.  Ach  a  Thighearna. 
tha  aobhar  mo  bhràithrean  ag  eadar-dhealachadh 
uaitse  co  fad  'sa  tha  'n  àird-an-ear  o'n  aird-an-iar, 
oir  's  ann  a  thaobh  farmaid  a  dh'èirich  iad  suas 
a'm'  aghaidh.  Tha  mi  'n  so,  a  reir  coslais,  air 
m'  iom-dhruideadh  a  stigh  fa  chomhair  bàis.  0 
mo  Dhia  !  na  rachadh  m'  f  huil  a  thagradh  air  mic 
m'  athar.  A  Dhe  lugh  an  aingidheachd.  Agus 
0  Thighearna  cum  suas  m'  athair  aosda  fo'n 
chruaidh  dheuchainn-sa,  a  mhothaicheas  e  gu 
goirt  arson  a  ghràidh  dhomhsa.  Dean  còmhnadb 
ris,  0  Dhe,  agus  thoir  dha  neart  chum  giùlan 
le  mis'  a  bhi  dh'easbhuidh  air,  mar  a's  iomchuidh 
do  athair  a'  chinnich  thaghta.  Tha  mis'  an  so,  a 
Dhe  nèimhe  agus  na  talmhainn.  'S  eiginn  dhomh 
dol  gu  bàs  mar  d'thèid  thusa  san  eadraiginn. 
Ma  tha  thusa  faicinn  iomchuidh  dhomh  dol  gu 
bàs.  deònaich  dhomh  neart  chum  a  ghiùlan  gu 
misneachail,  le  strìochdadh  iriosal ;  ach,  a  Thigh- 
earna,  m'as  deònach  leatsa  beatha  a  tlia  co  neo- 
luachmhor  a  chaomhnadh,  tha  na  meadhona  a'd' 
laimh  fèin.  Gnàthaich  iad  mar  is  fearr  a  f  hreag 
ras  iad  do  d'  ghlòir  fein."  An  so  ghabh  e 
iongantas  le  boillsge  anabarrach  soluis  a  shoiU 

sicli  an  sloclid.  Dealradh  clio  mòr  's  gu'n  robli 
e  air  a  shlugadh  suas  le  suaimhneas  neamhaidh. 
'Nuair  a  thraogh  an  t-soillse  iongantach,  air  chor 
's  gu'n  robh  e  comasach  air  amharc,  sheas  òig- 
fhear  àiUidh  fa  chomhair.  Co  luath  'sa  nochd 
an  t-aoidhe  neamhaidh  e  fein,  labhair  e  mar  so 
ri  mac  lacoib.  "  Chuir  mo  Dhia  fein,  agus  do 
Dhia-sa,  mis  a'd'  ionnsuidh  a  dh'innse  dhuit  gu 
bheil  e  mion-eòlach  air  gach  trioblaid  agus 
cruaidh-chas  a  tha  thu  'fulang.  Cha'n  e  a  mhain 
gur  lèir  do  lehobhah  do  thruaighe,  ach  tha  mal- 
shluagh  nèimhe  uile  fìosrach  uime.  Chrom  iad 
a  nuas  a  dh'f  haicinn  a'  ghniomh  bhròin  le  mòr 
eagal  air  do  shon,  gus  an  robh  toil  De  do  d 
thaobh  air  'fhoillseachadh.  Ach  chuir  so  casg 
air  an  eagal,  agus  dh'aisig  toil  De  sìth  do  mhòran. 
Is  mise  Abel  an  ceud  f  hear  a  chuireadh  gu  bàs. 
Thait  mise,  a  loseiph,  le  laimh  mo  bhràthar 
Cain,  agus  b'e  là  mo  bhais  là  m'  àrdachaidh.  0  I 
a  loseiph,  nam  b'  aithne  dhuitse  an  sòlas  a  th' 
air  'ullachadh  fa  'n  comhair-san  leis  an  ionmh- 
uinn  an  Tighearna,  cha  bu  mhaith  leat  do 
bheatha  bhi  idir  air  a  caomhnadh.  Ach  cha 
d'thainig  t-àmsa  fathast.  Tha  thu  ri  Israeil 
'àrach  fo  d'  sgiathaibh.  'S  fheudar  dhuit  bhi 
air  do  reic  do'n  Eiphit  chum  an  deadh  fhearann 
sin  a  riaghladh,  agus  a  sholar  lòin  do  shliochd  a' 
gheallaidh.  'S  èiginn  duit  falbh  an  diugh  fein, 
oir  tha  Dia  a'  gnàthachadh  eud  do  bhràithrean 
chum  so  a  thoirt  gu  crìch.  Amhàin  cuimhnich 
an  uair  a  bhios  tu  san  Eiphit  gu'm  bi  tu  air  do 
bhuaireadh,  ach  glèidh  do  ghnà  a'd'  bheachd  gur 
e  Dia  nan  Eabhruidheach  a  chuir  ann  thu.  An 
sin  cromaidh  do  bhràithre  sìos  duit.     An  sin  chi 

thu  t-athair,  agus  an  sin  tuitidh  Beniamin  air  do 
mhuineal,  agus  silidh  e  a  dheòir  bhràithreil.  Na 
biodh  cùram  ort  mu  thrioblaid  t-athar.  Fàg  e 
an  taice  r'a  Dhia — ni  e  a  chòmhnadh.  An  uair 
a  shoirbhicheas  leat  biodh  deadh  bharail  agad  air 
do  bhrathair  Keuben,  's  ann  a  chuir  e'n  so  thu 
chum  gu'm  faigheadh  e  do  shaoradh,  ach  cha'n 
f  haic  e  tuille  thu  gus  an  coinnich  sibh  ann  an 
cùirt  Pharaoih.  Fàgaidh  mis  thu,  agus  gu'n 
robh  sìth  do  Dhe  maille  riut."' 


AN  DAKA  EAKKANN. 

Bha  loseph  na  shìne  san  t-slochd,  gu  tosdach 
smaointeachail  an  dèigh  do'n  taisbein  neamhaidh 
'fhàgail,  'nuair  a  thainig  ludah  chum  beul  an 
t-sluichd,  agus  ghairm  e  air  Toseph,  air  'ainm, 
agus  leig  e  sios  taod,  agus  dh'àithn  e  dha  a  chur 
fo  dhà  achlais,  an  sin  tharruing  iad  a  nios  e,  agus 
thug  iad  e  dh'ionnsuidh  cuideachd  mhòr  de 
cheannaichean,  a  bha  dol  o  Ghilead  do'n  Eiphit, 
le  mirr,  ioc,  agus  luibhean  cùbhraidh.  Air  dha 
bhi  earbsach  a  focal  an  teachdaire  neamhaidh, 
thainig  e  nìos  as  an  t-slochd  gun  fhiamh  gun 
sgàth,  agus  dh'aontaich  e  a  bhi  air  a  reic  ri  Albh- 
ah,  ceannard  na  cuideachd,  arson  fìchead  bonn 
airgid.  Thug  eireachdas  a  phearsa  agus  meud 
a  thoinisg  air  Albhah  gu'n  robh  mòr  mheas  aig 
air  loseph,  agus  thug  e  dha  riaghladh  a  chàmh- 
ala,  ris  am  f àg  sinn  e,  am  feadh  a  leanas  sinn 
Keuben  a  chum  an  t-sluichd  far  an  d'fhàg  e 
loseph.     Dh'èigh  e,  A  loseiph  !  mo  bhrathair,  a 

loseiph  !  ach  cha  do  f  hreagair  loseph ;  ghlaodh 
6  a  rìs,  ach  cha  chual  e  guth.  Eeub  e  'aodach, 
agus  spion  e  'f  halt,  a'  dol  m'an  cuairt  air  beul  an 
t-sluichd  leis  a'  chràdh  anama  bu  mhò,  ionnas 
a'  miannachadh  e  fein  a  thilge  'sios  ann  chum  am 
bàs  f  haighinn  maille  ris.  Fadheòidh,  an  uair  a 
sgìthich  e  e  fein  gun  f  heum  air  bith,  chuimhnich 
e  air  an  aisling  mu  dheireadh  a  chunnaic  loseph, 
agus  bha  sgàth  air  gu'n  deach'  a  coilionadh  dìr- 
each  mar  chunnaic  e  i.  An  sin  smaointich  e  am 
feudadh  mo  bhràithre  a  chur  gu  bàs  gu  foilleil 
gun  a  charaid  a  bhi  san  làthair.  0  !  a  bhràithre 
cealgach  agus  gràineil  !  a  dhaoine  cruaidh-chridh- 
each  agus  fuilteach  !  a  dhoirt  fuil  an  neo-chiont- 
aich  an  aghaidh  dearbh  chùmhnanta.  Air  dha 
bhi  mar  so  gun  fhios  aige  ciod  a  theireadh  na 
dheanadh  e,  smaointich  e  ann  fein,  gu'm  b'f  hearr 
dha  ionnsuidh  gharg  a  thoirt  air  a  bràithribh 
agus  a  chlaidheamh  a  chur  troimh  chridhe  gach 
fir  aca  fa  leth,  agus  gu'n  tuiteadh  e  fein  maille 
riu.  An  ceart  uair  bha  e  leagta  ri  so  a  chur  an 
gniomh,  an  ath-mhionaid,  chuir  an  spairn  ghoirt 
sam  biodh  'athair  os  ceann  a  chloinne  air  an 
casgradh  air  an  doigh  mhuladaich  ud,  cràdh  mòr 
air.  An  sin  dh'èigh  e,  "  0  !  athair,  athair,  's 
goirt  a  chaidh  mo  mhealladh  !  Shaoil  mi  gu'm 
biodh  e  'am  chomas  caileiginn  de  dhìoladh  a 
dheanamh  arson  na  corruich  a  chuir  mi  roimhe 
ort,  le  mac  do  ghràidh  a  shaoradh  o  laimh  a 
bhraithre,  agus  a  liubhairt  duit  gu  saor  slàn. 
Ach  mo  thruaighe  !  tha  mi  air  mo  mhealladh  ! 
Tha  loseph  caillte  !  gu  tur  caillte  !  Is  goirt  a 
drùigheas  e  air  m'  athair  gaolach  'nuair  a  chluin- 
neas  e  nach  'eil  loseph  a  làthair.     0  mo  losejph  ! 

'S  deònach  a  dhìolainn  t-f  huil  air  do  luchd-casg- 
raidh.  Ach  mo  thruaighe  !  tha  call  a  h-aon  ni's 
leòir  r'a  fhulang  do  athair  caomh.  Is  goirt  a 
chràidheadh  e  a  chridhe  am  pronnadh  a  dhean- 
ainn,  nan  tugainn  comas  do  m'  cheart  chorruich, 
Ach  0  m'  athair,  m'athair !  air  do  shonsa  caomh- 
naidh  mi  mo  bheatha  fein  agus  am  beatha-sa, 
agus  f  àgaidh  mi  dioghaltas  an  laimh  Dhè."  Le 
so  a  ràdh,  chaidh  e  suas  chum  a  bhràithre,  le 
mulad  agus  fearg  soilleir  na  ghnùis. 

A  chealgairean,  c'àit'  a'bheil  an  gille  ?  C'àite 
'bheil  loseph?  Nach  b'urrainn  duibh  fuireach 
uaithe  car  aon  oidhche,  chum  gu'm  biodh  aig  an 
fhleasgach  mhi-fhortanach  cothrom  air  ath- 
chuinge  chur  suas  ri  Dia  ?  •  Ach  mo  thruaighe  ì 
dh'f  halbh  e !  agus  mise,  cion  a  theicheas  mi  ? 
Cionnus  a  fhreagras  mi  do  m'  athair  arson  an 
sgaraidh  bhrònaich  so  ?  Nach  goirt  an  cràdh  a 
mhothaicheas  an  duine  math  'nuair  a  chluinneas 
e  nach  maireann  loseph  !  0  athair  !  0  loseiph, 
mo  loseph  cridhe  !"  Le  so  a  ràdh,  bhruchd  e  mach 
le  bras-shile  dheur  a'  ruidh  sios  air  a  ghruaidh 
mar  uisge  soilleir  o'n  charraig  ailbhinn.  'S 
cinnteach  nach  robh  deòir  ceatharnaich  riamh  ni 
bu  chiataiche  na  rinn  Keuben  san  àm-sa  !  Bha 
cràdh-cridhe  Eeubein  co  anabarrach,  's  gu'n  do 
thaislich  cridhe  a  bhràithre ;  mhothaich  Simeon 
fein  caileiginn  coltach  ri  agartas  coguis  car  ùine 
ghearr.     Bha  balbh  thosd  air  am  feadh  uile. 

As  an  t-sàmhchair  so  labhair  ludah  ri  Eeuben, 
"  A  bhràthair,  cuir  casg  air  do  bhròn,  faigheadh 
do  chiall  buaidh  air  t-f  heirg,  agus  èisd  gu  ciùin 
ris  na  dh'innseas  mise  dhuit.  Tha  nis  dearbh 
chinnt  agam  gu'n  deach  sinn  am  mearachd  leis 

c 

na  rinn  sinn,  ach  tha  loseph  fhathast  beo." 
Grhrad  f  hreagair  Eeuben,  "  Ma  tha  e  beo,  leigear 
dhomh  'f  haicinn  chum  gu'm  bi  fois  agam."  "  Mo 
thruaighe  ì"  a  deir  ludah,  "  ged  a  tha  e  beo, 
cha  n-'eil  e'n  comas  domh  a  leige  dhuit  'f  haicinn. 
Oir  chomhairlich  mise,  eadhon  mise,  air  ghaol  a 
ghleidheadh  beo,  gu'n  rachadh  a  reic  ri  cuideachd 
de  cheannaichean  Midianach,  a  thainig  an  rathad 
'nuair  a  bha  thus'  air  falbh.  Thachair  so,  agus 
cha  ghabh  e  leasachadh,  no  rachadh  a  dheanamh. 
Agus  tha  nis  am  barrachd  cinnt  agam  gu'm  mair 
e  beo,  a  dh'fhaicinn  a'  bhruadair  a  teachd  gu 
crìch,  agus  gu'n  sleuchd  a  bhràithre  sios  da. 
Tha,  mo  bhràithre,  oir  's  ceart  a  thainig  bruadar 
na  h-oidhche  'n  raoir  gu  crìch,  oir  feudar  gu  fìr- 
inneach  a  ràdh,  gu'n  do  thuit  e  ann  an  slochd 
feadh  nathraichean,  eadhon  ann  an  tigh  'athar. 
Tha  mi  faireachdainn  ni-eiginn  an  taobh  a  stigh 
dhiom  ag  innse  dhomh,  gu'n  dean  an  Dia  sin  a 
bheir  breth  chothromach,  peanas  ormsa  le  bàs 
mo  chloinne  fein,  arson  gu'n  d'  aontaich  mi  gu 
loseph  'eadar-sgarachdainn  o  'athair  agus  a  bhrà- 
ithribh.  0  nam  biodh  e  gun  deanamh,  agus 
gu'm  biodh  cothrom  againn  air  a  thoirt  a  ris  a 
dh'ionnsuidh  'athar." 

Dh'aontaich  iad  uile  leis  na  thuirt  ludah,  ach 
Simeon  a  mhàin.  Thuirt  e,  "  gur  e  na  bha  cur 
duilichinn  air,  gu'n  do  leig  iad  as  e,  gu  chuir  na 
chomas  ceannas  a  bhi  aig'  orra.  'Nuair  bha  e 
againn,  b'amaideach  dhuinn  a  chur  fa  sgaoil.  A 
deir  càch,  "  Cha  b'àill  leinn  air  an  t-saoghal  m'an 
iadh  a  ghrian  gu'm  biodh  a'  chùis  mar  b'aill  leat, 
a  Shimeoin."  Ach  leum  Eeuben  mar  dhealan- 
ach,  agus  ghrad  mhilleadh  e  Simeon,  mar  d'thug- 

adh  Naphtali  an  aire  do'n  fheirg  a  bha  'g  at  ann 
an  aodann  Eeubein  arson  cainnt  Shimeoin,  agus 
leum  e  gu  h-obann  agus  rug  e  air  laimh  air  Eeu- 
ben,  agus  ghuidh  e  air  sgàth  lacoib  'athar  gu"u 
caisgeadh  e  'f hearg.  Air  dhoibh  a  nis  fàs  ciùin, 
chuir  iad  an  comhairle  ri  cheile  cionnas  a  gheibh- 
eadh  iad  a  ris  am  bràthair  caillte.  Chord  iad 
gu'n  cuireadh  iad  teachdairean  uapa  gu  moch  sa* 
mhadainn  gu  dol  an  deigh  nan  Ismaeleach,  agus  an 
luach  a  thug  Albhah  arson  loseiph  a  thoirt  dà 
air  ais,  agus  nam  b'àill  leis  a  bharrachd  chum  a 
leigeadh  air  ais.  'Nuair  a  shocruich  iad  air  so, 
ghabh  iad  mu  thàmh  gach  fear  na  bhùth  fein. 
Cha  d'rinn  Eeuben  ach  laidhe  sios,  'nuair  a 
dhealraich  glòir  m'a  thimchioll,  agus  ghairm  guth 
neamhaidh  air  air  ainm,  "  a  Eeuben,  a  Eeuben, 
a  cheud-ghin  Israeil,  èisd  ri  m'  bhriathraibh,  agus 
thoir  aire  do  m'  chainnt.  Tha  thu  ri  bròn  arson 
loseiph,  agus  ni  h-ann  gun  chion-f  àth,  le  aobhar 
'fhograidh  a  thoirt  fainear.  Ach  tuig  so,  gu 
bheil  cùram  àraidh  aig  a  Dhia  dheth,  a  tha  maille 
ris  ge  b'e  taobh  a  thèid  e,  'sa  bheir  air  gach  ni  a 
ni  e  soirbheachadh.  Gheibh  e  caraid,  athair 
agus  bràithrean  ann  an  tìr  choigrich,  far  an  gabh 
e  tàmh  gu  tèaruinte,  gus  an  tig  a  bhràithre,  gun 
fhios  doibh,  agus  gu'n  dean  iad  ùmhlachd  dha 
leis  an  irioslachd  is  mò.  G-heibh  thu  f  hathast  e, 
a  Eeuben,  ann  ad  ghlacaibh.  Agus  aithnichidh 
na  h-uile  dhaoine  e  mar  oid'-altruim  an  t-sliochd 
thaghta.  Ach  san  àm  cheudna,  thoir  an  ro  aire  ort 
fein,  a  Eeuben,  leis  a'  chùis  a  chleth  air  t-athair, 
air  eagal  gu'n  dean  buaireas  do  bhràithrean  do 
ghearradh  as  roi'n  àm ;  oir  tha  cuid  diubh  eòlach 
air  fuil  a  dhòrtadh,  agus  cha  sòr  iad  àr  dhaoine. 

Gabh  mo  chomhairle  agus  bithidh  gach  ni  gu 
math. 

Mu  bhrise  na  fàire  dh'fhalbh  iadsan  a  chaidh 
air  tòir  nam  Midianach  chum  loseph  a  thoirt  air 
'ais,  ach  dh'f  hartlaich  orra  breith  orra,  agus  phill 
iad  air  an  ais  gu  sgìth  airsneulach  gu  Dotan. 
Bha  gach  neach  dubhach  arson  mar  thachair; 
bha  Simeon  fein  deacair  nach  d'f  huair  iad  e  ; 
'se  Eeuben  bu  lugha  iomaguin  diubh,  ni  a  chuir 
ioghnadh  air  na  bràithribh  uile,  a  chionn  gu'm 
fac  iad  e  ionnas  air  bàini  beagan  roimhe  sin. 
Ach  's  ann  a  thuirt  e,  Leigeamaid  dhinn  a  bhi 
cumhadh  loseiph.  Tha'n  t-òganach  cràbhach  air 
cùram  a  Dhe,  nach  trèig  am  feasd  am  feumach  na 
airc.  Smaointicheamaid  air  dòigh-eiginn  a  chumas 
suas  misneach  ar  n-athar  fo'n  trioblaid,  a  tha  ull- 
amh  gu  tuiteam  air  a  cheann  urramach.  0  lacoib! 
a  sheann  duine  f  biachail,  is  goirt  le  m'  chridhe  do 
chor.  Thig  tuil-bheum  bròin  ort  'an  ùine  ghearr. 
Ach  tha'n  gealladh  agad,  agus  cha  trèig  do  Dhia 
thu.     Gru'n  robh  e  da  rìreadh  am  fagas  duit." 

"  O'n  a  tha  chùis  mar  so,"  a  deir  Aser,  "  air 
leam  gur  h-iomchuidh  dhuinn  meann  no  uan  a 
mharbhadh,  chum  gu'n  tùm  sinn  còta  cadath 
loseiph  anns  an  f  huil  an  dèigh  dhuinn  a  reubadh, 
agus  gu'n  cuir  sinn  e  dh'ionsuidh  ar  n-athar,  agus 
is  dual  da  a  shaoilsinn  gu'n  do  chuir  leògh- 
ann,  no  uilebheist  eiginn  eile  as  da,  agus  cha 
bhi  amharus  aig'  oirnne.  'S  èiginn  duinn  an 
fhìrinn  'aideachadh,  no  an  gniomh  a  chleth  le 
ceilg.  Ma  dh'aidicheas  sinn  e  bheir  sinn  mal- 
luchd  ar  n-athar  oirnn,  agus  le  a  chleth  feudaidh 
BÌnn  a  ghràdh  a  mhealtainn  :  ged  tha  fios  aig 
Dia  gur  beag  a  thoill  sinn  e." 

Chaidh  comhairr  Aseir  a  ghrad  ghabhail,  agua 
shònraich  iad  gum  b'  iad  Simeon  agus  Lebhi  a 
rachadh  leis  a  chòta  dh'ionnsuidh  lacoib  ;  cha 
b'urra  do  chàch  bròn  an  athar  'f  haicinn.  Nach 
daimheil  aon  chionta  do  pheacadh  eile  ?  Cha  'n 
'eil  seòil  aig  mic  lacoib  air  an  droch-dheanadaa 
'f  halach,  ach  le  breugan  agus  le  ceilg.  "  'Se  ar 
beatha  a  chlann,  '  se  ar  beatha  a  Shimeoin  agus 
a  Lebhi,"  a  deir  an  caomh  phriomh  athair,  "  cion- 
nas  a  tha'  chuid  eile  de  m'  chloinn,  agus  cia  mar 
tha  loseph  T  A  deir  iadsan,  "  Tha  ar  bràithrean 
uile  gu  math,  ach  arson  loseiph  cha  'n  f  haca  sinn 
idir  e."  "  Cha'n  f  haca  sibh  idir  e  !"  a  deir  esan, 
"  'se  so  an  cùigeadh  là  o  'n  chuir  mi  air  falbh  e 
gu  'r  faicinn,  agns  a  dh'fhiosrachadh  mu  'r 
slàinte.  Gu'n  deònaicheadh  Dia  nach  'eil  cion- 
fàth  air  m'  eagaL  0  gun  cluinneam  nach  d'- 
thainig  sgiorradh  air  mo  leanabh  !"  "  Tha  dòchas 
againn  nach  d'thàinig,"  a  deir  iad,  "  ach  cha  'n 
'eil  sinn  fein  saor  o  eagal  uime,  a  chionn  nach  'eil 
e  aig  an  tigh.  An  uair  a  bha  sinn  a'  teachd 
tre'n  fhàsach,  f huair  sinn  còta  cosmhuil  ri  fall- 
uing  ar  bràthar,  ach  aithnichibh  sibh  fein  ni 
's  fearr  e  'nuair  a  chi  sibh  e.  'Se  so  an  còta 
fhuair  sinne,  agus  faicibh  an  e  no  nach  e 
còta  ur  mic  a  th'  ann."  Mo  chreach  !  's  e  gun 
amharus  còta  mo  mhic  a  th'  ann.  Gun  ag  tha 
loseph  air  a  reuhadh  as  a  chèile,  a  deir  e  ;  agus  an 
fhuil  a'  sìoladh  as  a  ghnùis,  thuit  e  an  riochd 
mairbh,  agus  bha  e  ùine  mhòr  m'am  b'urrainn 
iad  a  thoirt  as  an  neul.  Ghlac  maoim  an  teagh- 
lach,  leum  Beniamin  agus  na  h-igheanan  gu' 
chòmhnadh,  agus  rinn  iad  iolach  chruaidh,  ag 
èigheach,  0  ar  n-athair  !    ar  n-athair  !     Tha  ar 

(leadh  athair  a'  dol  eug.  Bha  Dinah  san  sgath- 
leumnaich  air  feadh  a'  bhùth,  a'  spionadh  a  fuilt 
anns  an  iomaguin  bu  mhò,  ag  èigheach,  0  m' 
athair,  m'  athair,  6'  fhearr  gur  mis'  a  rachadh 
eug  a  à'  ionad.  Ciod  a  nis  a  ni  do  nighean,  do 
Dhinah  giin  charaid  ?  Na  h-eas-urram  d'a  càir- 
dihh  ;  air  a  tionndadh  a  mach  air  feadh  saoghail 
an-iochdmhor,  a  dK eashhuidh  dìon  a  h-athar.  A 
Dhinah  hhochd  !  B'  fhearr  nach  d'  rugadh  riamh 
thu  !  Mo  mhalluchd  air  mac  Hamoir.  Gti  ma  h- 
olc  dhàsan  o  ni  uaill  a  òigh  a  thruaiUeadh.  Bha 
aon  de  na  boirionnaich  a'  suathadh  a  chas  agus 
a  leth-cheanna  gus  an  d'thainig  e  g'a  ionnsuidh 
fein.  Air  dha  osna  throm  a  tharruing,  le  seall- 
adh  fìadhaich,  thuirt  e'  C'  àit  a  bheil  mi  ?  Ciod 
a's  ciall  de'n  ùinich  so,  a  nigheana  ?  C'  arson  a 
chuir  sibh  dragh  orm  ?  Tha  mi  nis  air  mosgladh 
as  a'  chadal  bu  shocraiche  san  robh  mi  riamh. 
C'  àite  'bheil  mo  Dhinah  ?  Innis  domh  ciod  a 
dh'f  hairich  thu,  's  mise  t-athair,  a  Dhinah  ;  thig 
dlù  dhomh  a  rùiu  's  gu'm  pòg  mi  thu.  Abair  ri 
losephe'  thighinn  gu  grad,  's  math  leam  'fhaicinn. 
Mo  thruaighe  !  bhuin  mi  nise  ri  m'  lèir-chreach. 
Cha  'n  'eil  loseph  ann  !  Chaidh  a  reubadh  as  a 
chèile.  Thoir  a  chòta  làn  fala  a'  m'  ionnsuidh. 
B'e  sin  a  Bheniamin,  còta  do  bhràthar  loseph. 
Cha  chaith  e  tuille  e.  Tharruing  cuid  de  na 
fiadh-bheathaichean,  leis  am  bu  beoin  le  Dia 
daoine  peacach  f  hiosrachadh,  as  a  cheile  e,  agus 
dh'ith  iad  suas  e.  0  mo  loseph  !  a  loseiph  ! 
Bheirinn  mo  bheatha  mìle  uair  chum  do  shaor- 
adh  o  'n  bhàs.  Ach  tha  thus',  a  mhic  air  triall 
0  tliìr  an  t-soluis  agus  leanaidh  mis'  thu  an  ùine 
ghearr  do  thìr  an  dorchadais.      Tha  mi  teachd  a 

mhic.  Leanaidh  mi  thu,  thig  mi  siias  riut  sun 
tìr  chèin.  Greas  ort  a  bhàis,  dean  obair  ghearr 
dheth  ;  tha  fadal  orm  aon  uair  eile  mo  mhac 
iadhadh  a'm'  ghlacaibh  aosda.  Ach  mo  Dhinah, 
mo  nìonag  bhochd,  nam  feudainn  dhùraiginn 
fuireach  fathast  beo,  a  hìghdachadh  do  bhròin. 
Ach  tha  mi  faghail  a'  bhàis  :  cha  chomasach 
dhomh  bhi  fada  beo  an  dèigh  mo  loseiph."  Thug 
Beniamin  gràdhach,  Dinah,  agus  na  peathraich- 
ean  eile  gach  oidheirp  a  b'  urrainn  iad  air  sòlas 
a  thoirt  do  'n  t-seann  phriomh-athair  arson  a 
challdaich  ghoirt.  Ach  bu  diomhain  an  oidheirp. 
Dhiùlt  e  co'-fhurtachd  a  ghabhail,  ag  ràdh,  Ni 
h-eadh  ach  theid  mi  eug  maille  ri  m'  mhac.  Thug 
Sunah  bean  ludaih,  Tamar  bean  Shimeoin,  agus 
Sihih  bean  Naphtali  oidheirp  air  lionmhoireachd 
a  shliochd  a  chur  fa  chomhair.  An  aon-mhac- 
deug  a  bha  làthair,  an  gineil,  agus  fìuthair  ri 
mòran  tuiUe.  Ach  fhreagair  an  duine  còir, 
Cha'n  iad  sin  mo  loseph,  agus  thuit  e  thairis  ann 
an  greis  eile  de  bhròn  cràiteach.  Mar  so  bha  e 
ri  tuireadh  o  là  gu  là  arson  a  mhic,  agus  cha  robh 
e'n  innleachd  a  chuid  cloinne  co'fhurtachd  a 
thoirt  da. 

Tharruing  loseph  agus  a'  chuideachd  dlù  air 
Memphis,  baile-mòr  na  h-Eiphit,  far  an  robh 
na  ceannaichean  a  los  am  bathar  a  reic.  Agus 
fhuair  Albhah,  an  t-Ismaelach  mar  an  ceudna 
margadh  arson  loseiph.  Mhothaich  Albhah  na 
h-uiread  de  theòmachd  loseiph  mu  thimchioll 
a  gnothaichean,  agus  bha  e  co  ciatach  mu 
'dhiadhachd  agus  mu  'dheadh  thuigse,  's  gu'm  bu 
deòin  leis  a  ghleidheadh  mar  sheirbhiseach,  nam 
biodh  loseph  toileach  fuireach  maille  ris  :  ach  a 


32  EACHDRAIDH    lOSEIPH. 

chioiin  gn'n  robh  e  fiosrach  air  a  chor,  leig  e  gu 
saorsa  a  thoile  fein  e. 

Air  an  fheasgar  an  dèigh  dhoibh  teachd  do 
Mhemphis,  ghairm  e  loseph  d'a  ionnsiiidh,  agus 
labhair  e  ris  air  an  doigh  so.  "  Oganaich,  tha 
fìos  gur  ann  a  thaobh  .farmaid  a  chaidh  do 
sgaradh  o  thigh  t-athar,  agus  do  reic  riumsa.  On 
thainig  thu  fo  m'  churamsa,  thaitinn  do  chainnt 
agus  do  ghiulan  rium.  M'as  deòin  leat  fuireach 
maille  rium,  buinidh  mi  riut  mar  charaid  's 
cha'n  ann  mar  sheirbhiseach  ;  oir,  a  loseiph,  's 
ionmhuinn  leam  thu,  mar  gu'm  bu  tu  mo  mhac 
fein.  Ach  theagamh  gur  coma  leat  dol  air  t'ais 
do'n  tir  sa  bheil  do  bhràithrean  an-iochdmhor  a 
chòmhnuidh,  agus  mar  tha  mis'  aineolach  ciod 
a  tha  'n  rùn  Dhè  a  dheanamh  riut,  bheir  mi 
dhuit  do  roghainn,  pilleadh  leamsa,  na  fuireach 
san  Eiphit,  Ach  m'  as  annsa  leat  tuineachadh 
san  Eiphit,  's  f  heudar  dhuit  a  bhi  air  do  reic,  a 
loseiph.  Air  do  reic,  a  charaid,  ged  a  tha  mi 
deadh  chreidsinn  gu'n  robh  thu  air  do  bhreth 
chum  riaghladh."  Fhreagair  loseph  gu  modh- 
ail  e,  "  Albhah  urramaich,  mo  charaid,  m'  athair, 
ceadaich  dhomh  na  h-ainmean  cairdeil  sin  a 
ràdh  riut ;  cha'n  urra'  dhomh  gu  leòir  de  mheas 
a  bhi  agam  air  maitheas  De,  a  sholair  dhomh 
ann  an  coigreach  an  càirdeas  a  dhiultadh  dhomh 
ann  an  tigh  mo  bhràithre.  B'  an-iochd  na  f  huair 
mi  uapa-san,  ach  's  fìor  chàirdeas,  mo  mhaighstir 
ionmhuinn,  a  bhuilich  thus'  orm.  B'e  mo 
mhiann  a  bhi  maille  riutsa,  ach  f  huair  mi  rabhadh 
dìomhair  o  theachdaire  nèamhaidh  beagan  m'an 
do  reiceadh  riutsa  mi,  a  chuir  mar  fhiachaibh 
orm,  o'n  is  deòin  leatsa  e,  fuireach  a'm'  thràiU 

san  Eifinit.  Cha  mhath  leam  an  teachdaireachd 
a  f  huair  mi  'innse  f  hathast ;  ach  thig  an  t-àm,  a 
mhaighstir  urramaich,  's  an  innis  mi  dhuit  gu 
saor  aobhar  mo  chur  air  fògradh.  An  sin  chi 
thu  nach  e  lughad  mo  mheas  ort  is  cionfàth  air 
mi  dh'fhàgail  do  sheirbhis  ro  taitneich.  Ear- 
alaicheam  ort  oidheirj)  a  thoirt  air  mo  reic  co 
math's  ged  bu  mhi  do  mhac  fein,  agus  leig  leam 
a  bhi  a'  d'  chomaine  arson  mo  dheadh  thuiteamais, 
ma  bhios  mi  co  fortanach  an  tir  choigrich.  Mar 
so  ceanglaidh  tu  riut  fein  mi  gu  bràth,  agus  ni 
's  tairise  dhuit  na  dh'f  haodainn  a  bhi  le  mi  a 
bhi  air  thuarasdal  agad." 

"  Ni  mise  sin,  a  loseiph,  a  deir  an  deadh  Is- 
maelach,  "  Bheir  mi  'n  aire  gu'm  builich  mi  thu 
co  math  's  a  dh'f  heudas  mi.  Ni  mi  àite  athar 
dhuit  san  àm  so.  Ach  'nuair  a  dh'àrdaichear  thu, 
mar  a  ni  Dia,  eadhon  Dia  Abrahaim  chum  na 
h-inbhe  is  àirde,  na  di-chuimhnich  do  charaid. 
Cuimhnich  air  Albhah  bochd,  agus  air  mo  sgàth- 
sa,  buin  gu  caoimhneil  ri  m'  shliochd,  ma  thig 
iad  am  feasd  a'  d'  f hreasdal.  'Ardaichidh  mi  do 
luach,  mo  charaid,  co  mòr 's  a  dh'fheudas  mi,  ach 
cha  ghleidh  mise  peighinn  deth,  oir  bhuannaich 
mi  gu  math  le  d'  shaothair  cheana."  "  Mo 
mhaighstir  ionmhuinn,"  a  deir  loseph,  "  is  fear- 
malairt  thusa,  agus  's  ann  o  d'  bhuannachd  a  tha 
do  theachd-an-tìr,  c'ar  son  a  thilgeadh  tu  a  bheag 
dheth  air  falbh  air  coigreach  bochd  neo-airidh  ?" 
"  Tha  mi  'g  innse  dhuit  a  loseijDh,"  a'  deir  e, 
"  gu  bheil  an  t  Uile-chumhachdach  na  charaid 
duit,  ag-us  cha  leig  do  Dhia  le  Albhah  bochd  a 
bhi'n  call  arson  aon  chaoimhneas  beag  a  dheòn- 
aicheas  mise  dhuit.     Bi  toilicht'  a  loseiph ;  agus 

dean  deas  fa  chomhair  a  mhargaidh  mu  mheadh- 
on-là  am  màireach  ;  agus  gabh  am  beagan  air- 
gid  so  chum  èideadh  snasmhor  a  chur  umad  ; 
agus  ni  mise  gach  ni  as  urra  dhomh  chum  do 
leas."  Le  so  a  ràdh  dh'fhalbh  e,  agus  cha  robb 
cothrom  aig  loseph  air  freagradh  a  thoirt. 
Dhrùigh  an  fhialachd  so  co  mòr  air  loseph  's 
gu'n  do  bhris  a  ghal  air,  a'  toirt  moladh  do  Dhia 
a  thog  suas  da,  mar  g'am  b'ann  athair  eile  ann 
am  pearsa  Albhah.  "  0  thus',  a  Dhe  naomha," 
dh'èigh  e,  "  Tha  nis  mothachadh  agam  air  t-uile- 
làthaireachd,  agus  air  do  fhreasdal  càirdeil  mu 
ghnothaichean  dhaoine.  Tha  mi  moladh  do 
ghliocais  agus  fo  ioghna  le  d'  mhaitheas  dhomhsa, 
a  tha  neo-airidh  air  an  earrann  is  lugha  de 
d'  thròcair ;  deònaich  0  Dhe  gu'n  d'thoir  thu  gu 
crich  na  thionnsgain  thu  air,  agus  soirbhich  le 
oidheirpean  onorach  Albhah  shuairce  as  mo  leth- 
sa ;  agus  soirbhich  leam,  agus  bi  maille  rium, 
Athair  agus  a  Charaid,  anns  an  dùthaich  so  far 
a'  bheil  mi  a'm'  choigreach,  agus  's  ann  duitse 
bhios  glòir  an  iomlain.     Amen. 

Thainig  an  t-àm  's  am  b'èiginn  do  loseph  e  fein  a 
Dochdadh  sa  mhargadh.  Thainig  e  ann  an  trusg- 
an  eireachdail,  a  chuir  àilleachd  a  phearsa  an 
cèill  gu  ciatach,  Cha  luaithe  thainig  e  fein  agus 
a  mhaighstir  chum  na  fèiUe,  na  bha  Potiphar, 
ard-cheannard  ainmeil  ann  am  feachd  na  h-Eiph- 
itj  a'  dol  seachad,  's  a  thug  e  sùil  air,  no  ghabh, 
e  tlachd  dheth.  Nach  goirt  an  gnothach,  thuirt 
e  ris  fein,  g'um  biodh  neach  cho  eireachdail  na 
choslas,  air  a  chur  a'm  port  reicidh  fo  mheach- 
uinn  gach  spìocaire  leibidich  ?  Ma  shaoras  air- 
giod  e  0  thràilleachd  ni  mi  e  ;  agus  measaidh  mi 

mi  fèin  sona  gu'n  robh  cothrom  agam  air  an 
neach  a's  maisiche  chunnaic  mi  riamh  a  shaor- 
adh,  Ciod  e  luach  an  fhleasgoich  so,  a  charaid  ? 

"  Ma  reicear  e,"  a  deir  Albhah,  "  's  e  ceud  gu 
leth  bonn  airgid  is  luach  dha ;  ach  cha  reic  mi  è 
mur  bi  fios  agam  co  ris,  agus  ciod  an  càramh  a 
gheibh  e.  Oir  is  deòin,  agus  cha'n  èiginn,  a  tha 
'ga  chumail,  'san  Eiphit."  "  'Se  m'  ainmse,  Poti- 
phar,  ars  e,  "  tha  mi  ann  an  càil-eiginn  de  mheas 
'san  rioghachd,  agus  gu  tric  dlù  air  pearsa  an 
righ,"  "  Mata  a  dhuin'  uasail,  's  leat  an  t-ògan- 
ach  air  an  luach  is  àill  leat ;  agus  tha  dòchas 
agam  gu'm  meas  thu  e  mar  neach  a  b'airidh  air 
gnàthachadh  a  b'f  hearr,  a  dh'èirich  o  ghamhlas, 
agus  0  f  harmad  a  bhràithribh.  Tha  e  'm  chomas  a 
mholadh  dhuit  mar  neach  ionraic,  deadh-bheusach 
dileas  agus  diadhaidh,  "  'S  leams  e.  A  bheil 
thu  deònach  dol  leam  ?"  Tha  mise  toileach  a  hhi 
'm  òglach  iriosal  dileas  duit,  ma's  deòin  leatfein  e. 
'So  dhuitse  a  cheannaiche  do  chuid  airgid.  "  Aou 
ni  a  b'àill  leam  a  ràdh  m'an  dùin  sinn  an  co'- 
cheangal,  agus  's  e  sin,  leis  mar  tha  mi  ri  malairt 
do'n  àite  so,  gu'n  asluichinn  ort  gu'm  faicinn  air 
uairibh  mo  charaid  loseph,  oir  'se  mo  charaid  e, 
ged  a  tha  comas  agam  a  reic  san  àm."  Gu  ma 
fada  0  Photiphar  an  t-òganach  is  caomh  leis  a 
chumail  air  ais  o  chàirdibh.  'Se  do  bheatha 
gach  àm  do  charaid  òg  agus  àillidh  fhaicinn." 

Chaidh  loseph  a  shocrachadh  ann  an  teaghlach 
Photiphar,  an  dèigh  do  Albhah  a  cho'èigneach- 
adh  chum  an  ceud  gu  leth  bonn  airgid,  arson  an 
do  reiceadh  e,  a  ghabhail ;  agus  gabh  e  cead 
teò-chridheach  dheth  rè  seal.     Cha  robh  e  fada 

ean  teaglilacli  'nuair  a  dhearbh  e  bhi  dileas,  tairis, 
ni  a  choisinn  meas  da  o'n  teaghlach  uile. 

Bha  Potiphar  o  cheann  ghoirid  air  pòsadh 
baintighearna  mhaiseach  à  teaghlach  urramach, 
d'  am  b'  ainm  Sabrina,  a  shònraich  an  righ  fein 
da.  Chum  am  barrachd  greadlmachais  a  bhi 
aig  pòsadh  a'  cheannaird  ainmeil  so,  dh'òrduich 
an  righ  là  seilge  ann  am  fàsach  Arabia,  far  an 
d'  aontaich  e  fein  a  bhi'  làthair  maille  ri  Potiphar 
agus  Sabrina.  Cha  b'  fhada  thog  iad  an 
fhaothaid  an  uair  a  dhùisg  iad  leòghann  ana- 
barrach  alluidh  fiadhaich,  aig  an  robh  cuileanan 
na  gharaidh,  a  thug  a  choslas  air  an  duine  bu 
chruadalaiche  fuireach  air  'ais.  Bha  'n  uile- 
bheist  ag  amharc  gu  tàireil  stràiceil  orra,  le 
'shùilean  a'  lasadh  na  cheann,  agus  ùrla  làn 
greann  agus  gurt,  gus  an  do  thuig  e  gu'n  robh 
na  gaothair  ro  lionmhor  air  a  shon,  an  sin  ghabh 
e'n  ruaig,  agus  dh'oidheirpich  e  tearmunn  a 
ghabhail  ann  an  doire  dlù  goirid  uaithe.  Bha 
Sabrina  air  each  luath  Arabach ;  a  bha  eùlach 
air  a  bhi  sa'  bheinn-sheilg,  a  dh'fhàg  na  coin,  's 
a  bha  co  luath  ris  a'  ghaoith  fein ;  ach  cliuir  i  i 
fein  ann  an  cunnart  anabarrach,  ni  a  chuir  oillt 
air  na  sealgairean  uile,  ach  cha  b'urrainn  neach 
teachd  suas  rithe  ach  loseph  na  aonar.  Bha 
esan  a'  f  àlaireachd  air  steud-each  luath  meamn- 
■ich  a  dh'fhuirich  dlù  d'a  bhain-tighearna,  agus 
bu  mhath  dh'ise  gu'n  d'  f  huireach ;  oir  air  dh'i 
teachd  dlù  do'n  doire,  anns  nach  faigheadh  an 
leòghann  dol  le  dliìithead,  thionndaidh  e  gu 
h-alluidh  air  a  luchd-tòrachd.  On  a  b'i  Sabrina 
a  b'  fhaisge  dha,  cha  'n  'eil  ag  nach  tuiteadh  i 


EACHDRAIDH     lOSEIPH.  37 

leis,  mur  grad  leumadh  loseph  eadar  i  'sau 
cunnart.  Bheuc  an  leoghann  is  raoichd  ana- 
barrach,  agus  thug  e  ionnsuidh  fhiadhaich  air 
Sabrina,  nach  mor  nach  do  thuit  ieis  an  eagal ; 
am  feadh  a  leum  loseph  bh'arr  an  eich,  reub 
e'n  leoghann  sa  mhuineal,  agus  chuir  e  a  shleadh 
gu  làr  troimhe.  Bha  Potiphar  a  nis  air  teachd, 
agus  le  uamhas  arson  a  chunnairt  san  robh  a 
bhean,  agus  le  ìoghnadh  ri  misnich  chruadalaich 
a  sheirbhisich  ùir  agus  ionmhuinn,  cha  b'urradh 
dha  facal  a  labhairt  gus  an  do  thuit  e  air  a 
muineal  g'a  pògadh,  agus  an  sin  air  loseph,  a 
brùchdadh  a  mach  le  tuil  aoibhneis  agus  thàing- 
ealachd.  Thug  e  air  ball  a  shaorsadh  do  dh'f  hear- 
teasraiginn  a  mhnà,  agus  chuir  e  os  ceann  a 
theaghlaich  e,  far  an  do  ghiiìlain  e  e  fein  air 
gach  dòigh  mar  aon  a  thug  seirbhis,  ni  h-e  a 
mhàin  do  dhuine,  ach  do  Dhia.  'S  ainmig  a  chi 
sinn  luchd-riaghlaidh  dhaoine  mòra  'gan  giùlan 
fein  co  iomchuidb.  Bha  loseph  ro  àillidh  na 
phearsa,  agus  thug  a  ghaisge  agus  a  chruadal 
'an  casgairt  an  leòghainn,  air  Sabrina  tuiteam 
an  trom-ghaol  air,  am  feadh  a  bha  esan  neo- 
fhiosrach  air,  o  dheadh-rùn,  agus  o  onòir,  a 
coilionadh  a  dhleasanais  dh'ise  agus  d'a  mhaigli- 
stir,  ni  ged  a  bha  e  fiachaicht'  air  a  dheanamh, 
a  chuidich  r'a  gaol  a  mheudachadh  gu  neo- 
cheadaichte.  An  uair  a  mhothaich  siìil  uile- 
lèirsinneach  an  De  shiorruidh.  d'an  lèir  gach  aon 
ni,  agus  a  tha  fiosrach  air  ar  siauainte  diomhair, 
oibreachadh  cridhe  Shabrina,  agus  a'  cur  roimhe 
gu'n  seachnadh  an  t-òig-f  hear  àluinn  am  buair- 
eadh  a  bha  ri  dol  fa  chomhair,  dh'àithinn  e  do 

Ghabriel  teachd  d'a  ionnsuidh,  agus  sanus  a 
inoirt  da  air  a  chunnart,  ach  gun  innse  dha  co 
uaithe  a  bha  'm  buaireadh  ri  tighinn.  'Umhal 
do  'n  ghairm  nèamhaidh,  thainig  an  t-aingeal  gun 
mhoiUe  chum  luchairt  Photiphair,  mu  mheadhon 
oidhche.  Shèid  e  'anail  chùbhraidh  air  an 
leabaidh,  agus  air  ball  dh'fhairich  loseph  gàir 
theas  an  deadh-bheus  a'  direadh  suas  ri  nèamh. 
Bu  bhlasda  'n  clò-chodal  'nuair  bha'n  t-anam 
cràbhach  an  geall  air  sòlais  de  ghnè  neo-bhàsmhor. 
Air  dha  bhi  do  ghnà  cùramach  mu  ghnothaichibh 
a  mhaighstir,  air  leis  gu'n  robh  e  mar  so  'ga 
ghiiilan  fein,  'nuair  a  chunnaic  e  làmh  ag 
iadhadh  lion  òir  mu  thimchioll  an  àite  san  robh 
e  na  sheasamh,  agus  ghrad  mhothaich  e  bhi  air 
a  ribeadh  ann.  Air  leis  gu'n  robh  an  lìon  cho 
làidir  's  nach  fac  e  aon  dòigh  air  dol  as,  's  cha 
mhò  a  b'  urra  dha  innse  c'arson  a  bha  e  mar 
so  air  a  chuairteachadh.  Mheas  e  gu'n  robh  e 
na  phriosanach  san  lìon  òir  so,  agus  chual  e  guth 
os  àird,  ag  ràdh,  "  0  loseiph  !  a's  taghta  de  chlo- 
inn  lacoib,  cuimhnich  Dia  nan  Eabhruidheach. 
Gabh  greim  air  neart  an  Uile-chumhachdaich, 
agus  cuiridh  aon  ionnsuidh  ghramaii  fa  sgaoil 
thu."  Le  so  a  chluinntinn,  thog  loseph  suas  a 
chridhe  ri  Dia  le  iìrnuigh  ghoirid  so  na  h-inntinn. 
"0  Dhe  m'  aithriche,  Abrahaim,  Isaaic,  agus 
lacoib,  air  a  sgàth-san  a  bhruthas  ceann  na  nath- 
rach,  's  a  sgriosas  riobadh  an  droch-spioraid.  cuid- 
ich  mi  an  aon  uair  so  agus  saor  mi.''  An  sin 
tliug  e  ionnsuidh  le  uile  neart,  agus  mhothaich  e 
an  hon  a'  brise  co  furasda  sa  dh'fhairich  Samson, 
an  deigh  so,  na  cuird  ùra  leis  an  robh  e  air  e 

cheangal  a'  geilleadh.  Direach  'nuair  a  thng 
e  'n  oidheirp  ud  'sa  bha  e  as  an  rioha,  mhosgail 
e,  agus  h'ait  leis  nach  rohh  ann  ach  bruadar. 

Bha  Dia  loseiph  maille  ris  anns  gach  ni  a  rinn 
e.  Thug  e  dha  gliocas  sònraicht'  agus  crìonn- 
achd  ann  an  stiùradh  a  ghnothaichean,  ionnas 
gu'n  do  shoirbhich  leis  gach  ni  a  rinn  e,  a  thug 
air  a  mhaighstir  earbs'  à  ghliocas  agus  à  'onair 
le  làn  mhuinghinn ;  agus  dh'  earb  e  ris  'oigh- 
reachd  gu  h-iomlan  a  riaghladh.  Saor  o  f  harmad, 
mheal  e  am  mòr  shoirbheachadh  so  gun  dubh- 
achas  air  bith,  ach  na  dh'  èirich  o  bhi  air  f  ògradh 
o  lacob  agus  o  Bheniamin.  Bu  shona  do  Sha- 
brina,  nam  biodh  a  cridhe  co  saor  o  anamianna 
mi-laghail  's  a  bha  cridhe  loseiph.  Ach  mo 
thruaighe!  thug  i  caidreamh  deòthasach  da  h-ann- 
toil  chlaon,  gus  an  d'fhàs  e  tuille  's  làidir  air  a 
son.  Thug  nàir'  oirre  a  togradh  mi  gheimnidh 
a  chleth  rè  ùine  mhòir,  gidheadh,  a  dh'  aindeoin 
a  dìchill  bha  e  soilleir  'na  gnùis.  Bha  a  fear  neo- 
amharusach,  a'  gnàthachadh  gach  ni  a  dh'fheud- 
adh  e  chum  a  leigheas.  Bha  na  lighichean  a' 
cur  gach  ubag  agus  eòlas  a  bha  nan  ealadhain 
gu'n  dùlan,  chum  feum  a  dheanamh  dhi ;  bha  gach 
culaidh-shùgraidh  agus  àbhachdais  a  dh'  fhaoidt' 
a  dhealbh  air  an  gnàthachadh,  chum  a  gruaim 
a  thionndadh  gu  subhachas.  Cha  ghabhadh  i 
toilinntinn  ann  an  cleasachd  air  bith  mar  biodh 
loseph  m'a  thimchiolL  B'e'n  t-aon  àm  toil- 
inntinn  a  bh'  aice  'nuair  a  gheibheadh  i  esan  a 
shuidhe  leatha,  agus  eachdraidh  a  thoirt  di  ro'an 
tìr  o'n  d'thàinig  e  ;  ni  leis  an  d'aontaich  esan  gu 
neo-smuaireanach . 

M'an   àm   so   thachair   ciiis  a  mheudaich   gu 

mòr  a  gaol.  Chaidh  Potiphar  agus  Sabrina  air 
chuairt  a  dh'fhaicinn  Ira,  prionnsa  de  mhuinn- 
tir  Libia,  far  an  d'fhuair  iad  aoidheachd  fhial- 
laidh,  car  seachduin  no  dhà,  ach  an  àm  pilleadh 
dhachaidh  thugadh  ionnsuidh  orra  le  creacha- 
dairibh  a  mhuinntir  Arabia.  An  uair  a  chunnac- 
as  an  tùs  iad,  thuit  Sabrina  an  riochd  mairbh, 
ann  an  glacaibh  a  fir ;  agus  cha  mhòr  nach  d'thug 
i  suas  an  deò.  Cho  luath  ri  eun  air  iteig  leum 
loseph  as  a  charbad,  agus  leum  e  air  muin  eich 
a  bha  'nan  cuideachd,  agus  thug  e  prosnuchadh 
do  na  seirbhisich  iad  a  bhi  gu  gaisgeil  dìleas 
d'am  maighstir.  Thug  na  h-Arabaich  aghaidh 
ghramail  orra ;  ach  le  eisimpleir  agus  earail 
loseiph  chuir  na  h-Eiphitich  an  ruaig  orra  le 
h-àr  mòr.  Chuir  loseph  'each  g'a  dhùlan,  mharc- 
aich  e  suas  ris  an  nàmhaid,  agus  le  buille  ga 
chlaidheamh,  sgoilt  e  ga  shùilean  ceannard  nan 
Arabach,  agus  maille  ris-san  mharbh  e  ioma 
fear  dhiubh  :  lean  òglaich  Photiphair  eisimpleir 
loseiph,  agus  chasgair  iad  leth  nan  creachadair- 
ean  ud,  am  feadh  a  dh'  iarr  a  chuid  eile  dhiubh 
iad  fein  a  dhìon  le  teicheadh  mar  a  b'  fhearr 
a  dh'  fheudadh  iad.  Bha  Sabrina  a  nis  air 
teachd  as  a  phreathal  san  robh  i,  ghrad  chaidh 
Potiphar  a  chòmhnadh  a  luchd-muinntir  ;  ach  m' 
an  d'ràinig  e,  bha  n  gnothach  criochnaichte,  agus 
chaidh  an  ruaig  air  an  nàmhaid.  Chunnaic 
Sabrina  o'n  charbad  treubhantas  agus  gaisge 
loseiph,  mar  bha  e  'sgathadh  sios  a  naimhde, 
agus  bha  gach  creuchd  a  bhuilich  e  orra,  mar 
shrad-bheothachaidh  d'a  gràdh.  Bha  aiteas  air 
loseph  a  chìonn  gu'n  robh  cothrom  aige  air 
am  maitheas  da  a  cho'dhìoladh,  le  e  fein  a  chur 

thuige  an  àm  an  teinn  agus  an  cruaidh-cliais. 
Le  modhalachd  ghabh  e  ri  taing  Photiphair,  a 
nochd  mar  an  ceudna  d'a  bhaintighearn  e  mar  a 
caraid  agus  a  fear-saoraidh.  Bha  a  chainnt  r'a 
bhana-mhaighstir  gu  dleasdanach,  taingeil,  agus 
teò-chridheach  ;  ni  a  thug  oirre  smaointeachadh 
g'u'n  robh  e  air  a  bhualadh  le  gaol  co-ionann  rithe 
fein,  agus  bha  a  rùn  oirre,  aig  àm  iomchuidh, 
gu'n  aidicheadh  i  dhà  e.  Ach  a  ris  chuir  i 
roimpe  gu'm  feitheadh  i  beagan  ni  b'  fhaide, 
dh'  f heuchainnn  an  cuireadh  e  fein  an  cèill  e. 


AN  TEEAS  EAEEANN. 

Bha  Sirena  gie  eòlach  air  cuil-bheartan  nam  ban, 
na  ban-ionnsaiche  do  Shabrina  an  àm  a  h-òige, 
agus  bha  i  nis  aice  mar  bhean-f  hrithealaidh.  B'ise 
mhàin  a  bha  fiosrach  air  a  diùbhrais;  a  chionn  gu'n 
robh  cinnt'  aice  gu'n  robh  i  ullamh  gu  'cuideacha 
anns  gach  ni  a  mhiannaicheadh  i.  G-habh  i  truas 
d'a  cor,  agus  thug  i  misneach  dh'i  na  h-anamianna 
mi-stuama,  le  cinnt  a  thoirt  d'i,  co  fad  'sa  b'  urra 
dh'ise  diomhaireachd  cridhe  an  òganaich  a  thuig- 
sinn,  gu'n  robh  e  na  thogradh  coltach  rithe  fein. 
Bha  e  furasd'  fhaicinn  na  shealladh  agus  na  os- 
naich.  Oir  ged  a  shoirbhich  gach  ni  le  loseph,  cha 
d'f  heud  e  gun  iomadh  osna  throm  a  tharruing  a' 
cuimhneachadh  air  a  bhraithrean  ciontach,  agus 
air  bròn  cràiteach  'athar,  o'n  robh  e  air  'f  hògradh 
gun  chionf  àth.  Gheall  i  gu'n  d'thugadh  i  gach 
oidheirp  chum  a  bana-mhaighstir  a  thoileachadh 
agus  nach  robh  teagamh  aice,  le  seòltachd  a 
ghnàthachadh  nach  furaineadh  i  an  t-òganach  gu 

aontachadh  leatha.  'Nuair  a  bha  e  aon  là  na 
sheòmar,  a'  cur  gnothaichean  a  mhaighstir  an 
òrdugh,  thainig  Sirena  a  steach,  agus  'nuair 
a  dhruid  i  'n  dorus,  labhair  i  mar  so  ris  :  "  A 
loseiph,  co  air  bith  a  bhios  nan  tàmh,  cha  bhi 
thus'  ann.  Tha  gun  ag  ar  maighstir  sonadh  do 
leithidse  do  sheirbhiseach  a  bhi  aige.  Cha'n 
ioghna  leam  idir  gu  'bheil  na  h-uiread  mheas 
aige  fein  agus  aig  ar  bana-mhaighstir  ort."  "  A 
deiream  riut,  a  Shirena,  nach  'eil  mi  deanamh  a 
bheag  ach  mo  dhleasdanas,"  arsa  loseph.  "  Tha 
aig  mo  mhaighstir  urramach  agus  aig  a  chò- 
sheise,  còir  air  mo  sheirbheis  a's  fearr ;  agus 
bhithinn  fada  goirid  air  mo  dhleasdanas  do  Dhia, 
dhoibhsan,  agus  dhomh  fein,  mar  deanainn  na 
dh'fheudainn  chum  an  urram,  am  buannachd, 
agus  an  toil  a  chur  air  aghaidh."  "  Tha  mi  toil- 
icht,"  a  deir  i,  "  gu  bheil  do  bharail  m'an  chùis 
sin  cosmhuil  ri  m'  bharail  fein.  Agus  tha  fios 
agamsa,  a  loseiph  'gu  bheil  am  barrachd  spèis 
uaitse  do  d'  bhana-mhaighstir  dligheach,  na 
theagamh  air  a  bheil  thusa  fiosrach."  "  'S 
aithne  dhomh,"  thuirt  e,  "  gu  bheil  mo  bhana- 
mhaighstir  maiseach,  agus  deadh-bheusach,  agus 
gu  bheil  i  toilltinn  mo  mheas  a's  àirde,  ni  a  bhios 
mi  ullamh  gu  ìocadh  dh'  i  leis  an  tlachd  is  mò." 
"  Tha  i  deadh-bheusach,"  a  deir  i,  "  ach  leig 
dhomh  innse  dhuit  a  loseiph,  nach  'eil  àrach  aic' 
air  amharc  ortsa  le  gaol  agus  carthannachd. 
'Sann  a  dh'  innis  i  dhomhs'  e  le  èiginn  mhòir ; 
agus  feudaidh  tus'  an  cothrom  a  ghabhail  air  a 
caoimhneas,  ni  nach  deònaicheadh  i  do  aon  neach 
'eil  ach  dhuitse;  cha  deònaicheadh  eadhon  do'n 
rig.'i  fein."     Thuirt  loseph,  "  Tha  mo  mhaighstir 

agus  mo  bhana-mbaiglistir  a'  buileacliadli  na  h- 
uiread  chaoimhneis  orm,  air  a'  bheil  mise  neo- 
airidh ;  agus  tha  mi  creidsinn  gur  math  leo  am 
barrachd  a  nochdadh ;  ach  bu  chòir  do'n  neach  a 
labhradh  an  aghaidh  teistealachd  mo  bhana- 
mhaighstir  a  bhi  a  chaoidh  na  thosd."  "  Na  bi 
cho  cinnteach,"  ars  ise,  "  tha  mis'  ag  innse  dhuit 
gu  bheil  i  'n  gaol  ort,  agus  gur  fada  leatha  gus  am 
bi  cothrom  aic'  air  'innse  dhut;  ach  chomhair- 
lichinn  dhuit  an  diùbhras  a  ghleidheadh  dhuit 
fein,  ach  glac  an  cothrom  air  thu  fein  agus  ise 
'thoileachadh."  An  so  thainig  crìoch  air  a 
seanachas ;  agus  phiU  i  chum  a  bhana-mhaighstir 
a  bha  le  mi-fhaighidinn  'ga  feitheamh. 

Chuir  Sirena  an  cèill  a  seòltachd  fein  ;  dh' 
aithris  i  a'  chainnt  a  bh'  eadar  i  fein  agus  loseph 
air  a'  mhodh  a  b'  f  hearr  air  leatha  a  thaitneadh 
e  ri  toil  a  bana-mhaighstir ;  agus  thuirt  i  gu'm 
b'  ann  o  f  haicill,  's  nach  b'  ann  o  chion  toil,  a 
ghabh  e  air  gun  a  tuigsiun.  Ach  thuirt  i  a  dh' 
aindeoin  na  dh'  fhaod  e  a  dheanamh  g'a  chleth, 
gu'm  b'  fhurasd  a  thuigsinn  air  gu'n  robh  e  co 
trom  an  gaol  oirre-se  's  a  bha  ise  air-san.  An 
aon  fhocal,  a  deir  i,  "  'Sann  eadaraibh  fein  a's 
èiginn  do'n  chiiis  a  bhith,  oir  tha  mi  faicinn  gii 
bheil  e  co  faicilleach  's  nach  leig  e  fìos  do  acn 
neach  ach  dhuit  fein.  Agus  cha'n  fheud  mi 
coir'  fhaotainn  da,  'nuair  a  chi  mi  co  mealltach 
'sa  tha  chuid  is  mò  de  'n  t-sluagh.  Tha  fios  agad 
nach  'eil  e  ach  òg,  's  nach  'eil  e  fhathast  ach 
aineolach  air  caoimhneas  ar  leithid-ne ;  agus  cò 
aig  a  bheil  fics  nach  cum  a  nàire  air  ais  e  o  ghràdh 
aideachadh ;    a    thuiUeadh,    theagamh   gu'm   bi 

eagal  air  roi'  d'  dhiumb  mar  biodh  tu  co  deònach 
's  a  bhiodh  e  fein." 

"  0  !  Shirena,"  f  hreagair  bean  Photiphair, 
"  's  èiginn  duit  a  thuigsinn,  gur  cruaidh  an 
gnothach  do  thè  againne,  far  a'  bheil  a'  chùis 
laghail,  ar  deòin  'aideachadh ;  ach  gu  mòr  ni  's 
mò  far  am  bheil  an  cuspair  mi-cheadaichte,  a 
chionn  gu  bheil  e  a'  foillseachadh  ar  mi-chliu 
agus  ar  nàire.  Ach  rachadh  agam  air  mo  ghràdh 
dha  'aideachadh,  nan  saoilinn  gu'n  aontaicheadh 
an  t-òig-fhear  stràiceil  leam ;  ach,  0  a  Shirena  ! 
ma  dhiùltas  e  mi,  tha  mi  caillte.  Tha'  phearsa 
eireachdail  agus  ionmhuinn,  tha  'ghiùlan  gu 
modhail  suairce,  agus  'inntinn  saor  agus  neo- 
lochdach  ;  ach  's  eagal  leam  gu  bheil  a  dheadh- 
bheus  do-lùbaidh."  "  0  a  bhean  uasal,"  a  deir 
an  t-seann  bhan  oileanaiche,  "  cha  chomasach  do 
dheadh-bheus  air  bith  cur  an  aghaidh  do  sgiamh- 
achd-sa.  Tuitidh  e  gu  socharach  leat,  'nuair 
a  thuigeas  e  do  ghràdh  air." 

A'  gabhail  misnich  o  na  thuirt  Sirena,  chuir 
i  roimpe  gu'n  cuireadh  i  nàire  agus  banalas  air 
cùl,  agus  gu'n  deanadh  i  furan  air  loseph  da 
h-ionnsuidh.  Chum  so  a  dheanamh,  dh'  òrduich 
i  a  carbad  chum  dol  a  mach,  gun  a  fear  aig  a 
bhaile,  agus  gu'n  rachadh  loseph  leatha.  An 
uair  a  bha  iad  air  an  t-slighe,  le  rugha  na  h- 
aodann,  agus  ciocras  na  sùil,  thuirt  i,  le  fann- 
ghuth  liotach  a  chuir  an  cèill  olcas  a  miann,  "  A 
loseiph,  cha  'n  urrainn  duit  a  bhi  neo-fhiosrach 
air  mo  thoil  gu  bhi  a  d'  chuideachd,  agus  feud- 
aidh  mi  innse  dhuit,  mar  drùigh  mo  ghràdh  ort, 
eadhon  mo  ghaol-sa,  's  trom  dhomh  a'  cheud  là 

a  cbunnaic  mi  t-aghaidh  mhaiseach.  Oir  tha 
gaol  agam  ort  a  loseiph  ;  tha  mo  chiocras  a  'toirt 
orm  mo  nàir  a  nochdadh  ;  tha  mo  chliù  an  earbsa 
riut ;  tha  dòchas  agam  gu'm  bi  thu  co  uasal  's 
a's  gnàth  leat."  Air  dh'  i  so  a  ràdh  chrom  i  a 
ceann  air  'uchd,  agus  shil  i  na  deòir  gu  frasach, 
a  dh'  oidheirpich  i  fholach,  ach  bu  diomhain 
di.  Fo  ioghnadh  ris  an  aidmheil  fhollaisich 
so,  bha  e  rè  real  m'  am  b'urra  dha  focal  a  ràdh. 

An  ùine  ghearr,  le  caoineadh  reachdmhor  air 
a  taobhsa,  agus  le  tùirse  cridhe  air  a  thaobhsa, 
le  cruaidh-spàirn  eadar  truailleachd  agus  deadh- 
bheus,  le  guth  fann  bristeach  thuirt  e,  "  Bith- 
idh  do  chliù  do  ghnà  saor  o  alladh  aig  d'  òglach 
neo-airidh,  neach  is  e  'uaill  a's  mò  a  bhi  dlleas 
mu  gach  ni  a  dh'  earbar  ris.  Ach  m'an  innia 
mi  mo  bharail  mu'n  chijis  so,  an  toir  do  mhòrachd 
cead  domh  labhairt  mu  ni  air  am  fiosraiche 
cloinn  Sheim,  no  gineil  Ham."  An  dèigh  dha 
cead  fhaghail,  le  fiuthair  gu'n  saoradh  e  e  fein 
o'n  èiginn  san  robh  e,  agus  gu'n  oibricheadh 
8  caochladh  barail  na  bhana-mhaighstir,  chaidh 
e  air  aghaidh  mar  so. 

" 'Nuair  a  chruthaicheadh  ar  ceud-sinnsir, 
Adhamh  agus  Eubh,  bha  iad  saor  o  gach  claon- 
thogradh  chum  uilc  :  cha  robh  aon  smuain 
thruaiUidh  nan  aigne.  Mhair  an  t-sàmhchair 
shiochail  so  aca  co  fad  'sa  ghlèidh  iad  an  neo- 
chiontas.  Ach  thuig  iad  o'm  fiosrachadh  goirt, 
gu'm  be  toradh  a'  pheacaidh  gnà-eagal  agus  sìor 
bhuaireas.  Bu  deònach  le  'r  Cruthadair  math- 
asach  ceud-sinnsir  a  chinne-daonna  a  chur  ann 
am  pàrras,  far  an  do  shealbhaich  iad  earrach 
gan    chaochladh,  agus    gach   luibh    thaitneacL, 

Is  leatsa,  Adhamh,  na  tlia  do  shùil  a'  faicinn, 
agus  na  dh'  fhàsas  as  an  talamh,  a  deir  an  t-Uile- 
chumhachdach.  Tha  comas  agad  feum  a  dhean- 
amh  de  iiile  thoradh  na  talmhainn.  Tha  mi 
toirmeasg  aon  chraobh  dhuit,  agus  cha  'n  'eil 
ach  aon  chraobh,  nach  dean  thu  uiread  agus  bean- 
tainn  rithe.  Tha  gun  amharus  a  geugan,  a' 
lùba'  fo  'n  mheas  a  tha  taitneach  do  'n  t-siìil. 
'Si  so,  Adhamh,  a'  chraobh  thoirmisgte.  'S  iad 
sin  a  meas,  'se  'm  bàs  duais  'itheadh.  Bi,  a 
dhuine,  air  t-fhaiciil  roimhe,  na  tig  am  fagus 
da,  Adhamh,  oir  air  an  là  a  dh'  itheas  tu  dheth 
gheibh  thu  gu  cinnteach  bàs.  Bha  Eubh, 
màthair  a'  chinne-daoine,  mi-fhaicilleach,  agus 
ann  an  droch  uair  bhuair  an  nàmhaid  i  gu 
itheadh  de  'n  mheas  thoirmisgte,  agus  b'  eagal- 
ach  na  bha  na  cho-lorg.  A  chionn  gu'n  d'ith 
1  fein  deth,  thug  i  oidheirp  air  a  fear  a  mheall- 
adh,  agus  tharruing  i  esan  leatha,  an  aghaidh 
solus  a  choguis.  Le  so  a  dheanamh  ghlac 
uamhasan  anabarrach  an  coguisean  ciontach, 
agus  cha  b'  fhios  doibh  cion  a  theicheadh  iad 
chum  am  bàs  a  thoill  iad  a  sheachnadh.  Thainig 
am  feasgar,  chaill  an  iarmailt  a  ciùineachd,  na 
beathaichean  an  callda  gnàthaichte,  chaill  na 
blàithean  an  deadh  bholtrach,  agus  bha  dreach 
nàduir  air  chaochladh  coltais.  'San  anmoch 
'nuair  a  bha  'ghrian  a'  dol  fodha  san  àird  an  iar, 
thainig  an  Cruthadair  mòr  fein  a  nuas  do'n 
ghàradh,  chum  an  toirt  gu  cunntas  mu  na  rinn 
iad.  B'  uamhasach  an  caochladh.  Cha  'n  'eil 
iad  a  nis  comasach  air  seasamh  mar  b'  àbhaist 
doibh  le  muinghinn  agus  dànachd  cloinne  'na 
làthaireachd   naomha;   bu   lugha  na   sin  a  bha 

fadal  orra  arson  teaclid  an  aoidhe  nèamhaidh. 
mar  bu  ghnà  leo  :  ach  theich  iad  gu  mi-chiatach 
0  làthaireachd  an  Cruthadair,  chum  iad  fein 
fhalach  uaithe-san,  a  bha  iad  o  chionn  ghoirid 
a'  meas  mar  am  beannachadh  bu  mhò.  Cha 
mhò  thainig  an  t-Uile-chumhachdach  e  fein  leis 
a  chaoimhneas  agus  an  ionmhuinneachd  a  b' 
àbhaist  da,  ach  le  corruich  air  a  ghnùis  àghmhoir. 
Cha  robh  dlùths  an  doire  comasach  air  am 
falach  0  shùil  uile-lèirsinnich  an  De  shiorruidh 
a  tha  'gan  diteadh  aig  a'  mhòd  chothromach, 
ag  èisdeachd  r'an  leth-sgeul  bochd,  agus  a  tha 
toirt  na  binne  muladaich  a  mach.  0  sin  cha 
'n  f  heud  aon  neach  beantainn  ri  meas  toirmisgte 
gun  pheanas.  Tha  thusa,  mo  bhana-mhaighstir, 
mar  a  chraobh  thoirmisgte.  Tha  t-àiUeachd 
soilleir  do  gach  neach;  ach  tha  iad  neo-chead- 
aichte  do  gach  duine,  ach  a  mhàin  do  m'  mhaigh- 
stir.  'S  esan  na  aonar  a  dh'  f  heudas  dlùthachadh 
riut  gu  laghail.  'S  esan  amhain  a  dh'  f  heudas 
do  shealbhachadh.  Nan  dèanainnse  gu  h- 
eacorach  foiU  air  mo  mhaighstir,  agus  mi-chliu 
a  thoirt  air  a  chèilidh  ghràdhaich  bhithinn  a'  m' 
shlaightire,  agus  mi-dhleasnach  do'n  mhaighstir 
a'  b'  f  hearr,  agus  a'  m'  cheannairceach  an  aghaidh 
Dia  m'  aithriche,  air  an  cuirinn  corruich  uamh- 
asach  ;  agus  bheireadh  tusa  fein  do  mhalluchd 
orm,  'nuair  smaointicheadh  tu  gu  ceart  air, 
arson  a'  ghniomh  ghràineil  a  dheanamh.  Is 
caomh  leam  thusa  mo  bhana-mhaighstir  urramaich 
agus  dheanainn  do  dhion,  agus  ni  h-e  eas-urram 
a  tharruing  ort.  Is  toigh  leam  mo  mhaighstir 
gràdhach,  agus  cha  deanainn  foill  air.  Is 
ionmhuinn  leam  Dia,  agus  cha  chuirinn  corruioh 

air.  Ceadaich  dhomb,  mata  a  bhean  uasal,  a 
ghuidhe  ort  gu'n  cuir  tbu  smacbd  air  an-togradh 
neo-cbeadaichte  a  mbilleas  do  mheas  agus  do 
shuaimbneas ;  ni  ma  bbuanaicheas  tu  ann  a 
chlaoidbeas  tu  le  agartas  goirt  coguis,  agus  bith- 
idh  tu  buailteach  do'n  chunnart  is  mò." 

"  0  loseiph  !"  a  deir  cèile  Photiphair,  "  is  inn- 
leachdach  an  naidheachd  a  dhealbh  thu,  chum 
an  t-urram  thairgeadb  dbuit  a  sheachnadh. 
Is  faoin  na  leth-sgeil  a  tba  neònachas  creidimh 
agus  deadb  bbeus  a'  dùsga  suas  annad.  Ciod 
an  eucoir  a  bhiodb  ann  do  d'  mhaighstir.  Is 
leis-san  mi  gach  àm ;  ullamh  a  ghnà  gu  'thoil- 
eachadh.  Cba  'n  ion  duinne  aon  eagal  a  bhi 
oirnn,  co  fad  's  a  theid  againn  air  a  chleth.  Tha 
mi  a  rìs  ag  innse  dhuit,  a  gbaoil,  a  loseiph,  gur 
toigh  leam  tbu." 

"  A  bbaintighearna,"  thuirt  an  t-Eabhrui'eacb 
tha  agam  ann  an  teagblacb  m'  atbar,  a  thaobh 
m*  aon  pheathar,  culaidb-brosnachaidh  chum  mo 
chumail  air  m'  ais  o  neo-gbloine  a  chur  an 
gniomh."  Cluinneamaid  e,"  a  deir  ise,  "  creid- 
idh  mi  gur  faoin-sgeul  eiginn  diadbachd  a  th* 
anii  a  rèir  na  dh'  aitbris  tbu  roimhe." 

"  Is  sgeula  fìor  a  tb'  ann,  a  tha  bbi  cuimh- 
neachadh  air  a'  togail  mòran  mulaid  domh  a 
mhaireas  gu  là  mo  chriche.  Bha  mo  pbiuthar, 
gu  h-òg,  eireacbdail,  deònach  air  tuille  de'n  t- 
saoghal  f  baicinn  na  chitboadh  i  an  tigh  a  h-athar, 
agus  a  cbaidb  chum  oigbreacbd  coimhearsnaich, 
air  àm  san  robh  iad  a'  cumail  cuirme  sbònruicbte 
mar  urram  do  dbèe  an  tìre.  Am  measg  na  mòr 
chuìdeachd  a  thainig  cruinn,  bba  Sechem,  prionnsa 
nan  Hibbeach,  agus  Tamar,    a  phiuthar.      Bha 

Dinah  gu  h-òg  faoin,  agus  bha  luchd-comhaid- 
eachd  spleadhach  aice  de  sheirbhisich  m'athar, 
agus  bha  i  fein  gu  rìomhach  na  h-uidheam. 
Dh'  amhairc  Sechem  gu  mìog-shuileach  oirre, 
agus  thuit  e  'n  trom  ghaol  oirre,  a'  cur  roimhe  air 
gach  cor  a  faighinn.  Bha  a  phiuthair,  Tamar 
òg  agus  maiseach,  ach  as  eug'ais  na  banalachd 
sin  a  tha  cur  a  cliù  air  boirionnaich.  Thuit  i 
ann  an  dlù  eolas  air  mo  phiuthair  Dinah,  a  bha 
neo-eòlach  air  coinneamhan  leannanachd  ;  ghabh 
i  cuireadh  a  dhol  a  dh'  f  haicinn  na  bana-phrionnsa 
Tamar,  do  bhaile  Shecheim.  Chaidh  an  là  a 
bhuileachadh  ann  an  fearas-chuideachd  neo-lochd  - 
ach,  ach  a  mhàin  uair  air  'n  uair  bha  caileiginn 
ann  a  bha  cosmhuil  ri  baoth-shùgradh.  Mu 
chromadh  na  grèine  bha  Dinah  toileach  pilleadh 
dhachaidh,  ach  chaidh  dàil  a  chur  ann  o  àm  gu 
am,  leis  a  phrionnsa  agus  leìs  a  bhana-phrionnsa, 
gus  fa  dheire  gu'n  do  thuig  i  bhi  air  a  mealladh, 
agus  gu'n  robh  cionf  àth  aice  aithreachas  a  ghabh- 
ail  d'a  cèilidh  agus  ga  toil  gu  muinntir  na  tìre 
fhaicinn.  Cha  d'aom  i  le  guidhe  agus  le  brìod- 
al,  ach  thug  e  air  èiginn  i,  chum  gèilleadh  d'a 
anamianna  mi  gheamnuidh,  agus  chaidh  rè  seal  a 
cumail  na  priosanach  mar  thoileachadh  ris  a* 
phrionnsa  an  taobh  a  stigh  d'a  lùchairt.  Bha  e 
ghnà  an  trom  ghaol  oirre,  agus  bha  'anam  an 
geall  air  an  òg-mhnaoi.  Bha  e  co  modhail, 
shuairce,  agus  co  ionmhuinn  na  ghiùlan  rithe, 
an  deigh  dha  a  truailleadh,  's  nach  mòr  nach 
d'thug  i  maitheanas  da,  agus  bha  càileiginn  de 
ghaol  aic'  air.  Bha  a  ghràdhs'  a'  f  às  ni  bu  treise 
gach  là,  agus  air  dha  a  thuigsinn  nach  biodh  e 
beò  as  a  h-eug'ais,  agus  nach  leigeadh  an  speis 

a  bh'  aige  dh'i  a  gnàthachadh  air  mhodh  mi-iom- 
chuidh  ghuidh  e  air  Kigh  Hamor,  'athair,  a 
faighinn  da  r'a  pòsadh.  Dh'  aontaich  'athair 
sin  a  dheanamh,  le  innse  da  chuid  maithean 
miann  a  mhic,  agus  an  sin  chaidh  e  dh'  iar- 
ruidh  toil  Israeil.  G-hairm  m'  athair  an  sin  a 
chuid  mac  a  chur  a  chomhairle  riu  mu  thim- 
chioll  tairgse  Hamoir ;  agus  's  e  rùnaich  iad, 
mar  gèilleadh  iochdarain  an  righ  sin  do  ghnà  nan 
Eabhruidheach,  nach  aontaicheadh  iad  am  piuth- 
ar  a  thoirt  dà,  ach  gu'n  saoradh  iad  as  a  laimh 
i  ]e  faobhar  arm,  no  gu'n  tuiteadh  iad  fein  san 
oidheirp.  'Nuair  a  chaidh  so  innse  do  Hamar 
agus  do  Shechem  cha  d'  ob  iad  gèilleadh  do'n 
chumhadh.  Chaidh  cuirm  mhòr  a  shùnrach- 
adh  gu  bhi  air  a  coimhead  leis  gach  inbhe 
do  'n  t-sluagh,  arson  pòsadh  Shecheim  agus 
Dhinaih  :  air  a  cheud  là  chaidh  gach  firionnach 
nam  measg  a  thimchioll-ghearradh  mar  cho'- 
bhàidh  ris  na  h-Eabhruidhich,  agus  air  dhoibh 
a  bhi  fo  leòn,  thuit  iad  gu  reidh-bheartach 
nan  cobhartach  do  dhioghaltas  mo  bhràithribh. 
Thagh  Simeon  agus  Lebhi  àireamh  shònruichte 
de  oglaich  m'  athar,  agus  chaidh  iad  fo  'n  làn 
armaibh,  air  an  treas  madainn  de  'n  chuirm,  a 
steach  do  'n  bhaile  agus  b'  eagalach  am  pronn- 
adh  a  rinn  iad.  Chuala  righ  Hamor  agus  a 
mhac  glaodh  sgreataidh  a  phannail,  dhùisg  iad  an 
cuid  airm,  ach  mun  d'fheud  iad  dol  nan  uidh- 
eam,  chaidh  an  casgairt  aig  geata  na  lùchairt. 
Loisg  iad  am  baile,  agus  mharbh  iad  gach  fir- 
ionnach  a  bha  ann.  'S  ann  a  thachair  an  casg- 
radh  muladach  agus  an  losgadh  so  o  ghràdh 
aeo-cheadaichte  Shecheim.     Nan  gnàthaicheadh 

e  riagliailtean  deadli-bheusach,  agus  gu'n  iar- 
radh  e  air  tùs  Dinah  air  a  li-athair,  cha  'n  'eil 
teagamh  nach  faigheadh  e  i.  Ach  cha  'n  'eil  peac- 
adh  neo-ghloine  r'a  fhulang  ann  an  tigh  lacoib. 
Anis,  mo  bhana-mhaighstir  ghaolach,  thoir  fainear 
an  t-eadar-dhealachadh  a  tli'  eadar  Potiphar, 
ceud  cheannard  feachd  Pharaoih,  agus  gineil 
lacoib.  Ma  bha  iadsan  comasach  air  baile  mòr 
rioghachd  a  sgrios,  mar  dhioghaltas  an  èirig  am 
piuthar  a  thruailleadh,  ciod  nach  deanadh  mo 
thighearna,  nam  biodh  aon  neach  co  an-dàna  's 
gu'n  truailleadh  e  a  leaba  phòsda,  agus  gu'n 
d'thugadh  e  eas-urram  do  mhnaoi  a  ghaoil  ? 
Gru  ma  fad'  a  robh  e  o  loseph  smuain  co  foilleil 
'àrach  an  aghaidh  mo  mhaighstir." 

Dh'  f  han  i  na  tosd  rè  a  chuid  eile  de  'n  rathad  ; 
ach  bha  a  h-inntinn  fo  bhuaireas  le  gràdh,  eagal, 
agus  dioghaltas  gamhlasacli ;  ach  's  ann  mar  bu 
mhò  a  chunnaic  loseph  ise  fo  bhuaireas,  bu  diong- 
mhalta  chum  e  a  chridhe  fein  o  ghèilleadh  leatha. 
'Nuair  a  thainig  iad  dachaidh,  ghrad  chaidh  i 
d'a  seòmar  a  chur  a  comhairle  r'a  banaltrum 
Sirena,  a  dh'  fheuch  ciod  tuiU'  a  b'fhearr  a 
dheanamh ;  agus  chaidh  loseph  gu  trom  dubhach 
d'a  sheòmar  fein  a  dh'asluchadh  dion  Dè  lacoib. 

B'i  barail  Shirena  gur  e  eagal,  no  nàire  bu 
chionfàth  air  diùltadh  loseiph,  ri  tairgs'  a  chuir- 
eadli  na  h-uiread  urram  air  seirbhiseach  tuaras- 
dail ;  ag  ràdh  gu'm  bu  leòir  a  h-aogas  a  chuir  buair- 
eadh  eadhon  air  seann  duine  :  agus  chomhairlich 
i  dh'  i  aon  oidheirp  eile  a  thoirt  m'  an  leigeadh  i 
dh'  i  a  chùis.  Bha  là  breith  Pharaoih  am  fagus, 
agus  b'  èiginn  do  'n  cheann-feadhna  dol  a 
dh'  ionnsuidh  an  righ,  a  ghuidhe  saoghal  fada  dha. 

agus  cliuin  còmlinadh  a  dheanamh  air  an  àm ; 
ach  dh'  fhàs  Sabrina  ro  thinn  anns  a'  mhadainn, 
agus  cha  b'  urradh  dh'  i  dol  leis.  Cha  luaithe 
dh'  fhalbh  a  fear  le  'chuideachd,  na  chuir  i 
Sirena  a  ràdh  ri  loseph  a  coinneachadh  na  seòm- 
ar.  Thainig  e  gu  mall  deacair,  agus  sheas  e 
tamull  uaipe,  am  feadh  a  bha  ise  na  suidhe  gu 
tosdach,  's  a  sùilean  a'  dearcadh  air  'aghaidh-san 
a  bh'air  lasa  le  nàire.  "  An  d'thàinig  thu  ma 
dheireadh,"  thuirt  i,  "  òganaich  mhi-thaingeil,  a 
dheanamh  tàir  agus  a  thoirt  tàmailte  do  d'  bhana- 
mhaighstir  a  thug  mòr  ghràdh  dhuit.  Thig  ni  's 
dlùithe  dhomh,  chum  gu'n  labhair  mi  gu  saor 
riut,  oir  's  èiginn  gu'm  bi  thu  fein  agus  mise  ni 
's  eòLaiche  m'  an  dealaich  sinn.  'S  mòr  a 
b'  f  hearr  dhuitse,  agus  a  b'  iomchuidh  do  d'  chor, 
aontachadh  leamsa  gun  sòradh,  'nuair  a  dh'  iarr 
mi  roimhe  e,  ge  nach  biodh  ach  a  thaobh  urram 
do  m'  inbhe  agus  dian-bhraisead  mo  ghràidh ; 
agus  gun  a  leige  dhomh  na  h-uiread  nàir  f  hulang 
's  gu'm  b'  èiginn  domh  iarruidh  a  rìs,  agus  aon- 
tachadh  aithris  ann  am  briathraibh  a  tha  mi- 
chiatach  do  bhoirionnach  banail  a  dheanamh. 
Ach  tha  mi  toileach  do  ghiùhan  a  ghabhail  san 
t-seadh  a's  fearr,  agus  ni  mi  gach  mathalachd  a 
dh'  fheudar  air  a  shon,  agus  cuiridh  mi  as  an 
rathad  gach  ni  a  dh'  f  heudadh  bacadh  a  chur  air 
ar  sòlas.  Theagamh,  a  loseiph,  nach  robh  fios 
agad  an  ann  a  rìreadh  a  bha  mi,  agus  gur  ann  a 
thairg  mi  mi  feiu  duit  chum  do  dheadh  bheus  a 
dhearbhadh.  Ach  a  nis  bi  làn  chinnteach  gur 
h-ann  a  rìreadh  a  bha  mi,  mar  a  dh'  f  heudas  mi 
bhi  nis  'ga  iarruidh,  a  dhearbhadh.  Ach  inn- 
sidh  mis  am  barrachd  dhuit  a  loseph,  agus  's  cùis 

a  dheanadli  mòr  choire  dliomh  fìos  a  bhi  aig  aon 
neach  air  ach  sinn  fein.  G-habh  mi  orm  a  bhi 
gìi  tinn,  a  dh'  aon-obair  gu  fuireach  aig  an  tigh 
maille  riutsa.  Feudaidh  tu  nis  'fhaicinn  gu'n 
d'thèid  agam  air  dealachadh  ri  cuideachd  uais- 
lean  agus  phrionnsachan  arson  na  speis  a  th' 
agam  dhuitse  a  loseiph.  Cha  'n  'eil  suim  agam 
de  mhòr-chuis  agus  do  ghreadhnachas  cùirte  an 
coimeas  ri  d'  chuideachd  shòlasaich-sa.  Agus 
am  bi  mis  a'  caoidh  agus  a'  cumhadh  gun  dòchas 
ri  toil-inntinn  f haighinn  uait,  'nuair  a  dh'  fheud- 
adh  tu,  m'  aon  ghràdh,  cobhair  a  dheanamh  orm  ? 
Na  can  tuille  rium  mu  dhiadhachd  no  mu  riagh- 
ailtean  teann  deadh-bheus.  Cha  'n  'eil  ach  cùis 
fhaoin  ann  an  deadh-bheus,  nach  builich  aon 
sòlas,  ach  a  chlaoidheas  an  cridhe  le  eagal, 
Agus  ciod  a  th'  ann  an  diadhachd  ach  bruadar, 
mar  tha  caithe-beatha  ar  cuid  sagart  a'  dearbh- 
adh ;  oir  ge  b'  e  co  mòr  's  a  ghlaodhas  iad  an 
aghaidh  peacaidh  nan  amanna  'nuair  a  bhios  iad 
'sa  chrannaig,  cha  'n  'eil  ann  leis  an  annsa  sòlais 
ann  an  uaigneas  na  iad  ?  Am  b'  urrainn  do 
Dhia-sa,  a  loseiph,  tlachd  a  ghabhail  ann  an  thusa 
a  bhuntainn  gu  neo-shuairce  riumsa  aig  a  bheil 
na  h-uiread  ghaoil  ort.  Bu  chuspair  fuath  e  ni 
bu  mhò  na  cuspair  aoraidh.  Thoir  an  aire,  a 
loseiph,  nach  cuir  thu  as  leth  do  Dhe  do  chion 
toil  dhòmhsa ;  gu  ma  fearr  leat  aideachadh  gu 
bheil  thu  'n  gaol  air  caileig  theisteil,  agus  air  a 
sonsa,  nach  fheud  thu  do  bhana-mhaighstir  a 
thoileachadh.  Ach  nach  feud  thu  bhi  leatha- 
ge  agus  leamsa  cuideachd  ?  Ach  och  mo  chreach ! 
tha  do  chliù  an  earbsa  ris.  Feuch  c'  àit'  sl' 
bheil  mo  chliùsa  annam  fein  irisleacha  dhuit-sa  ? 

e3 

ach  ciod  è  meas  ?  cha  'n  'eil  ann  acli  cùis  fhaoin 
neo-sheasmhach.  Gu  cinnteach  'se  meas  cràdh 
na  h-aitim  leis  an  ionmhuinn  sinn  a  lughdachadh." 
"  Och  a  bhana-mhaighstir  !"  thuirt  e  le  osann 
nach  mòr  nach  do  sgàin  a  chridhe,  "  ciod  is 
fìù  sòlais  dbiombuan  a  bheir  agartas  goirt  nan 
co'-lorg  ?  Cha'n  f  heud  ath-dheanamh  bhi  air, 
cia  air  bith  co  goirt  'sa  bhios  an  t-aithreachas. 
Cha  dean  a  bhi'm  folach  fo  chroch-eididh  na 
leapach  so,  ar  dion  o  eagal  agus  o  mhì-chliu 
gu'm  faighear  a  mach  sinn.  Dh'fheudainn  gun 
amharus  aontachadh  leat  ann  an  cur  easurram 
air  mo  mhaighstir,  agus  car  ìiine  ghearr  toilinn- 
tinn  a  ghabhail  ann  an  toileachadh  feòlmhor. 
Ach  mo  thruaighe  !  ciod  e  so  an  coimeas  ri  toil 
eachadh  coguis  neo-lochdach  ?  Tha  uiread  thoil 
inntinn,  no  theagamh  am  barrachd,  agad  ri 
fhaotainn  gu  ceadaichte  o  d'  fhear-pòsda,  's  a 
b'  ion  duit  fìuthair  a  bhi  agad  uamsa  gu  mi- 
Laghail.  Agus  c'àit  am  faighear  fear  gaoil  no 
comuinn  chum  dlùthacha  ris  is  ion-mhiannaichte, 
na  mo  mhaighstir?  Cuimhnich  co  mòr  'sa 
chuireadh  na  tha  thu  'g  iarraidh  do  dhi-mheas 
ort,  gu'n  cuireadh  tu  thu  fein  an  coimeas  ri  d' 
òglach  neo-inbheach,  d'am  feud  thu  gach  ni 
ceadaichte  àithneadh  ?  Cha'n  f  heud  mi  gniomh 
co  suarrach  a  dheanamh,  's  a  dheanadh  dochair 
do  m'  dheadh  mhaighstir,  a  bheireadh  eas-urram 
do  Dhia  m'aithriche,  agus  a  bheireadh  tàmailt 
mhor  air  teaghlach  m'athar.  Ts  fad'  a  ghabh 
mo  Dhia-sa  o  bhi  coltach  ri  iodholaibh  fìodha 
no  cloiche ;  oir  chì  esan  ar  gniomhara  is  diomh- 
aire ;  cluinnidh  e  ar  cagraich  a's  lugha,  agus 
dearbhaidh    e    air    smuainte    is    doimhne.      Na 

h-earalaicli  mi  gu  'dheanamh  ;  oir  cha'n  f  heud 
mi  an  t-olc  mòr  so  a  chtir  an  gniomh  ann  am 
fianuis  mo  Dhe."  Sguir  e'n  sin,  agus  fhreagair 
ise  's  i  làn  àrdain. 

Bu  leòir  dhuit,  cùl  a  chur  le  modhalachd  ris 
an  tairgs'  a  thug  meud  mo  ghràidh  dhuit  orm 
a  dheanamh,  gun  mo  nàir'  a  mhaoidheadh  orm. 
Tha  so  a'  cur  an  ceill  dalmachd  maille  ri  cruas- 
cridhe  ;  ach  f  àgaidh  mi  gu  d'  roghainn  fein,  co 
dhiubh  a  ghabhas  tu  gu  caomhail  ri  d'  shonas 
fein,  agus  a  dh'fhàgas  mise  a  tha'n  trom  ghaol 
ort  toilichte  le  d'  aontachadh  ;  no  gu'm  fuiling 
thu  mo  dhioghaltas,  oir  dioghailte  bithidh  mi ; 
cha  'n  'eil  an  t-eireachdas  sin  a  dh'asluich 
prionnsachan  an  diomhain,  ri  cùl  a  chur  ris 
gun  pheanas  ?  Cha  'n  'eil,  a  dhuine !  agus  na 
smuainich  air.  Ni  mi,  gu  cinnteach,  casaid  ort 
ri  d'  mhaighstir,  gu'n  d'thug  thu  oidheirp  orm, 
agus  an  sin  cha  dean  bòilich  mu  dheadh-bheus, 
no  a  ràdh  gu  bheil  thu  neo-chiontach,  do  shoar- 
adh  o  pheanas." 

0  loseiph  !  cha  d'thugadh  riamh  oidheirp  air 
subhailc  mar  thugadh  ortsa.  Cha  d'thug  òg- 
anach  riamh  buaidh  air  buaireadh  mar  thug 
thusa.  Cha  do  dhnìigh  aon  chuid  guidhe,  deòir, 
na  bagraidhean  air  a  taobhsa,  no  bàighealachd 
no  eagal  air  do  thaobhsa,  ort  rùn-suidhichte  do 
chridhe  'atharrachadh,  no  a  thoirt  ort  gèilleadh 
do  dhian-earail  anamianna  chiontach.  Oig-fhir 
ghasda  !  cionnas  a  bha  do  chridhe  fìachail  duilich 
arson  càramh  do  dheadh  mhaighstir ;  agus  arson 
droch  rùn  do  bhana-mhaighstir  ?  Cha  robh  gach 
cunnart  a  bha  'g  iadhadh  umad  an  comas  do 
dheòir  a  chumail  o  shruthadh  gu  bras ;  am  feadh 

a  bha  Sabrina  na  suidhe  gu  dian  a'  dearcadh 
ort,  le  sùilean  a  'lasadh  le  gaol  agus  le  gamhlas. 

A  bhean  neo-shona !  tha  i  smuaineachadh 
gur  h-ann  a  bha  deòir  loseiph  a'  sileadh  arson 
gu'n  do  dhiùlt  e  i;  agus  leagta  ris  a  ghniomh 
nàrach  a  dheanamh,  rug  i  air,  'ga  tilge  fein  air 
an  leabaidh,  ag  ràdh,  "  Thig  a  loseiph,  mealla- 
maid  an  t-àm  taitneach,  am  feadh  's  a  tha  do 
chridhe  caomh  ag  aontachadh." 

"  Cha  d'thèid,"  a  deir  an  t-òganach  danarra, 
cha  'n  'eil  aon  chuid  gainntir  no  croich  nan 
aobhar  eagail  leam ;  ach  tha  bhi  ciontach  ri 
cuspair  toirmisgte ;  a'  deanamh  eucoir  air  mo 
mhaighstir,  agus  a'  cur  corruich  air  mo  Dhia, 
gu  f  irinneach  a'  cur  eagail  orm ;  agus  tha  mi'n 
cunnart  an  iomlain,  am  fad  's  a  tha  mi  'd  chuid- 
eachdsa  :  Ach  's  beag  orm  an  gniomh,  agus 
teichidh  mi  o  bhuaireadh."  Le  so  a  ràdh,  thionn- 
daidh  e  gu  grad  m'an  cuairt,  g'a  shaoradh  fein 
uaipe,  a'  teicheadh  a  mach  as  an  t-seòmar. 
Dh'fhàs  a  h-anamianna  co  do-cheannsachaidh, 
's  gu'n  d'thug  i  oidheirp  air  a  tharruing  air  an 
leabaidh,  's  an  uair  a  fhuair  e  uaipe  dh'f huasgail 
am  bràist  a  bha  ceangal  a  thrusgain,  ni  a  dh' 
fhàg  e  aice,  agus  theich  e  o  'n  chunnart. 

Dh'fhalbh  esan  gu  cruadalach  ann  an  subh- 
ailc ;  agus  bha  ise  gu  truagh  air  a  bioradh  eadar 
a  mealladh  dòchais,  agus  an  t-eagal  gu'm  faight' 
a  mach  i ;  ach  ghrad  chuir  i  roimpe  esan  a 
chur  a  dhoiaidh,  a  bha  co  fìachail  's  nach  d'rinn 
e  eacoir  dh'ise,  ged  a  dh'iarr  i  fein  e.  Dh'èigh 
i  gu  h-àrd,  mar  gu'm  biodh  i  'n  cunnart  ana- 
barrach,  agus  ghrad  thainig  a  bhan-altrum 
Sirena,  a  thuig  mar  bha  'chùis,  d'a  h-ionnsuidh 

Fliuair  i  i  na  suidhe  air  an  leabaidh,  agus 
falluing  loseiph  làimh  rithe  agus  i  'bras  shile 
dheur.  "  0  !  Shirena  ciod  a  nì  mi,"  ars'  ise, 
"  tha'n  t-Eabhruidheach  a'  deanamh  tàir  air 
mo  ghràdh,  agus  theich  e'n  ceart  uair  uam  leis 
na  h-uiread  ghràin  's  a  dheanadh  e  roi'  nathair- 
nimhe.  Falbh  gu  luath  ;  gairm  na  seirbhisich 
agus  glacaibh  è ;  oir  mionnaichidh  mi  gu'n 
d'thug  e  oidheirp  mo  thoirt  air  èiginn.  Gabh 
leam  an  aon  uair  so,  a  chiallain  a  Shirena,  agus 
ni  mi  caoimhneas  riut  tuille  gu  bràth." — Fhuair 
an  teaghlach  sanus,  chaidh  loseph  a  ghlacadh 
agus  a  ghleidheadh  gu  teàruinte  gus  an  do  thill 
Potiphar  mu  f  heasgar  :  chaidh  e  gu  grad  far 
an  robh  a  bhean  a  dh'fhiosrachadh  m'a  slàinte, 
far  an  d-f  huair  e  i  anns  a  mhi-riaghailt  bu  mhò, 
'si  air  bàini  le  h-anamianna  gun  bhi  air  an 
sàsachadh.  Air  a  bhualadh  le  iongantas,  dh' 
f hiosraich  e  gu  caomhail  ciod  a  dh'fhairich  i. 

"  Ciod  a  dh'f  hairich  mi !"  ars'  a  bhana-chealgair 
so,  "  dh'àraich  sinn  suas  nathair  a  chum  ar  lot, 
slaightire  chuireas  as  duinn,  ma  cheadaicheas 
sinn  da  bhi  fo  dhruim  aon  tighe  ruinn.  Bha'n  t- 
Eabhruidheach  beag-narach,  a'  di-chuimhneach- 
adh  a  thruaighe  'nuair  bu  deòin  leatsa  ghabhail 
a'  d'ionnsuidh,  agus  an  caoimhneas  a  nochd  sinn 
da  0  thàinig  e  ;  cha  robh  e  toilichte  le  riagh- 
ladh  gach  ni  a  bhi  aige,  ach  bha  fìuthair  aige  ri 
co'roinn  do  d'  leabaidh  cuideachd.  Laidh  mi 
sios  a  ghabhail  beagan  fois  mu  mheadhon  là,  agus 
thainig  e  gu  dàna  mi-mhodhail  a'  m'  ionnsuidh, 
agus  chuir  e  ghnothach  gràineil  'an  ceill.  Thug 
mi  beum  dha  arson  a  neo-gheamnuidheachd,  agus 
dh'   òrduich   mi   as   m'   fhianuis   gu  grad  e,   no 

gu'n  leiginn  a  ghiùlan  ris  duitse  ;  acli  an  àit'  e 
dh'f  halbh,  's  ann  a  rug  e  orm,  agus  b'  aill  leis 
mo  thoirt  air  èiginn,  gus  an  do  dhùisg  mi  na 
seirbhisich  le  m'  ghlaodhaich.  'Nuair  a  thuig 
e  nach  gèillinn  da,  's  a  chual  e  mi'g  èigheach' 
ghreas  e  air  falbh  le  'leithid  do  chabhaig,  's  gu'n 
d'f  hàg  e'f  halluing  na  dhèigh  ;  ni  tha  na  dhearbh- 
adh  cinnteach  air  a  dhroch  oidheirp.  Dh' 
aidich  thu  gur  toigh  leat  mi,  mo  thighearna, 
agus  m'  as  toigh,  bheir  thu  aichmheil  a  mach 
arson  na  tàmailt  a  thug  e  dhomh,  leis  a  pheanas 
is  cràitiche  a  dheanamh  air  an  dearg-shlaightire. 
Cha  'n  'eil  e'n  comas  domh  'fhaicinn  mu  thim- 
chioll  an  tighe. 

Le  mòr  thaitneach  ri  teistealachd  a  mhnà, 
agus  le  iongantas  ri  dànachd  an  Eabhruidheich 
dh'àithn  e  loseph  a  thoirt  ceangailte  na  làthair, 
agus  le  guth  smachdail  thuirt  e  ris.  A  bhalaich ! 
Is  mòr  am  beud  gu  bheil  do  chosL^s  o'n  leth  a 
muigh  an  aghaidh  do  dhroch  cridhe.  Tha  mise 
r'a  choireachadh  gu'n  d'thug  mi  riamh  fasgadh 
no  caidreamh  dhuit  a'  m'  thigh,  agus  gu'n  d'thug 
mi  riaghailt  mo  ghnothaichean  do  d'  leithid  de 
chealgair.  Ach  bheireadh  do  mhealltaireachd 
ghràineil  an  car  asda-san  nach  mòr  a's  fearr  na 
thu  fein  :  is  math  a  dh'f  heudadh  do  choslas  diadh- 
aidh  mo  chridhe  neo-lochdachs'  a  mhealladh,  a 
tha  an-fhiosrach  air  ceilg  no  drochbheart.  An 
teuma'  tu,  a  mhèirlich,  an  làmh  a  bheathaich 
thu,  agus  an  lotadh  tu  esan  a  dh'  àraich  thu  ? 
Nach  bu  leòir  leat  gu'n  do  chuir  mi  na  bh'agam 
fo  d'  làimh  neo-airidh,  ach  dh'f  heumadh  tu  oidh- 
eirp  a  thoirt  air  mo  choileapach  a  thruailleadh  ? 
'S  èiginn   duit,   an  ionad  na  leapach  riomhaich 

ris  an  robh  t-fhiuthair,  deanamh  le  priosan 
dòineach  :  agus  ni  gleadhraich  do  chuibhrichean 
an  gnothach  an  ionad  briodal  caomh  do  ghràidh 
neo-laghaiL  Thugaibh  air  falbh  an  tràiU  chum 
ionad  a'  pheanais,  gus  an  smaointich  mi  ciod  am 
peanas  ro  chràiteach  a  nìtear  air."  Chum  an 
deadh-bheus  ceudna  a  ghleidh  loseph  an  àm  a 
bhuairidh,  o  'n  ghniomh  oilteil,  o  eagal  a  bhi  air 
roi'  bhagradh  a  mhaighstir  ;  uime  sin,  f  hreagair 
e  gu  tulchuiseach  duineiL 

"  Tha  mi  'dùlanachadh  ghainntirean,  agus 
chuibhrichean,  a  mhaighstir,  agus  cha  chuir  am 
bàs  fein  sgàth  orm ;  ach  mo  thighearna,  cha  'n 
urrainn  mi  t-f  hearg  a  ghiùlan.  Is  measa  fuath 
mo  mhaighstir  chairdeil  agus  ghràdhaich,  a  bha 
roimhe  so  na  chaomh  charaid  dhomh,  na  mìle 
bàs.  Ach  cuimhnich,  a  Photiphair,  tha  loseph 
saor  0  'n  chiont'  a  chuireadh  as  a  leth  ;  agus  cha  'n 
'eil  a  choguis  'ga  dhìteadh  arson  aon  smuain 
mhi-iomhchuidh  sa  chùis  so.  Tha  mi  creidsinn 
ann  an  Dia.  Agus  'an  àm  iomchuidh  bheir  Dia 
m'  athar  mi  chum  an  t-sohiis,  agus  chi  mi 
'fhireantachd  ann  an  dearbhadh  mo  neo-chiont- 
ais,  agus  an  cur  gu  nàire  mo  kichd-casaid,  ge 
b'e  air  bith  co  àrd  's  a  tha  iad."  Le  sin  a  ràdh, 
ghrad  thug  iad  do  'n  phriosan  e,  le  àithne  d'a 
fhear-coimhid,  a  chasan  a  chur  gu  teann  anns 
a'  cheap,  agus  a  dhruideadh  suas  anns  an  ionad 
bu  duirche. 

Cliaidh  àithne  do  Ghabriel  cùram  a  ghabhail 
de  loseph  a  chaidh  fhògradh  o  theaghlach  'athar, 
agus  dh'oidheirpich  e  'inntinn  mhaoth  a  shocrach- 
adh  an  aghaidh  ionnsuidhean  aingidh.  'Nuair  a 
chunnaic  e  nis  mar  thachair,  dhìrich  e  suas,  ni 
bu  luaithe  na'n  dealanach,  chum  ionada  uach- 
darach  nam  flaitheas,  a  dh'fhaighinn  seòlaidh 
o'n  àrd-riaghlair,  mu  na  dheanadh  e  ri  loseph. 
M'an  àm  so  bha  Eachel,  màthair  loseiph, 
agus  Tirsa,  bean  Sheim,  a'  marcachd  air  neul 
òir,  air  chuairt  sa  chearna  so  de'n  chruinne ; 
agus  air  dhoibh  an  t-òg  àillidh  fhaicinn  ga 
thoirt  do  'n  phriosan,  theirinn  iad  a  nuas,  agus 
sgaoil  iad  boltrach  cùbhraidh  'sa  ghainntir  san 
robh  e,  chum  a  bhròn  a  lughdachadh,  "01  a 
Thirsah,"  a  deir  a  bhean  a  bh'aig  lacob,  "  cia 
domhain  agus  do-rannsuchadh  dhuinne  slighean 
an  Uile-chumhachdaich,  am  feadh  a  bhios  sinn 
ann  an  staid  dhorcha  bhàsmhoir?  Cò  a  dh' 
fheudadh,  o'n  chor  's  abheil  e  san  àm,  a  shaoilsinn 
gu'm  biodh  mo  loseph  na  cheannard  air  a  bhràith- 
ribh  o'n  deachaidh  'fhòghradh  !  Cò  a  bharal- 
aicheadh  gu'm  b'e  'm  priosanach  taitneach  ud  a 
b'  f  hear-diona  do'n  ghineil  thaghta  ?  Chràidh  na 
fir-bhogha  gu  goirt  thu,  a  mhic,  ach  dh'fhan  do 
bhogha  'na  neart ;  bithidh  do  ghairdeana  air  an 
deanamh  làidir,  le  Dia  t-athar,  lacob,  agus 
cromaidh  do  naimhdean  sios  duit.  0  lacoib  ! 
a  dhuin'  ionmhuinn  agus  urramaich,  Is  goirt 
an  cràdh  a  bhiodh  air  co  chridhe  brònach,  nam 
b'f  hiosrach  thu  mòr  àmhghar  mic  do  ghràidh  ? 

Ach  tha  thii  'meas  gu'n  robh  a  dhoruinn  o  chionn 
fada  thairis.  Chuir  am  bàs  a  shaoil  thu  a  f  huair  e 
ni  bu  higha  de  mhulad  ort,  na  dheanadh  mar  tha 
e  san  àm.  G-abhadh  creidimh  agus  foighidinn 
sealbh  air  cridhe  m'aon  ghràdhaich  gus  am  faigh 
e  buaidh  air  a  naimhdibh."  "  0  mo  Eachel  !  mo 
nighean  ionmhuinn,"  arsa  bean  Sheim,  "tha 
sinn  do  ghnà  a'faicinn  cò  air  bith  a  tha'n  Dia 
naomh  agus  uile-ghlic  a'  sònrachadh  gu  bhi 
comharraicht'  ann  am  feumalachd,  gu  bheil  e 
'gan  àrach  suas  ann  an  sgoil  ghoirt  an  àmhghair. 
Bheir  an  cruaidh-chas  a  tha  m'  àilleagan  cridhe 
a'  fulang  air  co'-mhothachadh  a  bhi  aige  riusan  a 
bhios  ann  an  airc  :  agus  an  uair  a  thig  thu  a 
loseiph  gu  riaghladh  na  rioghachd,  bheir  do 
chuibhrich  san  àm  air  do  mhòrachd  a  bhi  ni  's 
ciataiche  dhuit.  Teagaisgidh  na  casaidean  brèige 
a  chuireadh  ort,  dhuit  a  bhi  ni's  faicilliche,  agus 
ni's  neo-chlaon-bhreithich  an  àm  bhi  sgoltadh 
ceartais.  Buanaich  ann  an  deadh-bheus,  a  mhic. 
Gabh  ann  an  seadh  ceart  an  t-oilean  searbh  a 
tha  t-athair  neamhaidh  a'buileachadh  ort.  Crùn- 
aidh  a  chrioch  an  obair,  agus  lìonaidh  e  do  chridhe 
le  taingealachd,  agus  do  bheul  le  moladh."  Air 
an  dòigh  so  labhair  an  dà  mhàthair  ri  chèile,  a 
rèir  nòs  spioraid  dhealaichte,  a'  gluasad  gu  f  òill 
air  an  carbad  neulach,  a*  fàgail  boltrach  na 
beatha  nan  dèigh. 

Bha  Corion,  fear-coimhid  a  phriosain,  air  cur 
loseiph  na  iarnaibh,  dhruid  e'n  dorus  agus  ghabh 
e  mu  thàmh,  thuit  e  na  throm  chadal,  o'n  robh  e 
air  a  dhijsgadh  leis  an  aisling  a  leanas.  Air  leis 
gu'n  robh  e  ann  am  magh  farsuing,  a'beachdach- 
adh  air  maise  nàduir.    'Nuair  bha  e'g  imeachd  gu 

f  òill,  chunnaic  e  uan  òg,  air  a  ruagadh  gu  teann 
le  dà  mhadadh-alluidh,  a  ruidh  g'a  ionnsuidh, 
agus  thuit  e  sios  aig  a  chosaibh,  mar  ag  asluchadh 
dion.  Gun  fhiamh  gun  eagal  thainig  a  ghalla 
na  deann  ruidh  chum  an  t-uan  neo-chiontach  a 
chasgradh,  am  feadh  a  tharruing  e  a  chiaidheamh 
chum  an  t-uan  a  thearnadh.  Ann  am  meadhon 
na  co'strigh  so  eadar  e  fein  's  an  uilebheist 
f hiadhaich,  dhùisg  e  fo'n  bharail  gu'n  robh  prios- 
anach  eiginn  fo  chùram  a  bh'air  a  chiallachadh 
leis  an  uan,  air  a  ruagadh  le  naimhdibh,  a  bha'n 
dian  thòir  air  'f  huil,  aig  an  robh  fìuthair  ri  tear- 
uinteachd  agus  cairdeas  ann  am  priosan,  a  dhiùlt- 
adh  dha  far  am  b'  ion  da  fiuthair  a  bhi  aige  ris. 
Cha  b'ann  de'n  mhuinntir  an  iochdmhoir  a  bha 
Corion,  leis  an  gnàth  bhi  ri  faire  's  a'coimhead 
dorsan  nam  priosan.  Bha  cridhe  bàigheal  aige, 
comasach  air  truaighe  a  cho-chreutairean  a  cho'- 
mhothachadh.  Bha  teanndachd  agus  geur-chruas 
a  dhreuchd  do  ghnà  air  a  chur  an  gniomh  leis- 
san  le  laimh  chùramaich,  agus  le  truacantas  a  b' 
iomchuidh  air  aon  de  shliochd  Adhaimh. 

B'ann  o  dheachda  Grhabriel  a  bha'n  aisling, 
chum  Corion  a  bhrosnachadh  gu  bhi  suairce  ri 
loseph,  am  feadh  a  bha  aingeal-dion,  Gabriel,  a' 
dol  as  a  leth-san  chum  nam  flaitheas.  Bha 
'bhuaidh  sin  aig  air  an  fhear-clioimhid  fhaicill- 
€ach,  air  eagal  gu'm  meudaicheadh  e  trioblaid 
an  neo-chiontaich,  agus  bha  e  ro  shèimh  ris  na 
priosanaich  uile. 

Bha'n  ath-oidhche  anabarrach  dorcha,  gun 
solus  o  ghealaich  no  o  reul.  Mar  bha  Corion  na 
sheasamh  air  a  thùr,  chunnaic  e  a'  tearnadh  o  na 
spouraibh,  aon  ro  mhaiseach  agus  àluinn,  air  a 

chuairteachadh  le  glòir,  a  bha  pailt  murrach  air 
sealltuinn  air,  agus  na  dhèigh  bha  lannair  dheal- 
rach,  a  chuir  an  ceiU  gu'm  b'  ann  o  neamh  a 
thainig  e.  'Xuair  a  thainig  e  'm  fagus,  's  a 
chaidh  e  seachad  air  a  steach  do'n  phriosaUj 
fhuair  e  uiread  bheachd  air  's  a  bha  e  comasach 
air  a  ghabhail.  Air  sgàth  loseiph,  bha'n  t-aing- 
eal  càirdeil  deònach  air  sealladh  beag  dheth  a 
thoirt  do  Chorion,  ach  gun  tuille  's  a  chòir  a 
leigeadh  ris  da,  an  t-eagal  le  mòran  a  leige  ris 
da  gu'n  cuireadh  e  as  a  chiall  e.  Tha,  a  deir 
Corion  le  iongantas,  aon  de'n  t-slògh  neamh- 
aidh,  a  tha  dìon  an  neo-chiontaich,  a'  frithealadh 
air  glaodh  an  f  heumaich,  ag  aontachadh  teachd 
a  dh'fhiosrachadh  a  phriosain  dhuaichnidh 
so.  Tha  e  air  dol  direach  do  sheòmar  loseiph, 
Tha'n  t-òig-fhear  neo-chiontach  de  na  tha  iad 
a'  cur  as  a  leth  ;  cha'n  aontaich  na  dèe  a  ciont- 
ach  'fhiosrachadh.  'Se  so  an  t-uan  a  theich  a'  m' 
ionnsuidh  chum  a  thèarnadh.  0  !  a  f  hleasgaich 
ghràdhaich,  cho  fad  's  a's  urrainn  mise  cha  tachair 
riut  ach  caoimhneas  san  àite  so.  Bheir  mi 
dhiot  do  chuibhrich,  agus  bheir  mi  dhuit  ionad 
iomchuidh  chum  còmhnuidh  ghabhail  ann. 

Sheas  Gabriel  ann  an  gainntir  loseiph,  ag 
osnaich  ri  faicinn  mac  lacoib  ann  an  geimhlibh 
trom  cuibhrichte.  Thug  e  gu  h-uaigneach  dha 
deoch  0  thobar  na  beatha,  a  neartaich  e  gu 
giùlan  leis  an  t-soillseachd  neamhaidh  leis  an 
robh  e  air  a  chuairteachadh.  "  Na  biodh  eagal 
ort  a  loseiph,"  ars'  an  teachdaire  nèamhaidh, 
"  Is  mise  G-abriel,  air  an  tric  a  chuala  tu  iomradh. 
Gabriel  a  tha  na  sheasamh  ann  am  fianuis  an 
Tighearna.      'Se   so   a   cheud   uair   a   chunnaic 

thusa  mi,  ach  's  fad  o  bha  thu  air  mo  chiìram. 
Is  mis'  a  chuir  Abel  do  charaid  a  thoirt  sòlais 
duit  'n  uair  a  bha  thu  san  t-slochd.  Sheas  mi 
làmh  riut  le  mòr  thaitneachd,  'n  uair  a  sheas 
thu  an  aghaidh  briodal  do  bhana-mhaighstir ; 
agus  bha  gairdeachas  orm  gu'n  d'thug  thu 
buaidh  air  buaireadh  co  eagalach.  Cha  'n  ann 
o  chiont  air  do  thaobh-sa,  a  loseiph,  a  dh'èirich 
do  thrioblaid  san  àm.  Saorar  uapa  thu.  Ach, 
0  !  's  goirt  an  t-agartas  a  bhiodh  agad  ort  fein, 
nan  rachadh  a  cheadachadh  dhuit  peacadh  co 
mòr  a  chur  an  gniomh  an  aghaidh  do  Dhe  ! 
0  chaileiginn  de  rabhadh  a  fhuair  na  spiorada 
malluichte  mu  rùn  Dhe  do  d'  thaobh,  dh'inn- 
trinn  iad  an  co'bhoinn  chum  do  sgrios ;  agus 
ghabh  dithis  bu  teòma  dhiubh  na  chèile  os 
laimh  t-aimhleas  a  thoirt  mu'n  cuairt.  Bhros- 
naich  Belpheger  agus  Adramelech  am  bràithre 
suas  a'  d'  aghaidh,  agus  mar  rachainnse  san 
eadraiginn,  rachadh  t-f  huil  a  dhòrtadh  a  chasg- 
adh  am  miosguinn.  'S  beag  a  shaoil  iad  gu'n 
robh  na  meadhona  leis  an  robh  a  rùn  orra  cur 
an  aghaidh  innleachd  nan  gràs,  air  an  òrduchadh 
gu'n  cur  air  an  aghaidh  ;  agus  am  feadh  a  bha 
iad  a  toileachadh  am  mì-ruin  gamhlasach  feiii, 
's  ann  a  bha  iad  a'  cur  air  aghaidh  do  leas. 
Dhùisg  iad  suas  anamianna  do-chasgaidh  ann 
ad  bhana-mhaighstir ;  agus  an  uair  nach  d'f  heud 
i  an  sàsachadh,  dh'iompaich  e  a  gràdh  gu  fuath 
agus  confhadh.  Is  iadsan  a  chuir  an  cridhe 
Photiphair  an  rùn  cabhagach  chum  do  sgrios. 
An  fheadh  so  fhuair  iad  a  chead  geur-lean- 
mhuinn  a  dheanamh  ort,  a  loseiph.  Ach  cha'n 
fheud  iad  dol  ni  's  faide.     Cuir  t-earbs'  ann  an 

Dia  t-aithriclie.  Biodh  a  h-obair  dhiongmhalt 
air  foighidinn ;  oir  'nuair  a  dhearbhar  thu  thig 
thu  mach  mar  òr  fior-ghlan.  Na  biodh  doil- 
gheas  ort  arson  t-athar,  oir  chi  thu  e  fhathast 
ann  an  tir  chèin ;  agus  dùinidh  tu  a  shùilean 
aosmhor,  an  dèigh  dhuit  am  beannachadh  ath- 
aireil  fhaotainn  o  bhilibh  cairdeil  fein.  Bithidh 
an  ùine  ghearr  a  thoil  r'a  dheanamh  aig  Poti- 
phar,  air  chor's  nach  buin  e  ri  d'  bheatha ;  chi 
thu  e  fhathast  agus  cuiridh  tu  fàilt  air  mar 
charaid ;  oir  aidichidh  Sabrina  a  cionta.  Fàgaidh 
mi  thu  a  loseiph,  ach  bi  thusa  cuimhneach  air 
Dia  t-aithriche,  agus  dean  seirbhis  da  le  cridhe 
iomlan.  Dh'aom  mis'  am  fear-coimhid  gu  bhi 
caoimhneil  riut.  Gru'n  robh  sìth  a  choi-cheang- 
ail  shiorruidh  maiUe  riut."  Le  so  a  ràdh, 
chaidh  e  mar  sgàile  as  a  f  hradharc,  agus  cha'n 
f  haca  loseph  e  ni  's  mò.  Ach,  0 !  an  sòlas 
a  chuir  binn-ghuth  an  aingil  air  cridhe  a  phrios- 
anich.  G-ed  a  bha  e  ann  am  priosan  bha  e, 
air  leis,  air  a  thogail  suas  dlù  do  neamh.  Co 
luath  sa  shoillsich  an  là,  chaidh  Corion  air 
feadh  uile  sheòmraichibh  a'  phriosain,  's  an  uair 
a  thainig  e  far  an  robh  loseph,  sheas  e  le  ùmh- 
lachd  mhòr  na  làthair ;  agus  co  luath  's  a 
dh'  fheud  e,  labhair  e,  ag  ràdh,  "'S  deacair  leam 
gu'n  deachaidh  do  ghnàthachadh  co  olc.  B'f  hearr 
leam  gu'm  b'aithne  dhomh  do  mhòr  luach 
roimhe  so,  agus  cha  bhiodh  na  cuibhrich  ghràin- 
eil  sin  a'  cur  mi-dhreach  air  do  chosaibh."  Le 
so  a  ràdh,  thug  e  dheth  iad,  thug  e  suas  e  d'a 
sheòmar  fein,  agus  ghnàthaich  se  e  leis  an  t-suairc- 
eas  bu  mhò. 

Air  a  cheart  là  sin  thainig  teachdaire  o  iomall 

na  rioghachd,  a  dh'innse  gu'n  robh  na  h-Etio- 
pianaich,  a  bha  nan  daoine  gaisgeil,  air  toirt 
ionnsuidh  air  a'  chuid  sin  de'n  iompaireachd,  a 
b'f  haigse  dhoibh  ;  air  an  aobhar  sin  chaidh  Poti 
phar  'òrduchadh  air  ceann  an  airm  a  chur  stad 
air  na  creachadairean  ud ;  ni  a  thog  'aire  o 
loseph,  'sa  chum  air  falbh  fad  o  Mhemphis  e  ; 
agus  rè  na  h-ùine  sin  bha  loseph  'an  làimh,  air  a 
dhearmad  agus  air  a  dhi-chuimhneachadh.  Ach 
bha'm  freasdal  cairdeil  ceudna  a  choimhid  e  ann 
an  tigh  Pbotiphair,  'ga  ghleidheadh  anns  a'  phrios- 
an,  agus  shoirbhich  leis  gach  ni  a  rinn  e. 

Am  measg  nan  iomadai  priosanach  a  bha  ann 
an  laimh  arson  cionta,  bha  Florilla  priomh  ghille- 
cupain  an  righ,  agus  Labona  'àrd-f  huineadair. 
Air  do  Chorion  am  fear-coimhid  cùram  nam 
priosanach  uile  earbsa  ri  loseph,  bha  e  gu  tric 
g'  am  faicinn,  agus  dh'fhàs  e  eòlach  umpa.  A' 
dol  sa  mhadainn  a  dh'fhaicinn  Fhlorilla  agus 
Labona,  an  doigh  dha  bhi  dlìi  air  bliadhna  sa 
phriosan,  mhothaich  e  gruaim  dhubhach  air  an 
gnùis.  A  deir  e  riu,  "  Mo  chàirde,  ciod  a 
dh'f  hairich  sibh  ?  Is  lèir  a  bhlà  air  ur  gnùis  gu 
bheil  ur  cridhe  brònach,  Am  feud  mi  'f  heòraich 
ciod  is  aobhar  dha  ?  Ma  tha  e  ann  am  chomas 
feum  a  dheanamh  dhuibh  ni  mi  e,"  "  Mo 
thruaighe  !"  a  deir  an  gille-cupain,  "  's  ann 
amhàin  o  na  dèe  neo-bhàsmhor  a  thig  cobhair 
oirnne.  Tha  ar  cor-ne  os  ceann  cumhachd  duine. 
Chunnaic  gach  fear  againn  aisling  a  tha  cur 
nithe  cudthromach  air  mhanadh ;  ach  cha'n 
urrainn  duinne  thuigsinn  ciod  a  th'ann." 

Thuirt  loseph  riu,  nach  b'ion  feairt  a  thoirt 
gacb  àm  aiì  buardair,  agus  gu'm  b'  ann  o  Dhia 

a  bha  eadar-mhineachadh  a  mheud  dhiubh  anns 
an  robh  brigh  ri  teachd.  "  An  innis  sibh  dhomhs' 
ur  bruadair,"  a  deir  esan,  "  oir  dh'  eadar-mhìnich 
mise  bruadair  roimhe  so  ?  Agus  geaHaidh  mi 
nach  meall  mi  sibh.  Ach  dheanadh  e  còmhnadh 
dhomh  nan  d-thugadh  sibh,  maille  ris  na  h-ais- 
linge,  caileiginn  de  chunntas  domh  m'  ar  caithe- 
beatha,  agus  diolaidh  mis  a  chomain  duibh  le  fios 
mo  bheatha  fein  innse."  "  Is  mis',"  a  deir  an  gille- 
cupain,  "  aon  mhac  Arba,  ELamach,  a  f  huair  bàs 
'nuair  bha  mise  ro  òg ;  a  dh'f  hàg  mi  air  cùram 
bhràthar  mo  mhàthar,  Atgar ;  bha'n  t-seirc 
bhàigheil  a  dh'  fhiosraich  mi  an  tigh  m'  athar, 
air  a  thionndadh  gu  reasgachd  agus  mi-shuairceas 
ann  an  tigh  bhràthar  mo  mhàthar  ;  agus  ge  nach 
robh  mi  ach  òg  thugadh  orm  gu'n  do  mhothaich 
mi  an  t-eadar-dhealachadh  a  bh'eadar  caomhal- 
achd  phàrantan,  agus  cileadaireachd  a  charaid 
bu  dilse.  Air  dha  bhi  'n  seilbh  am  maoin  m' 
athar,  ni  a  bha  e  ri  ghleidheadh  gu  cùramach  as 
mo  leth-sa,  ach  bha  e  co  measail  uime  's  gu'n  do 
shanntaich  e  ciìis  a  dheanamh  dheth  dha  fein ; 
agus  leig  e  dhomhs'  a  thuigsinn  gur  h-ann  an 
earbsa  ris-san  a  bha  mi  ri  bhi  air  mo  thogail.  Le 
mothacha'  bhi  agam  nach  diongadh  e  a  bheag 
dhomh,  gearan  a  dheanamh  far  am  b'e  bràthair 
mo  mhàthar  a  b'àrd-riaghlair,  air  leam  gu'n  rach- 
adh  neart  th'ar  ceart ;  air  an  aobhar  sin  chuir  mi 
romham  gu'n  giùhaininn  gu  foighidneach  leis  gach 
ana-cothrom  a  bha  teachd  a'm'  charamh.  Cha 
b'  fhada  gus  an  d'èirich  Cushi,  ceann-feadhna  a 
bha  sa  choimhearsnachd  an  aghaidh  righ  Elaim, 
agus  bhris  e  le  chuid  sluaigh  air  a  rioghachd. 
Chaidh  mise  leis  an  f  heachd  air  òrdugh  bhrathar 

mo  mhàthar ;  agus  smaointich  mi  gur  ann  chum 
gu'n  tuitinn  ann  a  thachair  sin.  Ach  feudaidh  tu 
shaoilsinn  nach  robh  mòran  de  shùnnd  cogaidh 
orm  as  leth  tìre  far  an  d'rinneadh  na  h-uiread 
f  hoirneart  orm.  Cha  robh  'n  t-arm  againn  ann 
am  misnich  no  a'm'  foghlum  co'-ionann  ris  na 
Humims  fo  Chusi.  Bha  uaislean  nan  Elamach 
air  fàs  meath-chridheach  le  sòghalachd,  agus  bha 
na  h-ìochdarain  air  an  sàrachadh.  Uime  sin  'n 
uair  a  thainig  iad  ri  uchd  an  nàmhaid,  cha  d'rinn 
iad  ach  beag  tapadh,  agus  chaidh  an  ruaig  orra 
gu  luath.  Thuit  mòran  diubh  san  ruaig,  agus 
ghlac  na  Humims  iomadai  dhiubh  nam  priosan- 
aich,  am  measg  an  robh  mise.  Chaidh  mo  thoirt 
do  Mhemphis  agus  mo  reic  ri  aon  de  luchd-riagh- 
laidh  Pharaoih  ;  agus  feudaidh  mi  a  ràdh  chum 
cliù  mo  Thighearna,  gu'n  d'fhuair  mi  tuille 
caoimhneis  agus  fialachd  uaithe,  ged  nach  robh 
annam  ach  tràiU  ann  an  cùirt  an  righ,  an  fhuair 
mi  riamh  o  bhràthair  mo  mhàthar,  far  am  bu 
chòir  do'm  mhaoin  fein  caileiginn  de  mheas  a 
ghleidheadh  dhomh. 

Ach  cha  do  mheal  an  cealgair  an-iochdar 
ach  ùine  ghearr,  m'  oighreachdsa,  no  idir  'oigh- 
reachd  fein,  oir  cha  robh  na  h-Elamaich  nan 
urrainn  seasamh  'an  aghaidh  nan  Humims,  cha 
b'  fhada  gus  an  do  cheannsaich  e'n  rioghachd 
gu  h-iomlan,  agus  roinn  e  i  air  a  luchd-lean- 
mhuinn.  Bha  mis  air  mo  chur  san  dreuchd  bu 
neo-mheasaile  bha  mu  lùthchairt  an  righ ;  ni 
a  bha  ni  bu  taitniche  leam  na  bhi  'm  chòmh- 
nuidh  fagus  air  caraid  a  rinn  na  h-uiread  eucoir 
orm.  Cha  robh  m'  àrdachadh  ach  màidheineach 
0  aon  ionad  gu  àit'  eile,  gus  am  bu  deònach  leis 

an  righ  mo  dlieanamh  saor,  agus  mo  thoirt  dlù 
dha  fein.  Eha  mi  rè  ùine  mhòir  a'm'  ghille- 
cupain,  ach  bhuail  èucail  bhuaireasach  an  righ, 
a  mheas  na  lighichean  a  thachair  o  phuinnsean 
a  bhi  air  a  thabhairt  da ;  agus  a  chionn 
gu'n  robh  gach  deur  fìona  a  dh'òl  e  a'  teachd 
tre  'm  lamhaibhse,  agus  gur  h-ann  o'm'  charaid 
Labona  a  thainig  gach  biadh  fuinte  a  bh'  air 
bòrd  an  righ,  chunnacas  iomchuidh  sinne  chur 
do'n  phriosan  gus  an  rannsaicheadh  iad  a 
chùis.  Gru  ma  fada  uamsa  a  bheag  a  dhochair 
a  thachairt  do'n  Tighearna  mo  righ.  Gru'n 
gleidhe'  Dia  beatha  Pharaoih  gu  bhi  na  bhean- 
nachadh  do'n  tìr  ge  b'e  ni  thig  riumsa.  An  raoir 
chunnaic  mi  bruadar  a  tha  cur  iomaguin  orm, 
oir  air  leam  gu  bheil  brìgh  shònruicht'  aige. 
Air  leam  gu'm  faca  mi  crann  fìona  air  an  robh 
trì  meanglain,  a  thainig  fo  bhlàth,  agus  a  ghiùl- 
ain  fion-dhearcan  ro  thaitneach,  agus  ro  lion- 
mhor.  Air  leam  gu'n  do  ghabh  mi  na  dearcan 
a  bha  làn  abaich  's  gu'n  d'fhàisg  mi  iad  ann 
an  cupan  rìomhach  Pharaoih,  agus  gu'n  do 
shin  mi  dha  am  fìon  a  b'f  hearr  a  chunnaic  mi 
riamh.  Dh'òl  an  righ  do'n  fhion,  agus  le 
fèith  ghàire,  thuirt  e  gu'n  robh  dòchas  aige 
gu'n  gleidhinn  do  ghnà  a  leithid  sud  de  fhìon 
da,  leis  an  do  dhùisg  mi  làn  iomaguin  m'  an 
aisling. 

"  A  charaid,"  a  deir  loseph,  tha  thu  a  chionn 
gun  d'òl  thu  de  chupan  an  àmhghair,  a'  toilltinn 
an  ainm  ionmhuinn  sin.  "  Feudaidh  tu  toilinn- 
tinn  a  ghabhail  o  d'  bhruadar,  oir  tha  Dia 
nèimhe,  aig  a'  bheil  suim  do  ghlaodh  an  fheum- 
aich,   a'  cur  leamsa  deadh   bhrigh   uaithe.     Fa 

d'  chomhair  bha  fineamhuin  thorrach  ;  tiodhlac 
0  Dhia  do  dhaoinibh  neo-airidh,  a  tha  a 
toradh  a'  deanamh  suas  reite,  a'  tarruing  gu 
cairdeas,  a'  lughdachadh  cùram  agus  bròin,  agus 
a'  tionndadh  ar  dubhachas  gu  aoibhneas.  Na 
tri  meangiain,  is  tri  làithe  iad,  a  bheir  ma'n 
cuairt  nithe  mòr  chum  do  bhuannachdsa,  oir 
air  an  treas  là,  bheir  an  righ  as  a'  phriosan  thu, 
agus  aisigidh  e  thu  chum  na  h-inbhe  a  b'àbhaist 
duit,  gu  deadh-ghean  do  mhaighstir,  agus  gu 
co'chomunn  gaoil  ri  d'  mhnaoi  agus  ri  d'  chloinn. 
Guidheam  ort,  gu'n  cuimhnich  thu  ormsa. 
Dh'fhuiling  mi  eacoir,  a  tha  co'ionann  ri  aon 
ni  a  dh'fhuiling  thusa ;  agus  's  ann  gu  neo- 
chothromach  a  tha  mi  air  mo  dhruideadh  san 
ionad  so,  a  chionn  gu'n  do  ròghnaich  mi  mo 
chliù  fein,  agus  urram  mo  mhaighstir  air  thois- 
each  air  toileachadh  mi-stuama  na  feòla.  Is  furasda 
dhuitse,  'nuair  a  gheibh  thu  geanmaith  do 
mhaighstir,  labhairt  umam-sa,  agus  m'  fhaotainn 
as  an  àite  so." 

An  uair  a  chuala  Labonah  an  còcaire,  a 
bhrìgh  mhath  a  thugadh  à  bruadar  a  chom- 
panaich,  an  dòchas  gu'm  biodh  a  shamhuil  aig 
'aisling  fein,  dh'aithris  e  mar  a  leanas  do  loseph. 
"  Air  leam  gu'n  robh  tri  basgaidean  agam  air 
mo  cheann,  làn  de  bhiadh  do  Pharaoh ;  anns  a' 
cheud  soire  bha  aran  a  rinneadh  o  smior  a 
chruineichd ;  'san  dara  soire,  bha  gach  gnè  de 
nithe  blasda  ;  agus  anns  an  treas  soire  bha  nithe 
sòghail  o'n  fhuineadair,  nithe  bu  toigh  le  m' 
mhaighstir.  Ach  a  dh'aindeoin  na  dh'fhaod 
mi  dheanamh,  thug  na  h-eòin  uam  na  bha  san 
t-soire  a  b'àirrle." 

"  Is  duilicli  leam  do  clior,"  a  deir  loseph, 
"  agus  b'f  hearr  leam  gu'm  bitliinn  comasach 
air  sòlas  a  tlioirt  duit  :  Ach  mo  thruaighe  !  tha 
•io  chor  air  a  shùnrachadh.  Na  basgaidean,  is 
tri  làithe  iad,  ach  mun  teirig  na  tri  làithean  sin. 
bheir  an  righ  òrdugh  do  cheann  a  sgathadh 
dhìot,  agus  an  sin  crochar  do  chorp  air  croich, 
agus  ithidh  eòin  an  adhair  t-f  heòil  o  d'  chnàmh- 
aibh,  agus  cha  chomasach  dhuit  do  chunnart  a 
sheachnadh.  Cha'n  aithne  dhomhsa  ciod  a  rinn 
thu  a  tha  toilltinn  a  leithid  so,  ach  's  i  so  toil 
neo-mhearachdach  an  Fhreasdail.  Ceadaich 
dhomh  earalachadh  ort  gu'n  dean  thu  t-aid- 
mheil  ri  Dia  nèimhe,  gu'n  asluich  thu  maith- 
eanas  arson  do  pheacaidh,  agus  gràs  chum 
t-ullachadh  fa  chomhair  an  ath-shaoghail,  oir 
cha  'n  'eil  ach  dà  là  agad  ri  bhi  sa  bheatha  so. 
G-ed  tha  do  chor-sa  cho  olc,  tha  aige-san  tròcair 
agus  saorsa  phailt  dhoibh-san  a  ghairmeas  air." 

"  Tha  mi  faicinn,"  arsa  Labonah,  "nach  'eil 
breitheanas  agus  ceartas  a'  cadal,  ach  gu  bheil 
iad  air  uairibh  a'  deanamh  greim  air  a  chiont- 
ach,  'n  uair  a  shaoileas  e  bhi  tèaruinte.  Tha 
mi,  gu'n  amharus,  saor  o  gach  droch  riìn,  a 
thaobh  Pharaoih.  G-idheadh  chuir  mi  corruich 
air,  'nuair  a  chaidh  mo  ghlacadh  gun  aobhar, 
agus  thuirt  mi  gu  h-obann  gu'm  b'  f  hearr  leam 
gu'n  tachradh  na  chuireadh  as  mo  leth,  chum 
gu'm  biodh  agam  ni-eiginn  a  b'  airidh  air 
cuibhrich  agus  bàs.  Ach  cha  robh  'n  so  ach 
frionas  feirge,  ged,  a  reir  lagh  na  h-Eiphit,  a 
mheasar  airidh  air  bàs  e.  Ach  mo  thruaighe  ! 
ged  a  tha  mi  neo-chiontach  sa  chiiis  so,  's  f  hada 
0  na  thoill  mi  'm  bàs  a  tha  mi  nis  ri  f  hulang. 

lonnas  ge  b'e  co  neo-chothromacli  'sa  tha  bìnn 
Pharaoih  a'm'  aghaiclh,  tha  breth  nan  dèe  ceart. 
Is  Libianach  mi  a  thaobh  breith.  Dh'fhàg 
Obecl  m'  athair,  oighreachd  mhòr  eadar  mis 
agus  mo  bhràthair  bu  shine.  Bha  Osmin,  mo 
bhràthair,  gu  glic  caonndach,  leis  an  do  mheud- 
aich  e  gu  mòr  a  mhaoin,  a  ghlèidh  dha  meas  o 
na  li-uaislibh,  agus  urram  o'n  cheathairne. 
Air  mo  shon  fein,  cha  robh  mo  dhèigh  air  aon 
ni  ach  toileachas-inntinn ;  agus  b'  iadsan  bu 
mhi-bheusaiche  bu  dearbh-chompanaich  leam. 
Leis  an  dòigh  sin  struigh  mi  mo  mhaoin,  agus 
ghuidh  mi  gu'm  biodh  mo  bhràthair  spiocach  as 
an  rathad,  chum  gu'n  sealbhaichinn  fein  'oigh- 
reachd.  Bu  mhath  leam  gu'n  tigeadh  sgiorradh 
air  chum  snàthain  a  bheatha  a  ghearraclh  ;  ach 
b'  fhada  bha  mi  mun  da  dhùraig  mi  fein  a 
dheanamh.  Ach  fa  dheireadh,  le  comhairle 
droch  bhorionnaich,  thug  mi  dhà  deoch  mharbli- 
tach  a  thruaill  a  chuid  fala  co  mòr  's  gu'n  d'èug 
e.  Ghabh  mis  an  sin  seilbh  air  'oighreachd,  do 
bhrì  gur  mi  a  b'  oighre  air.  Bhuilich  mi 
tamull  a'  mealltuinn  toradh  saothair  mo  bhràthar, 
agus  m'  eas-ionracas  fein,  'nuair  a  thainig  mi 
gu  mi-fhortanach  gu  bhi  ciontach  do  ni  a  thug 
orm  an  t-iomlan  fhàgail,  agus  teicheadh  chum 
tearuinteachd  do  thìr  aineoil. 

Air  dhomh  bhi  mòr  aig  bean  duine  chumh- 
achdaich  sa  choimhearsnachd,  bha  do  sgiorradh 
orm  gu'n  d'f  huirich  mi  ni  b'  f  haide  na  bu  ghnà 
leam  leatha,  a  chionn  nach  robh  dìiil  aice  gu'n 
tigeadh  a  fear  dhachaidh,  ach  ciod  a  b'  ìoghna 
leinn  na  e  thiginn  far  an  robh  sinn  gun  fhios 
duinn.      Mo  thruaighe  1    cia  daimheil  aon  chionta 

do  chiont  eile.  Chum  an  gnìomh  nàrach  a  chleth 
agus  gu  chumail  o  m'  tharruing  gu  ceartas, 
dh'èirich  mi  air  bàini,  thug  mi  lamh  air  mo 
chlaidheamh,  agus  chuir  mi  na  chridhe  e,  mun 
robh  ùin'  aige  smaointeachadh  air  an  eas-urram 
a  chuireadh  air.  Co  luath  's  a  rinn  mi  'n 
gnìomh  an-iochdmhor  ud,  theich  mi  gu  grad 
chum  mo  sheòmair  fein.  Anns  an  treas  faire 
de  'n  oidhche,  bha  mi  fo  ìoghnadh  le  solus 
dealrach  a  shoillsich  gach  oisinn  de  m'  sheomar. 
Leis  mar  nach  bu  ghnà  leam  a  leithid  'fhaicinn, 
ghlac  eagal  mòr  mi,  sheas  m'  fhalt  air  mo 
cheann,  agus  bha  duaichneachd  mo  chionta 
gu  soiUeir  fa  m'  chomhair. — Dh'fhàs  an  solus 
ni  bu  shoilleire,  agus  chunnaic  mi  Osmin  air  a 
sgeadachadh  ann  an  eideadh  nèamhaidh,  na 
sheasamh  ri  taobh  mo  leapach,  agus  thuirt  e 
mar  so  rium.  '^  A  dhuine  thruaigh,  a  Labona, 
am  bi  do  làmh  mhi-chneasta  am  feasda  sgìth  le 
fuil  neo-chiontach  a  dhòrtadh  ?  Nach  bu  leòir 
leat  gu'n  do  mheall  thu  m'  oighreachdsa  le  mi 
fein  a  mhortadh ;  ach  b'  èiginn  duit  bean  do 
choimhearsnaich  a  thruailleadh  ?  Agus  cha 
d'fhoghainn  leat  gu'n  do  chuir  thu  eas-urram 
air  fein,  agus  a  bhean  a  mhi  mhodhachadh,  ach, 
mar  shloightire  fuileachdach,  spàrr  thu  do 
chlaidheamh  na  f  huil  neo-chiontaich  ?  Nach 
'eil  eagal  an  Dè  mhòir  ort,  air  am  beag  ana- 
cothrom  agus  foirneart,  agus  nach  feud  aon 
mhortfhear  neo-aithreachail  còmhnuidh  a  ghabh- 
ail  maille  ris  ?  Nach  f  heud  thu  fois  a  ghabh- 
ail  o  strògh  agus  o  mhacnus,  gu  smuain- 
each'  air  a  chunntas  theann  gus  an  èiginn  duit 
an  ùine  ghearr   teachd  ?      Am   fearr   leat  sior- 

ruidheachd  de  chràdh  do-labhairt  fhulang,  na 
do  mhi-bheus  a  thrèigsinn  ?  Is  bochd  an  rogh- 
ainn  a  thog  thu,  a  Labona,  ach  is  soillèir  gur  e 
sin  do  roghainn-se.  Eirich  a  dhuine  thruaigh 
chiontaich,  agus  tàr  as  do  thir  aineoil,  far  nach 
ruig  dioghaltas  duine  ort ;  ach  cuimhnich  gu'n 
lean  dioghaltas  Dè  thu  do'n  ionad  sin,  agus 
bheir  e  gu  peanas  foUaiseach  thu,  araon  anns  a 
bheatha  so  agus  anns  an  ath-bheatha,  mar  gabh 
thu  aithreachas,  agus  mar  trèig  thu  do  dhroch 
dheanadais."  Le  so  a  ràdh,  dh'f  hàg  an  tannasg 
mi ;  agus  co  luath  sa  thraoigh  m'  eagal,  chruin- 
nich  mi  m'  airgiod  agus  mo  sheudan  r'a  cheile, 
agus  ghrad  thainig  mi  do  'n  Eiphit ;  far  an 
deachaidh  mi  tre  ioma  deuchainn,  mun  d'thainig 
mi  chum  na  h-inbh  a  bh'  agam.  Bha  mi  tuille 
's  fada  gun  fhaicinn,  gu'n  glèidh  onoir  agus 
ionracas  iadsan  a  bhios  air  an  stiùradh  leo ;  agus 
cia  air  bith  co  taitneach  'sa  bhios  toileacha  mi- 
cheadaichte  san  àm,  'se  is  deireadh  dhoibh  bhi 
searbh  mar  dhomblas." 

G-u  moch  air  an  treas  là  thainig  carbad  chum 
a  phriosain,  anns  an  robh  seann  duine  eireachd- 
ail,  a  bha  'f  halt  liath  na  dhualaibh  cleachdach  air 
a  ghuaillnibh  ;  thainig  e  le  òrdugh  sònruichte 
chum  Florilo  a  shocrachadh  san  dreuchd  bu 
ghnà  leis.  Bha  maille  ris  an  t-seann  duine 
urramach  so,  ban-tighearn'  òg  a  thug  cridhe 
loseiph  am  bruid  air  a  cheud  sealladh.  'Si 
bh'ann  a  mhaighdean  àillidh,  Asenat,  aon 
nighean  prionnsa  Oin,  a  bha  fòs  na  àrd-shagart 
ann  an  Helipolis.  Kinn  màldachd  a  gnùise 
còmhnadb  ri  maise  a  pearsadh  a  chur  a  mach. 
Bha   a  gruaidhean   mar   chaorann    làn    abaich, 

agus  a  sùilean  gu  meallach  gorm.  Blia  a  falt 
dualach  na  chiabhan  amalach  a  'teàrnadh  sios 
gu  'crios,  a  còmhdachadh  nan  usgraichean 
ciatach  a  bha  m'a  muineal  bòidheach.  Lot  a 
cheud  sealladh  dh'i  cridhe  loseiph,  agus  mhoth- 
aich  e  guin  nach  d'fhairich  e  riamh  roimhe. 
Ach  a  nis  ghabh  maise  na  rìbhinn  greim  air  a 
chridhe,  agus  bha  a  dealbh  àillidh  a  ghnà  fa 
chomhair  a  shiìl.  Ach  bu  bheag  'fhiuthair  gu'n 
sàsaichte  a  ghaol ;  bha  e  fein  na  phriosanach, 
fo  chasaid  thruim,  agus  bha  ise  ann  an  inbh 
àrd,  fada  os  a  cheann.  Mo  chreach  !  thuirt  e, 
'se  so  a  chuireas  as  do  m'  uile  dhòchais,  agus  mo 
thruaighe  !  's  èiginn  domh  giiìlan  le  cnuimh 
nach  gabh  leigheas. 

Air  do  Fhlorilo  bhi  air  a  shocrachadh  na 
dhreuchd,  thainig  freiceadan  air  àithn  an  righ, 
a  thoirt  Labona  chum  na  croiche,  far  an  deach- 
aidh  eadar-mhineachadh  loseiph  gu  h-iomlan 
a  dhearbhadh.  Ach  dhi-chuimhnich  Florilo  a 
ghealladh  do  loseph. 

Thraoigh  bàini  Shabrina  :  thionndaidh  a  mi- 
run  gamhlasach  gu  caomh  charthannachd  agus 
gu  aithreachas  seirceil.  Thug  a  smuainte  aith- 
reachail  achmhasan  d'a  gairge  mhi-thlusail ;  agus 
bha  a  cridhe  gu  sgàineadh  le  bhi  smaointeachadh 
gu'n  d'thug  a  dioghaltas  buaireasach  air  gaol  a 
cridhe  bhi  na  laidhe  ann  an  gainntir  dhòinich, 
am  feadh  nach  b'  urrainn  d'i  a  bheag  de  cho'- 
fhurtachd  a  bhuileachadh  air,  no  idir  suaimh- 
neas  a  thoirt  di  fein.  Air  an  dòigh  so  bha  ise 
ag  iarguin  gu  neo-shòlasach,  am  feadh  a  bha 
Potiphar  a'  cur  gu  bàs  agus  a'  creachadh  nau 

Etiopach,   's  a  bha  loseph  air  a  dhearmad  ann 
am  priosan. 


AN  CUIGEAMH  EAKEANN. 

Thainig  a  nis  ceann  crìch  air  fulangais  loseiph  : 
air  a  cheart  oidhche  mun  do  shaoradh  e,  chunnaic 
an  righ  dà  aisling  a  dh'  f  hairtlich  air  a  luchd- 
fàisneachd  an  eadar-mhineachadh.  Air  leis  gu'n 
robh  e  ri  taobh  na  h-aibhne  Nile  ;  far  an  robh 
uile-bhèistean  na  mara  ag  àbhachdas  ri  chèile  dlù 
do  thir ;  chunnaic  e  seachd  daimh  ro  mhòr,  agus 
reamhar  a'  teachd  a  nìos  as  an  abhainn,  ag 
ionaltradh  air  an  fhaiche  nòsair  :  nan  dèigh 
thainig  f  òs  a  nìos  seachd  beathaichean  grannda 
caola,  tana  ann  am  feòil  :  chaidh  iadsan  a  dh'ion- 
altradh  air  an  fhaiche  cheudna,  agus  dh'ith  iad 
gu  grad  suas  am  feur  gu  h-iomlan.  Chaidh  cleth- 
ghort'  annta,  agus  thug  iad  ionnsuidh  air  na 
seachd  daimh  reamhra,  agus  dh'ith  iad  suas  iad 
mar  an  ceudna ;  agus  gidheadh  dh'f  huirich  iad 
gu  caol,  truagh,  mar  bha  iad.  Le  sealla  co 
iongantach,  dhrùigh  e  co  mòr  air  inntinn  an 
righ  's  gu'n  do  mhosgail  e  na  bhreislich,  agus 
dh'f  halbh  a  chadal  uaithe.  Eadar  sin  'sa  mhad- 
ainn  chunnaic  e  bruadar  eile,  agus  feuch  !  bha  e 
ann  am  meadhon  machair  thorraich,  a'  gabhail 
ìoghnaidh  ri  fiùghantus  nàduir,  an  uair  a  chun- 
naic  e  'g  èiridh  suas  ann  an  gradaig,  seachd 
diasan  cruithneichd  làn  agus  abaich,  a  b'fhearr 
a  chunnaic  e  riamh;  agus  air  ball  nan  dèigh 
dh'èirich  suas  làmh  riu,  seachd  diasan  caola  agus 

seargta,  anns  nach  robh  bheag  ach  moll  agus 
f  àsan  ;  agus  's  e  'n  ni  a  chuir  ioghnadh  air  gu'n 
d'ith  na  diasa  caola  suas  na  diasa  làna,  agus  gu'n 
do  bhuanaich  iad  co  caol  'sa  bha  iad.  B' 
amhuil  sin  bruadair  Pharaoih,  agus  nochdadh 
am  brìgh  dha  na  chadal,  ach  air  dha  dùsgadh  le 
iomaguin,  dhì-chuimhnich  e  am  brìgh,  agus  cha 
robh  cuimhn'  ach  a  mhàin  aig  air  na  bruadair. 

Gu  moch  sa  mhadainn  chuir  e  fios  air  daoine 
foghluimte  a  bhaile,  a  bha  ainmeil  ann  an  eòlas 
na  h-Eiphit.  Thainig  gach  fear  dhiu  air  'èididh 
na  uidheam  shònruichte.  Ach  bu  diomhain  an 
lòiseam  ;  oir  cha  robh  na  h-iodholan  balbh  ga'n 
robh  iad  a'  toirt  aoraidh,  comasach  air  brìgh  nam 
bruadar  'fhoillseachadh.  G-hnàthaich  gach  sag- 
art  a  dhòigh  fein  air  fàisneachd,  agus  cha  do 
fhreagair  a  h-aon  diu  d'a  chèile,  cha  mhò  thait- 
inn  iad  ris  an  righ,  a  thuig  gu  math  nach  do 
chòrd  a  h-aon  diubh  ris  an  eadar-mhineachadh 
e  chunnaic  e  na  chadal,  ged  nach  b'  urrainn 
e  chuimhneachadh.  Bha  gach  oidheirp  a  thug 
na  sagairt  gun  f  heum,  agus  las  corruich  Pharaoih 
an  aghaidh  am  mealltaireachd ;  agus  thainig 
fàilne  Fhlorilo  gu  chuimhne,  agus  chaidh  esan 
le  cabhaig  a  dh'ionnsuidh  an  righ,  ag  ràdh. 

"  0  righ  mair  beò  gu  bràth  !  Tha  mi  gu  h- 
iriosal  ag  asluchadh  maitheanais,  arson  mo  mhòr 
chionta,  agus  gus  a  so  nach  do  chuimhnich  mi 
mo  mhearachd.  Feudadh  do  mhòrachd  a  chuimh- 
neachadh,  gu'n  do  thuit  an  t-àrd-f  huineadair  agus 
mise  fo  d'  dhiùmb,  agus  gu'n  do  chuireadh  an 
làimh  sinn.  Tharladh  air  aon  oidhche  gu'n  do 
bhruadair  gach  fear  dhinn  bruadar  a  chuir  mòr 
iomaguin  oirnn,  a  chionn  nach  robh  neach  ann  a 

nochdadh  dhuinne  am  Lrìgh.  Bhruadair  mise 
gu'n  robh  fìneamhuin  ghasda  fa  m'  chomhair  a 
ghiùlain  tri  meanglain  àluinn  air  an  robh  blàith- 
ean,  agus  bagaidean  mòra  de  fhion  dhearcan  : 
ghabh  mi  cupa  mo  righ  a'  m'  laimh,  dh'f  hàisg  mi 
na  dearcan  ann,  agus  thug  mi  do  m'  thriath  e  r'a 
òl,  dh'òl  do  mhòrachd  dheth,  agus  thaitinn  am 
f  ion  gu  math  riut. — Chunnaic  am  fuineadair  mar 
an  ceudna  aisling,  agus  feuch  !  air  a  cheann  bha 
tri  basgaidean,  agus  bha  san  aon  a  b'àirde  gach 
gne  de  bhiadh  deasaichte  do  Pharaoh,  agus 
'nuair  a  bha  e  'gan  toirt  a  dh'ionnsuidh  an  righ, 
thug  eunlaith  an  adhair  air  falbh  iad,  agus  cha 
robh  e  na  chomas  am  bacadh.  Air  an  ath 
mhadainn,  'nuair  a  bha  sinn  gu  dubhach  deur- 
ach,  thainig  fleasgach  àillidh  Eabhruidheach, 
anns  an  robh  spiorad  nan  dèe  naomha,  a  chaidh 
a  chur  gu  neo-chothromach  sa  phriosan,  agus 
dh'eadar-mhìnich  e  ar  bruadair  a  rèir  mar 
thachair.  Dh'  aisig  e  mise  gu  deadh-ghean  mo 
mhaighstir  :  ach  chroch  e  Labona  truagh.  M'as 
toil  leis  an  righ  e  rachadh  fios  air  an  òganach, 
agus  's  dearbh  leam  gu'n  eadar-mhìnich  e  dà 
aisling  an  righ." 

Ghrad  dh'àithn  an  righ  loseph  a  thoirt  as  a 
phrìosan.  Chaidh  a  sgeadachadh  le  trusgan 
iomchuidh,  agus  bha  e  ullamh  gu  seasamh  am 
fianuis  an  righ,  oir  dh'f  hoillsich  Gabriel  a  char- 
aid  e  fein  da,  agus  dh'aithris  e  an  dà  aisling 
agus  am  brìgh,  agus  thug  e  seòladh  iomchuidh 
dha  mu  riaghladh  na  h-Eiphit.  An  uair  a  thain 
ig  e  gu  h-ùmhal  chum  na  righ-chathrach,  bha 
gach  sùil  a'  beachdachadh  air  àilleachd  a  phearsa, 
a  chaidh  gu  mòr  am  meud  le  rugha  nàire  thain 

ig  na  ghnùis.  Chrom  e  e  fein  an  làthair  an  righ, 
agus  dh'fheith  e  gu  ciùin  r'a  iarrtuis. 

Co  luath  's  a  chunnaic  Pharaoh  aghaidh  lo- 
seiph,  bha  ni-eiginn  ann  a  bhrosnuich  a  chàir- 
deas  :  ghlac  e  gu  cridheil  air  làimh  e,  ag  ràdh, 
"  Tha  aon  de  m'  òglaich  ag  ràdh  gur  duine  glic 
thu  ann  am  foillseachadh  nitiie  diomhair,  air  a' 
bheil  dearbhadh  aige  o  'fhiosrachadh  fein.  Bha 
bruadair  agamsa  mar  an  ceudna,  tha  am  brigh 
doilleir  agus  deacair,  gidheadh  tha  iad  a'  cur 
nithe  mòr  air  mhanadh."  An  so  dh'aithris  e  a 
bhruadair,  agus  dh'earalaich  e  air  loseph  gun 
sgàth  bhi  air,  agus  an  f  hìrinn  innse  cia  air  bith 
co  neo-thaitneach  's  a  bhitheadh  i. 

Le  sealladh  socair,  gidheadh  le  giùlan  flathail, 
a  nochd  mòrachd  'inntinn,  f  hreagair  e,  "  Thug- 
adh  Pharaoh  glòir  do  Dhia  nèimhe,  a  dh'aon- 
taich  na  mhòr  thròcair,  an  ni  a  tha  e  dol  a  thoirt 
gu  crìch  air  thalamh,  a  dheanamh  aithnichte 
do'n  righ.  Bha  na  bruadair,  a  righ,  nan  dithis, 
ach  is  aon  bhrìgh  dhoibh.  Tha  na  ceud  seachd 
daimh  agus  na  seachd  diasan  arbhair,  a'  cialla- 
chadh  an  aon  ni,  agus  a'  cur  an  cèill  do  Pharaoh 
gu'm  bi  seachd  bliadhna  ann  de  anabharra  pail- 
teis  de  gach  gnè  phòir,  nach  facas  riamh  a  leithid ; 
mar  bha  ri  f  haicinn  leis  na  ceud  seachd  daimh, 
agus  leis  na  ceud  seachd  diasan  làn  agus  biadh- 
char.  'Se  tha  na  seachd  daimh  chaola  ainnis, 
agus  na  seàchd  diasan  seargta  a'  ciallachadh 
seachd  bliadhna  de  ghorta  agus  de  ghainne  ana- 
barraich;  nach  facas  a  leithid,  oir  cha  bhi  aon 
chuid  cur  no  buain  ann ;  agus  mar  dh'ith  an 
sprèidh  chaol  thana  suas  an  sprèidh  throm  reamh- 
ar,  agus  na  diasa  seargta  na  diasan  biadhchar 

abaich,  tha  e'leigeadh  ris  nach  fàs  anns  na  seachd 
bliadhna  pailteis  na  dh'fhòghnas  fad  nan  seachd 
bliadhna  gorta,  mar  deanar  an  cùram  is  mò  a 
ghabhail  de  thoradh  na  talmhainn.  Smaointich- 
eadh  an  tighearna  an  righ  air  a'  chùis,  gu 
bheil  àrd  uachdaran  an  domhain  a'  togail  suas 
dhaoine  àraidh  chum  riaghladh  os  ceann  an  co'- 
chreutairean,  chum  gu'm  bi  iad  mar  aithrichibh 
dhoibh,  chum  solar  a  dheanamh  arson  an  sìth, 
an  tèaruinteachd,  agus  an  lòin.  Cha  d'fhoillsich 
Dia,  a  shocraich  do  righ-chathair,  0 !  Pharaoih, 
so  dhuit,  chum  t-inntinn  rioghaii  a  chràdh,  ach 
chum  gu'n  gabhadh  tu  cùram  dligheach  de  ana- 
bharra  nan  ceud  seachd  bliadhna,  chum  gu'm  bi 
thu  comasach  air  uireasbhuidh  do  shluaigh  a 
shàsachadh  rè  sheachd  bliadhna  na  gorta,  chum 
nach  bàsaich  iad  leis  an  acras.  Air  an  aobhar 
sin,  's  i  mo  chomhairle-sa,  gu'n  sealladh  an  righ 
a  mach  arson  duine  tuigseach  ionraic,  a  bhios 
freagarrach,  agus  thoir  ùghdarras  da  sa  chùis  so, 
chum  gu'm  bi  an  gnothach  ni  's  neo-dhraghala 
do'n  righ. 

Dh'amhairc  an  righ,  le  ìoghnadh,  air  loseph 
rè  na  h-ùine  bha  e  labhairt,  a'  gabhail  iongantais 
ris  na  h-uiread  ghliocais  a  bhi  aig  neach  co  òg, 
agus  co  luath  'sa  sguir  e  a  labhairt,  leum  e  o 
'righ-chathair,  agus  rug  e  air  na  ghlacaibh  le  fior 
dheòthas  càirdeil,  agus  thubhairt  e,  "  'Si  so  a 
bhrìgh,  agus  is  tus'  an  duine  a  nochdadh  dhomh 
a'm'  chadal,  chum  comhnadh  a  dheanamh  rium 
san  obair  mhòir  so.  Tha  mi,  uime  sin,  a'  gabh- 
ail  riut  mar  aon  a  chuireadh  o  Dhia  nèimhe,  chum 
an  sluagh  a  shaoradh.  Agus  a  dhaoin'  uaisle"  a 
deir  e  r'a  chomhairlichibh,  "c'àit  am  faighear 

aon  aig  a'  blieil  uiread  ghliocais  agus  clirìonnaclià 
'sa  tha  aige-san/'  A  nis  thainig  Florilo.  a  bha 
rè  na  h-ùine  so,  gu  tosdach  ag  èisdeachd  le  tait- 
neachd,  a  dh'ionnsuidh  loseiph,  agus  chuir  e  f  àilte 
chàirdeil  air,  ag  asluchadh  maitheanais  arson  a 
dhearmaid,  agus  gu'n  robh  dòchas  aige  nach  cuir- 
eadh  loseph  e  as  leth  lughad  a  spèis  da.  Thuirt 
loseph  ris  nach  d'thainig  àm  an  Tighearna  gus 
a  so. 

An  sin  thug  an  righ  àithne  gu'n  cuireadh  iad 
èideadh  rìomhach  air  loseph.  Dìreach  'nuair 
chaidh  e  mach  o  fhianuis  an  righ,  thainig  aon 
de  'n  luchd  frithealaidh  a  steach,  a  thuirt  gu'n 
robh  Potiphar  ag  iarruidh  guth  uaigneach  de  'n 
righ  mu  chùis  chudthromaich.  "  Thigeadh  e 
steach,"  a  deir  an  righ,  "  oir  is  duine  math  e." 
Chaidh  an  righ  do  sheòmar  uaigneach  le  Poti- 
phar  agus  thuirt  e  ris  an  righ.  "  M'as  cead  le 
d'  mhòrachd,  mun  deach  mi  air  cheann  an  f  heachd 
an  aghaidh  nan  Etiopach,  chuir  mi  riaghlair  mo 
thighe  am  priosan,  arson  gu'n  d'rinn  mo  bhean 
casaid  na  aghaidh  gu'n  d'  oidheirpich  e  a  h-èig- 
neachadh  ;  bha  e'm  aire  labhairt  ris  an  tighearna 
mo  righ,  gu'n  rachadh  a  chur  gu  bàs  ;  ach  buidh- 
eachas  do  Dhia  nach  do  thachair  sin  ;  oir  chuir 
àithne  theann  an  rìgh  agus  leas  mo  thìre  na 
h-uiread  chabhaig  orm  's  gu'n  d'rinn  mi  dearmad 
air  mo  ghnothaichean  fein.  An  uair  a  thainig 
mi  dhachaidh,  dh'  aidich  i  gur  casaid  bhrèig'  a 
bh'  ann  ;  agus  ghuidh  i  orm  gu'm  faighinn  a  chur 
fa  sgaoil,  agus  co'leasachadh  a  thoirt  dà  arson  an 
eucoir  a  rinneadh  air.  Ghuidhinn  an  caoimh- 
neas  sin  o  d'  mhòrachd,  agus  bhithinn  gu  mòr  a' 
d'  chomain    nam   bu    deòin    leat  a   ghabhail   fo 

d*  dhìon  ;  oir  tha  e  ro  ghlic  agus  deadh-bheusach. 
Bu  deònach  a  ghabhainn-se  e  mar  mo  charaid 
agus  mo  chompanach  a'm'  thigh  fein ;  ach  cha  'n 
fhaighear  a  ghabhail  ann. 

Dh'èisd  an  righ  ris  gu  furachair,  agus  thuig 
e  gur  h-ann  mu  loseph  a  bha  e  labhairt,  ghairm 
e  steach  e  na  làthair.  Ach  bu  mhòr  ìoghnadh 
Photiphair  'nuair  a  chunnaic  e  a  charaid,  loseph 
a  dhroch  gnàthaich  e,  air  a  thoirt  a  stigh  chum 
an  righ  air  a  sgeadachadh  ann  an  corcur,  le  slabh- 
raidh  òir  m'a  mhuineal.  Sheas  e  rè  seal  gun 
ehomas  gluasaid  ;  an  sin  le  guth  fann  thuirt  e, 
"  'Se  a  th'  ann."  Agus  leum  e  d'a  ionnsuidh,  a' 
cur  fàilte  chridheil  air.  Bha  na  h-uiread  iogh- 
naidh  air  loseph  'nuair  a  thuig  e'n  caochladh 
mòr,  agus  thuirt  e,  "  Tha  gairdeachas  orm,  a 
mhaighstir,  fàilt  a  chur  ort  aon  uair  eile  mar  mo 
charaid  ;  agus  gu  dearbh  cha  d'thug  mi  cionf  àth 
atharrachaidh  dhuit."  ^'  Tha  mi  fiosrach  air  sin, 
a  loseiph,"  thuirt  e,  "  agus  m'  as  toil  leis  an  righ 
e,  innsidh  mise  dhuit  cionnas  a  dh'iompaicheadh 
mo  chàirdeas  gu  bhi  mar  b'àbhaist  da. 

"  Thuirt  thu  rium,  a  loseiph,  air  an  oidhche 
dhona  sin  a  chuir  mi  do  'n  phriosan  thu,  gu'm 
foillsicheadh  an  Dia  sin  d'an  d'thug  thu  fein  agus 
t-aithriche  aoradh,  do  neo-chiontas,  agus  gu'n 
deanadh  e  cionta  do  luchd  casaid  aithnichte. 
Einneadh  e,  mo  charaid,  chaidh  t-fhàisneachd 
a  choilionadh.  Dhìol  do  bhana-mhaighstir 
bhochd  gu  goirt  arson  a  h-amaideachd ;  tha  i 
na  h-aobhar  truais  dhuit ;  biodh  i  uime  sin 
sacr  o  t'  f  huath.  Bha  a  ban-altrum  mhalluichte 
ni  bu  mhò  r'a  coireachadh  na  bha  ise.  Ach 
bha'm    barrachd    coire    agamsa    na   bh'   acasan 

araon.  Cionnas  a  dh'  flieudainn  a  shaoilsinn 
gu'm  b'  urra  boirionnach  amharc  air  àilleachd 
do  phearsa  gun  ghaol  a  thoirt  duit.  Bha  aiteas 
orm  do  nochdadh  dh'i,  agus  bha  mi  toilichte 
'nuair  a  shealladh  i  gu  caomhail  ort,  gun  smaoin- 
teachadh  air  a  chunnart  a  chuir  mi  fa  chomhair 
mo  mhnatha  bochd.  'Sann  bu  chòra  dhomh  do 
chumail  gu  tur  as  a  sealladh.  Ach  leig  mi 
Bgaoilte  ris  an  lìon  i,  agus  cha  'n  ìoghna  leam  gu'n 
do  ghlacadh  ann  i.  Bha  duilichinn  orm  a  faicinn 
a  snaidheadh  as,  agus  a  maise  'ga  f  àgail,  bha  a 
h-èibhneas  air  a  thionndadh  gu  bròn.  Chaill 
i  a  togradh  gu  toileachadh,  culaidh-shùgraidh,  no 
rìomhadh ;  bha  a  cadal  luaineach  agus  ioma- 
guineach  ;  agus  's  minig  a  chuala  mi  i  an  uaigneas 
a'  gearan  gu'n  robh  i  duilich  arson  an  dochair  a 
rinn  i  air  a  fear.  Air  eagal  a  bròn  a  mheud- 
achadh,  bha  mi  a  seachnadh  fiosrachadh  m'an 
aobhar ;  gus  an  do  chuir  i  fìos  orm  an  raoir  g'a 
seòmar,  far  an  robh  i  na  laidhe  gu  tinn  le 
fiabhrus.  "  0  mo  thighearna  !"  thuirt  i,  "  an 
d'thoir  thu  maitheanas  do  chreutair  truagh  a 
bha  neo-airidh  air  an  earbs'  a  chuir  thu  ann- 
am  ?  Mur  biodh  an  t-Eabhruidheach  ni  b' 
fhearr  na  mise,  bha  do  leaba  air  a  truailleadh 
gu  mòr."  "  An  e,  nach  'eil  e  ciontach  ?"  a 
deir  mise,  "  Cha  'n  'eil,  mo  thighearna,"  ars'  ise, 
"  cha  'n  'eil  e  ciontach  ;  tha  a  dheadh-bheus  neo- 
ghluasadach.  Cha  d'thugadh  deòir,  earailean, 
no  bagraidhean,  feachdadh  à  'inntinn  stèigheil. 
Chuir  e  'mhuinghinn  ann  an  Dia,  agus  thug  e 
buaidh.  Tha  mis  a'm'  aonar  ciontach.  Thuit 
mi,  gu  neo-thoileach,  an  gaol  air  a'  cheud  uair  a 
chunnaic   mi   e.      Air    dhomh   bhi    fiosrach   co 

ciontach  'sa  blia  so,  rinn  mi  na  dh'fheud  mi 
chum  a  chleth,  ach  a  dh'aindeoin  na  b'urra  mi 
a  dheanamh,  dh'fhairtlaich  orm  cur  as  da,  gus 
an  d'f  hàs  e  co  neartmhor  's  nach  robh  mi  com- 
asach  a  ghiùlan.  Thug  mo  bhan-altrum  mis- 
neach  dhomh  sa  chùis,  agus  leig  mi  srian  le 
m'  an-tograidh,  'ga  fhuran  gu  comain  a  thoirt 
dhomh  an  èirig  mo  ghraidh.  Ach  thug  a 
mheas  air  a  Dhia  agus  air  a  mhaighstir,  buaidh 
air  m'eireachdas,  agus  air  gach  furan  a  rinn 
mi  air ;  agus  leis  co  danarra  'sa  bha  e,  thug  e 
dearbhadh  dhomh  gu  bheil  ni-eiginn  ann  an 
diadhachd  agus  ann  an  subhailc  a  bharrachd 
air  ni  's  aithne  dhomhsa.  0  f  hir  mo  chridhe ! 
an  lugh  thu  mo  chionta  mu'n  d'thèid  mi  eug? 
A^gus  0  !  's  toileach  a  dh'asluichinn  maitheanas 
air-san  air  an  do  chuir  mi  'n  eucoir,  mur  bithinn 
fo  eagal  gu'n  d'thugadh  sealladh  dheth  buaidh 
orm." 

"  Bheir,  a  Shabrina,  a  deir  esan,  "  bheir  mi 
maitheanas  duit  le  m'  uile  chridhe  ;  tha  'n  t-aid- 
eachadh  saor  soilleir  so  na  chomharradh  cinnt- 
each  gu  bheil  thu  duilich  air  a  shon.  G-abham 
riut,  a  ghaoil  mo  chridhe,  agus  cuiridh  mi 
loseph  fa  sgaoil,  agus  bheir  mi  rithist  do  'n 
teaghlach  e."  "  Cha  tabhair  am  feasd,"  a'  deir 
ise,  "  cha  'n  'eil  a  chridh'  agam  'f  haicinn  tuille ; 
oir  ged  nach  'eil  mi  a  nis  a'  mothachadh  a  bheag 
ach  càirdeas  ceadaichte,  cha  dùraig  mi  mi  fein 
a  chur  an  cunnart  ni  's  mò.  Dean  thusa,  a 
ghaoil,  na  ghabhas  deanamh  air  a  shon,  ach  na 
faiceam-sa  tuille  e.  An  uair  a  bhios  mise  marbh, 
dean  do  roghainn  ris ;  ach  saor  do  bhean  bhochd, 
lag   0   bhuaireadh."      Gheall   mi   geill    a   thoirt 

d'a  h-iarrtas,  agus  dh'àithn  mi  dh'i  foìs  a  ghabh- 
ail.  Air  dh'i  an  luchd  a  bh'  air  a  h-inntlnn 
'aideachadh,  chaidil  i  gii  socair  rè  na  h-oidhche, 
agus  cha  'n  fhaca  rai  o  chionn  fada  i  co  suaimh- 
neach  's  a  bha  i  'n  diugh  'n  uair  chaidh  mi  g'a 
faicinn,  m'  an  d'thainig  mi  a  dh'fheitheamh  air 
mo  thighearn  an  righ. 

Ach  tha  mi  faicinn,  a  loseiph,  nach  cead- 
aicheadh  an  Dia  san  robh  t-earbsa  do  Photiphar 
do  thaisbeanadh  do  'n  righ  ;  ach  c6  air  bith  a 
rinn  e,  bithidh  e  na  charaid  dhomhs'  am  feasd. 
Fhreagair  Pharaoh,  Chliùthaich  loseph  e  feiu 
dòmhsa,  agus  mheudaich  do  naidheachdsa  gu 
mòr  mo  mheas  air.  Tha  e  cur  an  cèiU  na  tha 
eireachdas  a'  cur  air  a  mhanadh  ;  agus  ceadaich 
dhomh  a  ràdh,  gu  bheil  e  gu  mòr  a'  meudach- 
adh  cliù  mo  chinn-fheachd  eug-mhaisich,  gu'n 
robh  thu  co  deònach  co'leasachadh  a  thoirt  do 
loseph,  san  eucoir  a  rinn  thu  gun  f  hios  duit  air. 
Theirig  dhachaidh  a  dhuine  mhath,  agus  inois 
do  Shabrina  aithreachail,  gur  e  loseph  an  dara 
fear  a's  àirde  ann  am  meas  agus  'an  urram  san 
Eiphit.  Gheibh  thu  tuille-fìosrachaidh  m'an 
chùis  uair  eile. 

Neartaich  a  cheart  subhailc  a  thug  air  loseph 
giùlan  le  fhulangasaibh  a  thug  a  neo-chiontas 
air,  e  chum  a  mholadh  o  aon  gu  aon  a  chluinnt- 
inn  gun  uabhar  gun  àrdan.  Cha  d'rinn  a 
thrusgan  rìomhach,  no  a  mhòr  mheas  mùghadh 
air  irioslachd  agus  air  màldachd  'inntinn,  ris 
nach  robh  farmad  aig  neach  air  bith. 

Thug  Pharaoh  àrd-ghairm  a  mach,  leis  an 
do  shocraich  e  loseph  na  àrd  riaghrear  air  tìr 
na  h-Eiphit  uile,  agus  thug  e  àithne  d'a  iocfc 

drana  air  fad,  iad  g'a  chòmbnadh  anns  gach 
ni  a  ghabhadh  e  os  laimb,  no  ge  b'e  ni  a  dh' 
iarradh  e.  Ghnàtbaich  loseph  e  fein  co  co- 
tbromach,  chrìonna,  mbathasach,  's  gu'n  robh 
a'  chuid  bu  phailte  do  'n  t-sluagh  ait  arson 
gu'n  robh  riagbladb  na  tìre  aig  neach  co  tuig- 
seach. 

Air  dha  an  stiùir  a  gblacadh,  'se  cheud  ni 
a  rinn  e  an  caomhnadh  bu  mhò  a  sbocrachadh 
an  cùirt  an  righ,  cbum  gu'm  biodb  an  t-ionmhas 
comasach  air  còrr  gach  biiadbna  de  shìol  a 
cbeannacb,  agus  tighean-tasgaidb  iomchuidh  a 
thogail  chum  a  cbumail,  'nuair  a  racbadh  a 
cbeannach.  Bha  mìle  de  mbagb  còmbnard  dlù 
air  Mempbis  air  a  sbònracbadb  fa  chomhair 
"oan  tighean-taisg.  Thàinig  an  t-earracb,  agus 
bba  gach  ni  cur  air  a  mbanadh  gu'm  biodh 
bàrr  tarbbach  ann,  agus  thug  an  talamh,  ni 
h-ann  air  dòigh  ghnàtbaichte,  ach  air  mhodh 
anabarrach,  a  tboradh  seacbad.  Mu  dbeireadh 
na  bliadbna  tbug  losepb  gairm  f  bollaiseach  gu'm 
faigheadb  iad,  aig  tigbean  taisg  an  rigb,  luacb 
àraidh  arson  an  t-sìl  a  bbeireadb  iad  ann.  Tbug 
a  ghairm  anabharra  sìl  o  gach  cearna,  co  luath  's 
a  db'èiricb  an  abhainn,  's  gu'm  faigheadb  iad  a 
thoirt  ann  ;  agus  cbaidh  so  a  dheanamh  gach 
bliadbna  rè  sbeacbd  bliadbna,  gus  an  do  lion  e 
suas  gach  ionad  taisg  a  bh'aige. 

Thug  Pharaob  an  righ  a  stigb  e  aon  là  d'a 
sbeòmar,  agus  thuirt  e  ris.  A  loseipb,  tha 
cionfàtb  agams'  agus  aig  an  Eiphit  uile  air  do 
mheas  mar  ar  fear-saoraidb  agus  ar  fear-coimbid, 
a  cbaidb  a  thogail  suas  fa  chomhair  àm  ar  n- 
àmhghair.     Leis  mar  bu  deònach  le  d'  Dhia-sa 

do  chur  d'ar  n-ionnsuidli,  's  iomcliuidh  dhuinne 
gach  ni  a  dh'fheudas  sinn  a  dheanamh  chum 
gu'm  bi  toil-inntinn  agad.  Shònraich  mise 
bean  duit,  a  loseiph.  Na  biodh  ioghnadh  ort  : 
's  ann  ri  aon  de  na  bain-tighearnan  is  àirde  san 
Eiphit  a  thaobh  breith,  maise,  agus  deadh 
bheus,  a  tha  mhiann  orm  do  phòsadh.  Nam 
biodh  nighean  agam  fein  a  b'  airidh  ort,  bu 
deònach  a  bheirinn  duit  i ;  ach  mar  nach  'eil  so 
ann,  dh'iarr  mi  a  mach  air  do  shon,  aon  leis 
am  faodadh  an  righ  a's  mò  a  bhi  toilichte. 
Gruidheam  ort,  arsa  loseph,  nach  bi  cabhag  ort 
m'  an  chùis  mun  cuir  thu  'n  cèill  gnothach  co 
cudthromach.  JSTach  bu  mhòr  an  tàmailt  do 
aon  de  bhana-phrionnsan  na  h-Eiphit  a  bhi 
pòsda  ri  coigreach  neo-inbheach,  a  bha  aon  uair 
mi-fhortanach.  N"a  can  tuille,  ai's'  an  righ,  oir 
tha  e  cheana  socraichte.  Is  onoir  do'n  bhana- 
phrionnsa  is  urramaiche  t-f  haotainn. 

Cha  do  ghabh  loseph  ris  an  tairgse  mhòir 
so  leis  an  aoibhneas  a  shaoileadh  neach.  Bha 
'n  nighean  mhaiseach  neo-aithnichte  a  chunnaic 
e  'n  uair  bha  e  sa  phriosan  a  ghnà  na  aire ; 
bha  ise  socraichte  na  chridhe,  agus  cha  robh 
'rùn  air  gabhail  ri  tè  eile.  Cha  bu  mhath  a  bha 
fios  aige  cionnas  a  ghiùlaineadh  e  e  fein  sa 
chùis,  ach  chuir  e  roimhe  nach  gabhaidh  e  ach 
a'  cheud  aon  air  an  do  ghabh  e  gaol.  Bha 
Prionnsa  Potipherah  san  àm  an  cùirt  Phar- 
aoih,  agus  chuir  an  righ  an  cèill  da  g'um  b' 
iomchuidh  a  thigeadli  e  dha  a  nighean,  Asenat,  a 
phòsadh  ri  loseph  àrd-riaghl'ear  na  h-Eiphit. 
Thaitinn  a'  chùis  gu  math  ris  an  àrd-shagart 
urramach,    agus    air   iarrtus    an   righ    chaidh    e 


88  EACHDRAIDH    lOSEIPH. 

dhachaidh  a  chur  a  chomhairle  ri  Asenat  a 
nighean.  Ach  ciod  bu  mhò  a  chuir  de  ìogh- 
nadh  air  no  nach  f  huilingeadh  i  iomradh  chluinn- 
tinn  air  a  ghnothach.  Guidheam  ort,  Athair, 
thuirt  i,  's  na  deòir  a'  sileadh  sios  nam  braon- 
aibh  mòra,  nach  cuir  thu  dh'aindeoin  mi  a 
phòsadh  fir  do  nach  'eil  spèis  idir  agam,  agus  o 
na  chuala  mi  a  rùn,  a  tha  na  chuspair  air  m' 
fhuath.  Ciod,  Asenat,  am  fuath  a  dh'fhaodas 
a  bhi  agad  do  àrd-riaghl'ear  na  h-Eiphit,  m'am 
bheil  an  righ  agus  an  sluagh  co  ionmhuinn  ? 
A  nighean  amaideach,  'se  urram  is  mò  is  urrainn 
an  righ  a  bhuileachadh  ort ;  agus  tha  mi  'g  iar- 
raidh  gu'n  aontaich  thu  gun  dàil  a  ghabhail,  no 
gn'n  innis  thu  gu  saor  soilleir  dhòmhsa  do  chion- 
fàth  na  aghaidh.  Mo  thruaighe  !  thuirt  i,  cha  'n  e 
àrd-riaghl'ear  na  h-Eiphit  am  fear  is  urrainn  mis 
a  dheanamh  sona,  agus  cha  deòin  leam  pòsadh  gus 
an  saoil  mi  gu'm  bi  toilinntinn  agam  a'm'  fhear. 

Bha  Asenat  na  h-aon  de  'n  chuideachd,  aig 
banais  Photiphair  agus  Shabrina,  a  chaidh  a 
shealg  uilbheistean  an  fhàsaich,  'sa  chunnaic 
gaisge  agus  treubhantas  loseiph,  an  uair  a  shaor 
e  a  bhana-mhaighstir  o'n  leòghann  chìocrach. 
Thug  a  cridhe  òg  agus  maoth  an  aire  do  choilion 
eireachdas  a  bh'air  a  phearsa ;  ach  thug  i  am 
barrachd  aire  d'a  thapadh  agus  d'a  fhoghain- 
teachd.  An  aon  fhocal,  thuit  1  an  trom-ghaol 
air,  agus  chuir  i  roimpe  nam  pòsadh  i  am  feasd 
gu'm  b'e  loseph  a  roghainn.  Ach  do  bhrìgh  nach 
fac  i  e  rè  ùine  mhòir,  bha  gnè  fhuath  aic'  air 
gach  fear  eile ;  agus  ge  b'  àrd  cliù  an  àrd-riaghl'ir, 
cha  d'rinn  i  riamh  uiread  agus  amharc  air. 

Chuir  an  righ  agus  a  h-athair  rompa,    gu'm 

faiceadli  i  loseph  ;  ged  a  bha  'm  barrachd  de 
dheadh  nàdiir  annta  's  gu'n  cuireadh  iad  aon 
diubh  a  dh'aindeoin.  Ach  an  uair  a  thachair 
iad,  bu  chiatach  le  loseph  gu'm  b'i  Asenat  a 
cheart  òigh  a  chunnaic  e  'nuair  a  bha  e  sa  phrios- 
an ;  agus  arson  an  do  chuir  e  cùl  ris  gach  boir- 
ionnach  eile.  Cha  bu  lugha  an  t-ìoghnadh  a  bh' 
air  Asenat  le  beachd  a  ghabhail  air  pearsa  an 
àrd-riaghl'ir,  an  uair  a  thuig  i  gu'm  b'  esan  an 
t-Eabhruidheach  d'  an  tug  i  gaol  a  h-anma.  Cha 
d'thainig  dithis  riamh  am  fianuis  a  chèile  leis  an 
tuille  gràin,  agus  cha  robh  càraid  riamh  bu  tait- 
niche  a  bh'  air  am  mealladh.  Agus  an  tus',  a 
chiall  mo  chridhe,  air  an  robh  mo  dheigh  o  chionn 
fada,  a  chuir  an  righ  roimhe  a  phòsainn  ?  a  deir 
loseph.  A  ghaoil  m'  anma,  cha  'n  urrainn  duit 
a  smuaineachadh  na  bh'  agam  a  dh'fhuath  a'  d' 
aghaidh  ;  ach  gu  ma  beannaichte  gu'n  robh  Dia 
nèimhe,  a  tha  toirt  miann  mo  chridhe  a'  m'  ionn- 
suidh.  Agus  am  feud  e  bhith  gur  tusa  e  shaor 
Sabrina,  ars'  Asenat  ?  O'n  latha  ghreadhnach 
sin,  b'  e  'n  t-Eabhruidheach  òg,  treubhach,  gaisg- 
eil,  a  ghoid  uam  mo  chridhe.  Nach  beannaicht' 
am  freasdal  so,  a  tha  coilionadh  mo  mhiann  an 
aghaidh  mo  thoile  ;  oir  b'  f  huathach  leam  thu,  a 
loseiph  ;  bu  bheag  orm  an  t-àrd  riaghl'ear  air  son 
m'  Eabhruidheich  ghràdhaich.  Thugamaid  cliù 
do  ghliocas  agus  do  mhaitheas  De,  a  chuir  as  d' 
ar  n-eagal  air  mhodh  co  taitneach.  Chaidh  am 
pòsadh  air  an  ath  latha  'an  làthair  an  righ.  Bha 
gairdeachas  mòr  air  an  t-sluagh  air  a  shon,  agus 
ghuidh  gach  neach  deadh  shoirbheachadh  do  'n 
chàraid  òig. 

I  o 

Am  feadh  a  shoirbhich  le  loseph  ann  an  riagh- 
ladh  na  h-Eiphit,  bu  deònach  le  Dia  ludah  deas- 
labhrach  f  hiosrachadh  le  mhealltaireachd  roimhe 
so  a  thoirt  gu  'chuimhne.  Phòs  Er,  a  mhac, 
'nuair  a  thainig  e  gu  aois  iomchuidh,  Tamar,  a 
bha  gu  h-òg,  maiseach,  agus  deadh-bheusach. 
Bha  Er  gu  h-aingidh  an-diadhaidh,  gun  suim 
aige  de  àitheanta  Dhè  Abrahaim,  agus  cha  robh 
na  TÙn  ach  anamianna  neo-ghlan  a  shàsachadh, 
agus  a  bhi  'ga  luaithre  ann  an  toileachadh  feòl- 
mhor.  Thug  ludah  agus  Sunah,  a  phàrantan 
oidheirp  air  neo-stuaraachd  a  chaithe-beatha  a 
smachdachadh,  le  deadh  chomhairle  agus  deadh 
eiseimpleir ;  ach  chuir  e  gu  h-ea-cèillidh  cùl  r'  an 
comhairle,  agus  dh'fhurain  e  bàs  ann  am  mear- 
achd  a  shlighe.  Bha  'inntinn  calg-dhireach  an 
aghaidh  inntinn  loseiph  ;  b'e  deadh-bheus  tlachd 
loseiph,  ach  b'e  dubhailc  agus  dò-bheart  sòlas  an 
fhir  eile.  Thachair  air  là  àraidh  gu'n  deach'  Er 
air  ghnothach  tamull  air  falbh,  agus  an  uair  a 
bha  e  dol  seachad  air  doire  dhìth  uaigneach,  gu'n 
do  leum  leòghann  beucach  a  mach  as  agus  reub 
e  as  a  chèile  e.  'Nuair  nach  do  thill  e  aig  an 
àm  shuidhichte,  chaidh  teachdairean  a  chur  a 
mach  chum  'iarraidh,  agus  f  huair  iad  e  gu  dòin- 
each  air  a  bheubaineachadh  leis  a  bhèist  alluidh 
ud.  'Sann  an  sin  a  thuig  ludah  ciod  an  inntinn 
a  bh'  aig  'athair  'nuair  a  thug  iad  còta  ca'dath 
no  breacain  a  mhic  d'a  ionnsuidh  làn  fala.  An 
sin  thainig  tagradh  dùrachdach  a  bhràthar  arson 
a  bheatha  gu'  chuimline  leis  gach  ni  drùighteach 
a  bha  na  charamh.  A.gus  maille  ri  call  a  mhic, 
bha     chuir-iomchuir     chràiteach     so     aige     gur 

breitheanas  cotliromach  a  bh'  ann  o  Dhia,  arson 
gu'n  d'aontaich  e  le  bhràithre  ann  an  toirt  triob- 
laid  air  lacob  taghta. 

Chiim  nach  biodh  ainm  a  mhic  bu  shine  caillte 
ann  an  teaghlach  ludaih,  chaidh  Tamar  a  thoirt 
do  Onan,  chum  gu'n  togadh  e  suas  sliochd  d'a 
bhràthair  a  dh'  eug.  Ach  bha  cridhe  Onain  an 
tòir  air  leannan  eile,  agus  bha  fios  aige  ged  a 
bhiodh  sliochd  ann  nach  b'ann  airson  a  shloinne 
iad  ;  uime  sin  thug  e  'n  aire  nach  biodh  iad  ann, 
ge  nach  do  chuir  e  tur-chùl  ri  toil-inntinn  na 
leaba  phòsda.  Thug  an  ni  a  rinn  e  oilbheum  do 
'n  Ti  is  àirde,  agus  a  chum  luigheachd  a  thoirt 
dha  'an  èirig  a  mhi-ghniomha.  dh'  òrduich  Dia  a 
bhualadh  marbh  le  meall  dealanaich  o  shoireach- 
aibh  na  feirge. 

0  a  ludaih  !  cionnas  a  dhrùigh  an  dara  buille 
o  haimh  Dhe  ort  ?  Cionnas  a  leugh  thu  do  pheac- 
adh  ann  ad  pheanas  ?  Do  dhà  mhac  air  an  toirt 
uait  le  bàs  "an  trèin  an  neirt.  Bha  'n  cràdh- 
cridhe  aig  Tamar  gu'n  d'adhlaic  i  a  dithis  f  hear 
m'  an  robh  i  ach  an  àird'  a  sunnd.  Cha  robh 
ach  Sehah  gu  ainm  an  teaghlaich  a  chumail  suas, 
agus  e  gu  h-òg  maoth.  Cionnas  a  bha  eagal  air 
'athair  gu'n  rachadh  Selah  an  deigh  a  bhràithrean, 
agus  gu'm  fàgta  gun  sliochd  e.  Cha  do  chum 
aon  ni  ach  eagal  roi  Shimeon  agus  Lebhi  e  o  làn 
aidmheil  air  a  chionta  a  dheanamh  ris  a  phriorah- 
athair  urramach.  Ach  chum  an  eagal-san  air 
ais  e,  gu  h-àraidh  o  nach  cual  e  ciod  a  rinn  na 
h-Ismaelich  ri  loseph. 

AN  SEATHAMH  EAEKANN. 

Bha  na  li-uiread  dhearbhaidh  aig  Pharaoh  mu 
ghliocas  agus  mu  ionracas  loseiph,  's  nach  do 
chuir  6  tomhas  air  a  chumhachd  ;  ge  b'  e  ni  a 
rinneadh  'an  tìr  na  h-Eiphit,  's  esan  a  rinn  e, 
agus  shoirbhich  leis  gach  ni  a  rinn  e.  'Se  'uidh- 
eam  bu  tinne  air  uidheam  Pharaoih  fein,  agus 
's  ann  a  mhàin  air  an  righ-chathair  bu  mhò 
Pharaoh  na  esan.  Chaidh  e  feadh  na  rioghachd 
uile,  sholair  e  tighean-taisg,  shocraich  e  daoine 
anns  gach  mòr-roinn  a  cheannach  gach  gnè  shll, 
ni  cha  'n  e  'mhain  a  bha  chum  buannachd  nan 
Eiphiteach,  ach  gach  rioghachd  eile  mu'n  cuairt. 
Leis  mar  bha  a  dhleasdanas  agus  a  shòlas  a 
ruidh  san  aon  sruth-chlais,  chruinnich  e  na 
h-uiread  shìl  rè  nan  seachd  bliadhna  pailteis  's  a 
dh'  fhògnadh  do  'n  Eiphit  rè  a  dhà  uiread  de 
dh'  ùine,  ged  bu  toil  le  Dia  a  ghort  a  bhuanachadh 
rè  na  h-ùine  sin  ;  agus  bhrosnuicheadh  e  chum 
so  a  dhèanamh  le  'fhiùghantachd  nàdurra,  chum 
gu'n  rachadh  aig'  air  cobhair  air  airc  dhaoin'  eile. 
Cha  robh  duine  riamh  a  fhuair  uiread  urram  o 
na  h-Eiphitich  'sa  fhuair  loseph,  'n  uair  a  chun- 
naic  iad  gach  ni  a'  teachd  gu  crìch  mar  thubhairt 
e.  Agus  mheas  iad  gu'n  robh  e  ro  mheasail  aig 
na  dèe ;  agus  cha  chreideadh  mòran  diubh  nach 
bu  dia  beag  e  fein,  air  teachd  a  nuas  an  riochd 
duine  chum  an  rioghachd  ghràdhach  a  choimhead. 
Oir  cha  robh  teagamh  air  bith  aig  na  h-Eiphitich, 
nach  b'iad  fein  an  t-aon  sluagh  a  b'  ionmhuinne 
le  Dia.  Nach  bu  chomharraichte  am  mùghadh 
a  mhothaich  Elisah  o  shluagh  Israeil,  an  uair  a 

roi'innis  e  m'au  ghorta  a  thachair  r'a  linn-san. 
Mheasadh  gu'n  do  chuir  e  dragh  air  Israel,  agus 
b'èiginn  da  teicheadh  arson  a  bheatha, 

Bhuanaich  loseph  air  ceannach  sìl  fad  nan 
seachd  bliadhna  pailteis  ;  ach  b'  i  nise  toil  an 
Fhreasdail  nach  do  shil  an  t-uisge  co  mòr  'sa 
b'  àbhaist  da  air  beanntaibh  Abisinia,  a  chleachd 
làii  mòr  a  chur  san  abhainn  Nile ;  ionnas  nach 
d'èirich  i  idir  co  àrd  'sa  b'  àbhaist  di.  Uime  sin 
cha  robh  ach  droch  cinneas  ann,  agus  bha  na 
dh'  fhàs  coltach  ri  diasan  seargta  Pharaoih,  gur 
gann  a  b'  fhiach  iad  am  buain.  Mhothaich  iad 
a  nis  gu'n  robh  'ghainne  air  tòiseachadh  ann  an 
tir  Chanaain  ;  agus  dh'  iarr  na  h-Eiphitich  lòn 
fa  chomhair  an  teaghlaichean  air  an  àrd  f hear- 
riaghlaidh. 

An  uair  a  thuig  am  priomh-athair  aosda  gu'n 
robh  'n  t-acras  a'  bagradh  a  theaghlaich,  ranns 
aich  e  gu  cùramach  c'àit  am  faighte  sìol  arson 
airgid ;  agus  air  dha  a  chluinntinn  gu'n  robh  siol 
san  Eiphit  a  mhàin,  chruinnich  e  a  shliochd  agus 
labhair  e  riu  air  a'  mhodh  so.  Tha  sibh,  mo 
chlann,  a'  faicinn  gur  deòin  le  Dia,  arson  peacaibh 
dhaoine,  an  ceud  agus  an  t-uisge  deireannach  nan 
àm  a  chumail  air  an  ais.  Cha  'n  'eil  e  air  a 
cheadachadh  do  na  tuiltean  mòra  thu  snàmh  sna 
neulaibh,  frasadh  a  nuas  a  dh'  uisgeachadh  an 
fhuinn  thartmhoir.  Tha  sibh  a'  faicinn  nach 
'eil  aon  chuid  cur  no  buain  ann,  cha  mhòr  nach 
do  theirig  ar  lòn,  agus  tha  'ghorta  gu  soilleir  a' 
teachd  'nar  caramh.  Ach  c'  arson  a  tha  sinn 
mar  so  ag  amharc  air  a  chèile  ?  Gnàthaichea- 
maid  na  meadhona  chum  ar  cumail  suas  am  fad 
'b  a  dh'  fheudas  sinn.     Cha  bhàsaich  sinn  gus 

am  fairtlaich  a'  chùis  oirnn.  Chuala  mi  gu  bheil 
pailteas  lòin  san  Eiphit,  ged  a  tha  gort'  a'  buadh- 
achadh  's  na  h-uile  cearn  eile  do  'n  domhan  ; 
agus  gu  bheil  an  t-àrd  fhear-riaghlaidh  na 
dhuine  fialaidh,  's  nach  cuir  e  aon  neach  air 
falbh  falamh.  Falbhaibh,  uime  sin,  a  chlann, 
rachaibh  sios  do'n  Eiphit,  agus  ceannachaibh 
teachd-an-tìr  dhuinn  le  airgiod,  oir  ciod  am  feum 
a  ni  airgiod  duinu  'nuair  a  ghearrar  uainn  lorg 
an  arain.  Mar  so  tèarnaidh  sibh  ur  mnài  agus 
ur  clann  o  dhol  bàs  le  gorta. — Kachaibh  air  falbh 
uile  ach  Beniamin.  Is  iomchuidh  gu'm  fuirich 
esan  a  thoirt  an  aire  air  na  gnothaichean  aig  an 
tigh.  Cha  robh  aig  an  duine  mhath  de  shliochd 
Kacheil  a  nis  ach  Beniamin,  agus  cha  dùraigeadh 
e  a  chur  an  cunnart  turuis  co  fada. 

Dh'  aontaich  mic  Israeil  gu  h-ealamh  leis  an 
iarrtus,  agus  dh'  imich  iad  air  an  là-màireach 
do  'n  Eiphit.  Mun  d'ràinig  iad  Memphis,  mu 
mheadhon  na  h-oidhche  san  tigh-osda,  bhruadair 
Simeon  gu'n  robh  e  aig  Dotan  maille  r'  a 
bhràithribh,  a'  cur  an  cinn  r'a  chèile  cionnas  a 
chuireadh  iad  loseph  gu  bàs  ;  an  uair  a  chuir 
iad  romp'  a  dheanamh,  air  leis  'nuair  a  bha  iad 
*ga  leige  sios  do'n  t-slochd,  gu'n  d'thainig  làmh 
neo-fhaicinneach  a  nuas  o  nèamh,  gu'n  do  spìon 
i  loseph  o'n  chunnart  san  robh  e,  's  gu'n  deach' 
a  thoirt  as  am  fradharc.  Agus  an  uair  a  chaidh 
loseph  a  thogail  suas,  gu'n  do  thuit  Simeon  san 
t-slochd  san  robh  e  los  a  bhràthair  a  chur.  Chlisg 
e  leis  an  eagal,  agus  dhìiisg  e  mu'n  d'ràinig  e 
ìochdar  an  t-sluichd.  Ge  bu  chruaidh  a  chridhe 
thug  cunnart  a  bhruadair  so  air  gu'n  do  mhoth- 
aich  e  cràdh  inntinn  loseiph  air  là  a  thrioblaid. 

Agus  ge  bu  mhòr  a  chruadal  agus  a  mhisneach, 
bha  e  fo  eagal  gu'n  robh  'n  aisling  a'  cur  mi- 
shealbh  eiginn  air  a  mhanadh.  Uime  sin  bha 
chuid  eile  de  'n  turus  ro  neo-shunndach  leis. 

Le  spiorad  fàisneachd  bha  fios  aig  loseph  gu'n 
robh  a'  ghorta  mòr,  's  gu'n  d'ràinig  i  tìr  Chanaain ; 
agus  smaointich  e,  a  measg  na  mòr  bhuidhinn  a 
thainig  a  dh'iarraidh  sìl,  gu'n  tigeadh  a  bhràth- 
re  fein  mar  an  ceudna ;  uime  sin  chuir  e  'n  cèiU 
an  dreach  d'  a  fhear-riaghlaidh,  agus  dh'àithn 
e,  nan  tigeadh  iad,  nach  rachadh  an  riarachadh 
gus  an  rachadh  an  toirt  d'a  ionnsuidh.  A  rèir 
na  h-earail  sin  'nuair  a  thainig  iad  a  dh'iarraidh 
sìl,  chaidh  an  seòladh  a  dh'ionnsuidh  riaghl'ear 
loseiph,  a  thuirt  riu  nach  bu  chomasach  freag- 
radh  a  thoirt  doibh  gus  an  tigeadh  an  t-àrd  riagh- 
l'ear  dachaidh.  Ach,  o  nach  robh  e  ach  a' 
gabhail  sràid  leis  an  righ,  gu'n  tigeadh  e  an 
ùine  ghearr,  agus  iadsan  a  dh'fhuireach  dlù  do 
laimh.  Einn  iad  sin,  agus  chunnaic  iad  am 
barrachd  mòr-chuis  agus  rìomhaidh  mu  uidheam 
an  righ  agus  loseiph  na  chunnaic  iad  riamh 
roimhe. 

'Nuair  chaidh  'n  toirt  am  fianuis  loseiph  dh' 
aithnich  e  gu  math  gach  aon  diubh,  ach  cha  robh 
'n  aithne  bu  lugha  aca  air-san ;  agus  ged  a 
bha  e  gu  sèimh  caoimhneil,  cha  b'  urra  dha  gun 
an  reasgaichead  na  aghaidh  a  chuimhneachadh. 
Thug  am  faicinn  a  thrioblaid  uile  na  aire, 
Chrom  iad  sios  da  leis  an  urram  bu  mhò,  a  feòr- 
aich  ciod  a  b'àill  leis  riu.  Thug  so  mar  an 
ceudna  a  bhruadair  na  aire,  agus  gu  stràiceil  dh' 
fhiosraich  e  dhiubh  ciod  an  gnothach  ris-saD, 
agus  shocraich  e  a  shùil  gu  dil  air  Simeon. 

Fhreagair  ludah  air  a  shon  fein  agus  arson 
chàich.  Le  cead  do  mhòrachd,  tha  sinne  o  thir 
Chanaain.  Air  dhuinn  a  bhi  air  ar  cùradh  leis 
a  ghorta  'nar  tìr  fein,  chuala  sinn  gu'n  robh  siol 
r'a  sheachnadh  san  Eiphit,  agus  mu  fhialachd 
an  àrd  riaghl'ir ;  thainig  sinn  a  nuas  a  cheann- 
ach  bìdh  dhuinn  fein,  d'  ar  mnathan,  agus  d'  ar 
cloinn  bhig,  chum  nach  d'thèid  iad  eug  leis  a' 
ghainne. 

Na  h-innis  dòmhsa  a'  deir  e,  gu  coimheach 
riù,  gur  luchd  malairt  sibhse.  Tha  ni-eiginn 
'nar  n-aogasg  a  tha  dearbhadh  nach  daoine  neo- 
inbheach  sibh ;  oir  a  thaobh  bhur  coltais  dh' 
fhaodadh  sibh  a  bhi  'n  ur  mic  do  righ.  'Se  m' 
amharus  gur  daoin'  uaisle  sibh,  a  thainig  o  thir 
ghaisgeil  eiginn,  chum  lomnochd  na  dùthcha 
arannsachadh. 

Cha  'n  e,  mo  thriath,  a  deir  athair  nan  ludh- 
ach ;  cha  luchd-brathaidh  sinn,  ach  daoine 
fìrinneach ;  a  tha  tre  bhochduinn  ar  dùthcha 
fein  air  ar  co'  èigneachadh  gu  lòn  iarraidh  ann 
an  tir  is  mò  tha  air  a  beannachadh  leis  an 
Fhreasdal.  Tha  sin  'nar  coigrich  do  ghreadh- 
nachas  lìichairt,  agus  cha  'n  'eil  cuid  againn 
de  ghniomhara  gaisgeil.  Ge  b'  e  air  bith  is  coltas 
duinn,  feudaidh  do  mhòrachd  a  chreidsinn  gur 
ann  mu  chuallachadh,  agus  mu  bheathachadh 
sprèidhe  a  f  huair  sinn  ar  n-àrach ;  oir  cha  'n 
ann  an  cùirt  righ  a  bheathaicheadh  sinne,  ach 
'nar  n-àirich  mu  thimchioll  sprèidhe  ;  agus  cha 
robh  gnothach  againn  do  'n  Eiphit  ach  a  cheann- 
ach  bìdh  d'  ar  teaghlaichibh,  arson  a'  bheil 
siun  toileach  aon  luach  is  àill  le  m'  thighearn 
iarraidh  ìocadh. 

Clia  'n  ann  mar  sin  a  tha,  a  deir  loseph,  Cha  'n 
ionann  d'  ar  coslas-sa  's  do  bhuachaillibh.  Cha 
mhò  tha  do  dheas-chainnt  a  nochdadh  gur  h-ann 
a  gleidheadh  nan  caorach  a  bhà  thu.  Cha  bhiodh 
sibh  iomchuidh  air  bhi  nar  luchd-brathaidh  an 
aghaidh  ar  tire  mar  biodh  sibh  co  carach  's 
gu'n  ceileadh  sibh  e  le  mealltaireachd  agus  le 
ceilg.  Tha  mi  'g  innse  dhuit  gur  h-ann  le  droch 
rùn  a  thainig  sibh  do  'n  tìr. 

Grun  ma  fada  uainn  e,  a  thighearna,  a  deir 
luda,  a  bhi  ciontach  de  'n  mhealltaireachd  m' 
an  do  labbair  thu.  G-u  cinnteach  is  buachaill- 
ean  sinre,  mar  bha  ar  n-aithriche  rè  ioma  linn. 
Is  sinne  gineil  Abrahaim,  mu  an  cuala,  theag- 
amh,  do  mhòrachd  iomradh.  Is  deichnear 
bhràithre  sinne,  mic  aon  duine  ann  an  tìr  Chan- 
aain.  Tha  fear,  eile  aig  an  tigh  le'r  n-athair, 
agus  mo  thruaighe  ! — tha  fear  nach  maireann, 
nach  àirmhear  a  nis  a'  measg  a  bhràithre. 

Eo  mhath,  arsa  loseph,  tha  sibh  a'  tagradh 
'ur  neo-chiontachd  a  thaobh  cealgaireachd.  Ach 
cha  ghabh  mi  'ur  focal  air  a'  chùis ;  agus  ma 
dhearbhas  sibh  sibh  fein  nar  daoine  firinneach 
bithidh  mis  a'  m'  charaid  duibh  ;  agus  bith- 
idh  comas  agaibh  dol  air  ur  n'-ais  agus  air  ur 
n-aghaidh,  agus  ur  malairt  a  dheanamh  air  feadh 
na  h-Eiphit  uile ;  ach  ma  gheibhear  a  mach  gur 
mealltairean  agus  luchd-brathaidh  sibh,  cuirear 
gu  cinnteach  gu  bàs  sibh.  Leis  a  so  dearbh- 
aidh  sibh  gur  daoine  fìrinneach  sibh.  Kach- 
adh  fear  agaibh  dhachaidh  do  thigh  ur  n-athar, 
agus  thugadh  e  'an  so  'ur  bràthair  a's  òige  m'  an 
do  labhair  sibh,  's  an  sin  creidimh  mi  gu  bheil 
sibh   ag   innse  na  firinn.      Mar   dean   sibh  so, 

I 

dearbhaidh  e  gu  bheil  ur  rùn  gu  h-olc,  agus  co 
cìimteach  's  a  tha  Pharaoh  beo  is  luchd-brath- 
aidh  sibh. 

Cha  'n  eadh,  mo  thighearn,  air  chor  air  bith, 
f  hreagair  ludah,  gu  h-iriosal,  gidheadh  tha  aon 
aobhar  arson  nach  feud  sinn  gèiU  a  thoirt  do 
àithne  do  mhòrachd.  Agus  cha  'n  ann  air  eagal 
ga'm  faighte  nar  mealltairean  sinn ;  ach  air 
eagal  gorta  ar  teaghlaichean.  Oir  cha  d'  fhàg 
sinn  de  bhiadh  ach  gann  aig  an  tigh  na  dh' 
fhòghnadh,  le  deadh  bhanas-tighe,  gus  an 
ruigeamaid  dachaidh.  Nan  deanamaid  mar  dh' 
•àithn  mo  thighearna,  an  sin  gheibheadh  tigh  ar 
n-athar  uile  bàs  a  chion  lòin  m'  an  ruigea- 
maid,  agus  bhiomaid  ciontach  de  'm  fuil.  Uime 
sin  mur  toilich  ach  sin  mo  thighearna  m  'ar 
timchioll,  is  fearr  dhuinn  pilleadh  dhachaidh, 
agus  a  bhi  sealltainn  air  an  olc  a  dh'  èir'eas 
doibh;  oir  cha  'n  urrainn  duinne  bhi  beo  an 
deigh  tigh  ar  n-athar  a  bhi  air  a  sgrios. 

Thug  loseph  òrdugh  do'n  fhreiceadan  a  bha 
^ga  choimhead  iad  a  chur  an  deichnear  bhràithre 
ann  an  laimh,  far  an  do  ghlèidh  e  iad  rè  thri 
làithean ;  ach  thug  e  sparradh  teann  d'a  àrd 
fhear  muinntir  an  aire  mhath  a  thoirt  doibh, 
nach  biodh  aon  ni  feumail  'gan  dìth,  no  dhìth 
air  an  seirbhisich  no  air  an  càmhuilean.  Gu 
moch  air  an  treas  mhadainn  co  luath  's  a  shoiUs- 
ich  a'  ghrian  an  talamh,  dh'òrduich  e  iad  uile  na 
làthair.  Agus  thuirt  e  riu,  Thug  mi  fainear  do 
gach  ni  a  labhair  sibh,  'nuair  a  chunnaic  mi 
roimhe  sibh ;  agus  leis  mar  a  dh'f  heudas  'ur 
Bgeula  bhi  fior,  cha  chuirinn  an  seann  duine  an 
cunnart,  m'an  do  labhair  sibh,  no  idir  'ur  mnài 

agus  ur  claiin  a  chur  fo  chomhraich  na  gorta ; 
oir  tha  eagal  De  orm,  agus  cha  'n  'eil  faireachd- 
uinn  no  daonnachd  an  aineol  orm.  larram  aon 
chumhadh  oirbh,  ni  leis  an  èiginn  duibh  aon- 
tachadh,  agus  'se  sin,  gu'm  fuirich  fear  agaibh 
ceangailte  anns  a'  phriosan,  an  geall  ri  sibh  a 
philleadh  ;  agus  theid  a'  chuid  eile  dhibh  chum 
ur  teaghlaichibh  leis  na  dh'fheudas  sibh  a 
ghiùlan  do  shìol ;  agus  'nuair  a  thig  sibh  a  ris 
bithibh  cinnteach  gu'n  d'thoir  sibh  leibh  ur 
bràthair  a's  òige  ;  ni  ma  bheir,  theid  esan  a  dh' 
f  hàgar  an  geall  'f  huasgladh  dhuibh,  agus  pillidh 
sibh  uile  ann  an  sìth  chum  ur  n-athar.  Ach 
mar  pill  sibh,  dìolaidh  am  fear  a  dh'f  hagas  sibh 
air  le  'bheatha. 

0  !  a  deir  ludah,  cionnas  a  bheir  aon  olc  olc 
eile  na  cho'lorg  !  Thuit  Er  agus  Onan  fo  bhuille 
a'  cheartais  sin  a  tha  dìoladh  àmhghair  loseiph. 
Tha  fear  eil'  a  nis  air  iarraidh,  agus  cò  aig  a  'bheil 
fios  c'àit  an  sguir  e?  Tha  cionta  fala  ar  bràthar 
'gar  ruagadh,  agus  a'  fàgail  gach  freasdail  searbh 
neo-shòlasach.  Tha  ar  Dia  'gar  fàgail  gu  tag- 
radh  an  diomhain,  a  chionn  'nuair  a  chunnaic 
sinn  cràdh  'anma,  nach  nochdamaid  bàigh  dha, 
ged  a  ghuidh  e  oirnn  e  le  deuraibh  goirt.  A 
Thighearna,  tha  do  dheanadas-sa  cothromach,  is 
sinne  a  mhàin  a  tha  ciontach. 

Nach  d'  rinn  mise  na  dh'f  heud  mi,  a  deir  Eeu- 
ben,  chum  ur  cumail  o'n  ghniomh  nàrach  agus 
ghràineil  ?  Grhnàthaich  mi  gach  cainnt  a  b' 
urra  mi,  chum  gu'n  caomhnadh  sibh  beatha 
an  leinibh ;  ach  bu  diomhain  mo  shaothair. 
Agus  's  ann  a  chum  gu'm  faighinn  'aiseag  gu 
saor  slàn  do  ghlacaibh  'athar  a  ghèiU  mi  a  leige 

sios  do'n  t-sloclid ;  agus  dheanainn  e  an  ath 
oidhche,  mar  bithinn  air  mo  bhacadh  leis  mar 
reic  sibh  e  ri  coigrich,  agus  nach  b'aithne  dhomh 
cia  'n  taobh  a  thug  iad  e.  Ach  cha'n  'eil 
teagamh  agam  nach  do  ghabh  freasdal  De  cùram 
dheth,  's  gu  bheil  e  nis  ann  an  dùthaich  is  càir- 
deile  na  mhothaich  e  ann  an  tigh  a  chàirdean, 
am  feadh  a  tha  sinne,  a  luchd-geur-leanmhuinn, 
gu  ceart-bhreitheach  air  ar  ruagadh  le  laimh 
dhioghaltais  De  lacoib. 

Tha  mi,  a  deir  Simeon,  gu  saor  ag  aideachadh 
nach  do  mhothaich  mi  agartas  mo  choguis  arson 
mar  rinn  sinn  air  mo  bhràthair,  gus  o  chionn 
chùig  oidhchean,  gu'n  do  thuig  mi  cràdh  a 
chridhe  ann  an  aisling.  Agus  o  na  mhothaich 
mi  'n  sin,  cha  'n  'eil  mi  saor  o  eagal  gu  bheil 
ni-eiginn  ro  chràiteach  a'  feitheamh  orm  ;  oir, 
air  leam  gu'n  robh  mi  direach  mar  bha  loseph, 
'nuair  a  chuireadh  sios  san  t-slochd  e;  o  sin 
cha  robh  m'inntinn  saor  o  smuainteach'  air 
iomaguin  an  òganaich,  no  air  mulad  anabarrach 
ar  n-athar  bhochd  'nuair  a  nochd  Lebhi  agus 
mise  an  còta  fuilteach  dha  aig  Mamre.  Ach  ge 
b'e  ni  a  dh'èireas  domh,  's  airidh  mi  air.  Bu 
mhiann  leam  a  bhi  co  strìochdta  a'  m'  thrioblaid 
'sa  bha  mi  adhartach  'an  cur  an  gniomh  na  cionta. 

'S  beag  a  bha  f  hios  aig  macaibh  lacoib,  gu'n 
robh  an  t-àrd  riaghl'ear  a'  tuigsinn  an  cainnt, 
oir  chum  a  dhàimh  riu  a  chumail  an  cleth,  's 
ann  a  labhair  e  do  ghnà  riu  tre  eadar-theangair, 
air  an  d'thug  e  dol  amach,  co  luath  'sa  thòisich 
iad  ri  labhairt  ri  chèile.  A  dh'aindeoin  gach 
coimheachais  a  nochd  loseph,  agus  an  rùn- 
suidhichte  chuir  e  roimhe,  thuig  e  nach  robh  e 

comasach  stad  a  chur  air  an  reachd  a  bha  na 
bhràighe,  ullamh  gu  sileadh  o  dhà  shùil,  'nuair 
a  chual  e  cainnt  aithreachail  a  bhràithre ;  uime 
sin  chaidh  e  leth-taobh  do  ionad  uaigneach,  agus 
thug  e  saor  chomas  do  ghluasad  dìomhair  a 
chridhe.  Co  luath  's  a  shocraich  e  thainig  e  d' 
an  ionnsuidh,  agus  labhair  e  riu  mu  ghnothaichibh 
an  tìr-dhùthcha,  gus  an  robh  an  soireachan 
làn,  's  an  do  luchdaicheadh  an  càmhuilean  agus 
an  asailean  le  sìoh  Ach  cha  robh  riamh  a 
leithid  de  spàirn  eadar  fior-ghliocas  agus  gràdh 
bràthaireil  's  a  mhothaich  loseph  na  inntinn 
iomaguinich.  Bha  gràdh-bràthaireil  'ga  bhrosnach- 
adh  gu  grad  fhàilt  a  chur  air  a  bhràithribh, 
ach  dh'earalaich  fior-ghliocas  air  gun  fhailt  a 
chur  orra  gus  an  dearbhadh  e  an  gradh  do 
Bheniamin.  Bheir  crìonnachd  buaidh  air  tog- 
radh,  far  a'  bheil  gliocas  a'  riaghladh. 

Thachair  mar  chuir  Simeon  air  a  mhanadh, 
oir  shocraich  loseph  air  gu  fuireach  mar  gheall 
e  gus  am  piUeadh  càch ;  ged  a  bha  e  nis  an 
aghaidh  a  thoile  smuairean  a  chur  ar  Simeon,  a 
chionn  gu'n  do  thuig  e  gu'n  robh  aithreachas 
air  mar  rinn  e.  Ach  b'  èiginn  da  fear  ac'  a 
ghleidheadh,  no  e  fein  a  dheanamh  aithnichte 
dhoibh;  ni  nach  fac'  e  iomchuidh  a  dheanamh 
fhathast.  Uime  sin  chaidh  Simeon  a  cheangal 
nan  làthair,  agus  a  thoirt  do  'n  phriosan ;  am 
feadh  a  chaidh  càch  a  mach  o  loseph  agus 
dh'imich  iad  do  thìr  Chanaain.  Cha  'n  ann  gun 
iomachuir  chuir  air  a  chèile  m'  an  chruas  san 
robh  iad,  agus  air  an  an-iochd  do  loseph  mar 
mhàthair-aobhair  an  iomlain.  An  uair  a  ràinig 
iad  an  tigh-òsda,  's  a  j^-^^I^Kjsgail  Isachar  a  shac 

a  thoirt  bìdh  d*a  asail,  fhuair  e  na  thug  e  dh' 
airgiod  arson  a  shìl  ann  am  beul  a  shaic ;  le 
ioghnadh  m'  an  chùis,  dh'innis  e  d'a  bhràithribh 
6.  Le  shamhuil  de  iongantas  ruidh  gach  fear 
chum  a  shaic  fein  gu  rannsachadh,  agus  feuch  ! 
ann  am  beul  a  shaic  fhuair  gach  fear  'airgiod 
fein  gu  h-iomlan.  Gu  tosdach  smaointeachail 
dh'amhairc  iad  air  a  chèile.  Bha  fhios  aig 
gach  fear  gu'n  robh  e  fein  saor  o'n  chùis  ;  ach 
cha  b'urra  dha  fios  a  bhi  aige  mu  chàch.  Mheas 
iad  uile  gu'n  robh  làmh  Dhe  orra  chum  uilc; 
ach  cha  b'urra  dhoibh  a  smaointeachadh  cionnas 
a  philleadh  an  cuid  airgid.  Dhealaich  an  cadal 
riu  air  an  oidhche  sin,  oir  bha  fiuthair  aca  gach 
uair  gu'n  d'thigeadh  iad  air  an  tòir,  chum  an 
toirt  air  an  ais  chum  an  uachdarain.  Mu 
dheire  smaointich  iad  gur  foill  a  chaidh  a  ghnà- 
thachadh  orra,  chum  an  riobadh  gu  bhi  nan 
tràillean.  Agus  air  dhoibh  deadh-fhios  a  bhi 
aca  gu'n  deanadh  an  cumail  san  Eiphit  sgrios  a 
tharruing  air  tigh  lacoib,  chuir  iad  rompa  nach 
gèilleadh  iad  mar  chladhairean  d'an  luchd  mì- 
ruin,  agus  gu'm  b'fhearr  leo  bàsachadh  far  an 
robh  iad,  na  bhi  nan  tràillean  d'  a  leithid  de 
mhealltaireachd,  agus  gu'n  reiceadh  iad  am 
beatha  co  daor  'sa  dh'f  haodadh  iad,  Bha  iad  a 
nis  deacair  gu'n  robh  Simeon  g'an  dì,  a  chionn 
gu'n  do  dhearbh  e  a  threubhantachd  roimhe  sin. 
Ach  bu  diomhain  an  eagal,  agus  b'fhaoin  an 
lùin  cheannsgalach.  Oir  thug  loseph  àithne 
dhiomhair  d'a  àrd  fhear-riaghlaidh  an  airgiod 
uile  a  chur  nan  soireachaibh  fa  leth,  's  a  cheart 
riaghailt  san  d'f  huaradh  e  ;  air  chor  's  nuair  a 
thainig  a'  mhadainn,  cha  robh  neach  air  an  tòir. 

Liichdaich  iad  an  ainmhidhean,  agiis  dh'imich 
iad  air  an  turiis,  ag  amharc  an  dràst  agus  a  ris 
nan  dèigh  a  dh'fheuch  an  robh  cunnart  air 
bith  am  fagus ;  agus  mar  so  chaidh  iad  air  an 
aghaidh  o  là  gu  là,  gus  an  d'ràinig  iad  an  ionada 
còmhnuidh. 

Chunnaic  an  seann  duine  còir  iad  fad  as  a' 
teachd  gu  f  òill,  a  chionn  gu'n  robh  iad  trom-luchd- 
aichte  agus  sgìth ;  agus  aiteas  air  gu'm  fac  e 
iad  a'  tighinn  dachaidh  tearuinte  le  lòn  d'an 
teaghlaichibh  !  Ach  's  grad  a  chaidh  crioch  air 
'aoibhneas  'n  uair  a  chunnaic  e  nach  robh  Simeon 
ann  !  B'  èiginn  doibh  gach  ni  a  thachair  eadar 
àrd-riaghl'ear  na  h-Eiphit  agus  iad  fein  innse, 
agus  gu'n  d'iarradh  orra  Beniamin  a  thoirt  leo  an 
ath-uair  a  rachadh  iad  sios.  'Nuair  a  chual  e 
sin  dh'fhàilnich  a  chridhe,  agus  thug  e  achmhasan 
mar  so  dhoibh  arson  an  giùlain.  Nach  b'urra 
dhuibh,  daoine  thainig  chum  'ur  n-aois,  agus  nach 
robh  riamh  air  'ur  meas  neo-thuigseach,  lòn  a 
cheannach  air  ar  son,  gun  dol  a  dh'innse  m'ar 
teaghlaichibh  ?  Ciod  am  feum  a  bh'  air  sibh  a 
ràdh  gu'n  robh  bràthair  eil'  idir  agaibh  ?  Ciod 
an  gnothach  a  bh'  aig  an  uachdaran  ris,  agus  cha 
mhò  a  dh'fheòraicheadh  e  mu  thimchioll,  mur 
labhradh  sibh  fein  gu  neo-thùrail  uime.  Cha'n 
fheud  mi  aontachadh  gu'n  d'thèid  Beniamin 
ann.  'S  ann  mar  bheadradh  ruibhse  gu'n  do 
chaill  mi  loseph.  Cha  'n  'eil  truas  agaibh  ri  m' 
shean  aois,  'nuair  a  b'àill  leibh  Beniamin  a  thoirt 
uam  mar  an  ceudna.  Tha  na  nithe  sin  uile  a'm' 
aghaidh-sa. 

Thainig  Reuben  gu  h-ùmhal  dlù  dha,  agus 
f hreagair  e  gu  modhail  'athair.     Na'm  biomaid 

neo-chùramach  mu  mhulad  agus  mu  thrioblaid 
athar  co  urramach,  bu  mheasa  sinn  na  na  brùid- 
ean  fein.  Na  cuireadh  Israeil  cion  caomh-iochd 
as  ar  leth,  ma  dh'aithris  sinn  tre  eiginn  an  ni  bu 
mhiann  leis  a  chleth.  Air  mo  shon  fein  deth, 
air  leam  gu  bheil  gnùis  an  uachdarain  gu  mòr  a' 
cur  an  aghaidh  a  chridhe,  m'as  ion  eagal  a  bhi 
oirnn  roimhe.  Tha  nì-eiginn  co  gradhach  agus 
co  gaol-thàirneach  ann,  's  gur  e  air  leam  gu'n 
earbainn  mo  bheatha  ris.  Agus  mar  dhearbhadh 
gur  i'n  f  hìrinn  a  tha  mi  labhairt,  ma  leigeas  m' 
athair  le  Beniamin  dol  leinn,  mar  gheall  sinn, 
gu'm  fàg  mi  mo  dhà  mhac,  Hanoch  agus  Palu 
mar  gheall  na  èirig  gus  am  pill  e  ;  agus  ma  thig 
dochair  air,  dìoladh  iad  air  a  shon. 

Mo  thruaighe,  a  Eeubein  !  a  deir  an  seann 
duine,  tha  thu  labhairt  mar  dhuine  gun  fhios- 
rachadh.  Ged  a  bhiodh  Beniamin  air  a  chall, 
cha  deanadh  bàs  mo  dhà  ogha  ach  mo  lot  ni  bu 
chràitiche.  Tha  loseph  cheana  marbh,  agus  cha 
'n  'eil  agam  a  làthair  de  ghineil  Kacheil,  ach 
Beniamin,  arson  an  d'rinn  mi  seirbhis  rè  cheithir 
bliadhna  deug  d'ar  sean-athair ;  agus  nan  rach- 
adh  e  maille  ribh,  's  gu'n  tigeadh  sgiorradh  air 
mar  thachair  air  loseph,  thigeadh  an  ceann  liath 
80  agams'  a  nuas  le  bròn  gun  tomhas  chum  na 
h-uaighe.  Cha  d'theid  mo  mhac  Beniamin  sios 
maille  ribh. 

Mhothaich  an  t-athair  aosmhor,  lacob,  gu'n 
roch  dà-thrian  do'n  lòn  air  a  chaitheamh,  agus 
chuir  e  'n  cuimhne  a  chuid  mac  gu'm  b'àm 
dhoibh  bhi  smaointeach'  air  dol  a  ris  do'n  Eiphit, 
a  dh'fhaighinn  an  tuille,  chum  nach  rachadh  as 
'doibh  le  gorta.     Eachaibh,  a  deir  e,  a  chlann, 

do'n  Eiphit  agus  ceannaichibh  dhiiinu  beagan 
tuille  bidh  arson  an  teaghlaich.  Theid  sinne, 
'athair,  arsa  ludah,  ma  thèid  Beniamin  leinn ; 
ach  mar  d'thèid  cha'n  urra  dhuinn  dol  ann  :  oir 
dh'  eitich  uachdaran  na  tìre  an  aghaidh  sinn  a 
dhol  ann,  mar  d'thugamaid  ar  bràthair  a  b'  òige 
leinn ;  agus  nan  d'thugamaid  ann  e,  gu'm  biodh 
comas  againn  malairt  a  dheanamh  ann  an  ear- 
rann  air  bith  de'n  Eiphit.  Smaointich,  uime  sin, 
0  'athair  !  ciod  a  ni  sinn,  oir  bithidh  a  chlisge 
gainne  againn. 

Thuirt  an  duine  naomh,  'sa  chridhe  'ga  fhàsg- 
adh  le  bròn,  C'arson  a  ludaih,  a  bhuin  thu  co  olc 
rium,  's  gu'n  d'innis  thu  do  uachdaran  na  tire 
gu'n  robh  bràthair  eil'  agad,  oir  'tha  mi  tuigsinn 
gu'm  bu  tus'  a  b'  fhear-labhairt  do'n  iomlan. 

Mo  thruaighe  !  arsa  ludah,  rinn  an  duine  ar 
ceasnachadh  gu  teann  mu  thimchioll  ar  cor,  ar 
dàimhich,  aireamh  cloinne  ar  n-athar ;  agus 
dh'innis  sinn  an  f  hìrinn  anns  gach  ni.  Am  b'  urra 
dhuinne  fìos  a  bhi  againn  gu'n  iarradh  e  ar 
bràthair  oirnn  ?  Agus  ged  a  bhiodh  f  hios  againn 
gu'n  abradh  e  thugaibh  a  nuas  ur  brathair  d'am 
ionnsuidh,  cha  bhiodh  a  chridh'  againn  car  no 
cealg  a  dheanamh  sa  chùis,  oir  an  sin  chuirea- 
maid  corruich  air  ar  Dia  ;  agus  bhiodh  mi-thlachd 
ort  fein  arson  ar  cionta.  Ceadaich  dhomh  a 
ràdh,  gu  bheil  m'  athair  caomh  ann  am  mearachd 
a  thaobh  a  churaim  mu  'mhac  Beniamin.  Tha 
sinn  uile  'nar  mic  dhuit  cho  math  'sa  tha  esan  ; 
agus  na  h-uiread  chòir  againn  air  do  chùram. 
Ach  tha  Simeon  'an  geimhlibh  an  tir  chèin,  tha 
gorta  a'bagradh  oirnn  fèin,  air  ar  mnathan  agus  air 
ar  cloinn.     Cha'n  f  heud  aon  ni  beatha  Shimeoin 

a  shaoradh,  ach  sin  dhol  do'n  Eiphit  le'r  bràthair 
Beniamin  ;  agus  cha  'n  fheudar  ar  teaghlaichean 
maoth  a  chaomhnadh,  ach  le  lòn  as  an  tìr  sin. 
Cuir  leamsa  e,  agus  bithidh  mis  a'm'  urras  air  a 
shon,  agus  uamsa  iarraidh  tu  e,  Ma  chuireas 
tu  leinn  e,  falbhaidh  sinn  gun  dàil ;  ach  mur 
cuir,  cha  d'theid  sinn  ann.  Feudaidh  sinn  co 
math  fuireach  aig  an  tigh  agus  dol  bàs  le  gorta 
maille  ri'r  mnathan  agus  ri'r  cloinn,  'sa  bhi  air 
ar  sgrios  leis  a'  chlaidheamh  ann  an  dùthaich 
choigrich.  Smaointich  mata,  ciod  a  ni  sinn. 
Mar  biomaid  màidheanach  dh'fhaodamaid  bhi  air 
piUeadh  an  dara  uair.  Agus  thugadh  Israel 
fainear  gu'm  bàsaich  sinn  uile,  mur  ceadaichear 
do  Bheniamin  dol  leinn,  agus  cha  'n  'eil  esan 
a'  ruidh  cunnart  sam  bith  le  e  dhol  ann.  Cuimh- 
nich,  athair,  gu  bheil  Dia  Bheteil,  anns  a  bheil 
do  mhuinghinn  anns  an  Eiphit  co  math  's  an  tìr 
Chanaain.  Tha  e  comasach  air  do  Bheniamin  a 
dhìon  ge  b'  e  àite  sam  bi  e. 

Le  so  a  ràdh  dh'fhan  e  na  thosd,  agus  f hreag- 
air  am  priomh-athair  gu  smuaireanach,  Is 
driìighteach  a  labhair  thu,  a  ludaih.  Ni  sinn 
guth  air  a'  ghille  agus  leigidh  sinn  g'a  thoil  fein 
e  :  ma  bhios  e  fein  deònach,  cha  chuir  mise  na 
aghaidh,  ach  mar  bi,  cha  chuir  mi  ann  d'a  an- 
toil  e.  A'  bheil  thu  toileach,  a  Bheniamin,  dol 
maille  ri  d'  bhràithribh  air  turus  eile  do'n  Eiph- 
it  ?  Tha  iad  ag  ràdh  nach  d'thèid  iad  ann 
gun  thu  dhol  leo,  agus  tha  mise  ro  neo-thoileach 
do  leigeil  ann  air  eagal  gu'm  bi  turus  co  fada 
goirt  ort.  Labhair  gu  saor  do  bheachd  m'an 
chùis,  a  mhic.  Fhreagair  Beniamin,  Cha  b' 
airidh  mi  air  lacob  a  bhi  na  athair  agam  nan 

seachnaìnn  aon  chunnart  d'  a'  bheil  mo  bhràith- 
rean  buailteach.  Gu  ma  fada  uamsa  bhi'm 
shlaodaire  diomhanach  aig  a  bhaile,  am  feadh  a 
tha  iadsan  gu  saoithreachail  aghartach  a'  coth- 
achadh  air  mo  shonsa  agus  air  son  mo  chloinne 
bige.  Cha  'n  e  mhàin  gu  bheil  mise  toileach 
dol  leò,  ach  tha  mi  ro  dheònach  dol  ann ;  agus 
labhrainn  roimhe  so  uime,  ach  bu  duilich  leam 
mulad  a  chuir  ortsa,  athair ;  tha  toil  agam  àrd- 
riaghl'ear  so  na  h-Eiphit  'fhaicinn.  Cha'n  fhios 
domh  cionnas  a  thachair  e,  ach  o  na  chuala  mi 
Eeuben  ag  ìnnseadh  uime,  tha  mi  gun  f  hios  c' 
arson,  ro  dhèigheil  air.  Agus  an  raoir  bhruad- 
air  mi  gu'n  do  sheas  mi  na  fhianuis  maille  ri 
m'  bhràithribh,  's  air  leam  gu'n  robh  nì  eiginn 
00  ro  thaitneach  ann  's  nach  b'  urra  mi  gun 
ghràdh  a  thoirt  dà.  Ach  'nuair  a  thainig  e 
chur  fàilte  orm,  air  leam  gu'n  do  mhothaich  mi 
a  chàirdeas,  ni's  blàithe  na  aon  ni  dh'fhairich 
mi  riamh.  Air  mo  shon  fein,  thachair  dhomh 
mar  tha  Keuben  am  barail,  nach  'eil  an  t-àrd- 
uachdaran  na  chulaidh  eagail.  Eo  mhath,  a 
mhic,  a  deir  an  seann  laoch,  le  osna  throm,  's 
èiginn  dòmhsa  gèilleadh.  G-u'n  d'thugadh  Dia 
dhuibh  nach  meall  an  duine  sibh. 

Ach,  a  chlann,  thugaibh  leibh  airgiod  dQ- 
bailte  nar  làimh,  a  bhàir  air  na  philleadh  'nar 
sacaibh,  agus  ath-dhìolaibh  e;  theagamh  gur 
ann  gun  fhios  a  rinneadh  e  le  cuid  de  luchd- 
riaghlaidh  nan  tighean-taisg.  Agus  na  rachaibh 
lamh-f  holamh  a  dh'ionnsuidh  an  duine,  do  bhrì 
gu'n  caisg  tiodhlac  fearg;  ach  thugaibh  leibh 
tabhartas  eireachdail  de  'n  toradh  is  fearr  nar 
tìr;    mar  tha  ìoc-shlaint,    mil,  spìosraidh,   mijr. 

cnotlian,  agus  almoine.  Agus,  0 !  Dlie  Uile 
chumhachdaich,  bi  maille  ri  m'  mhacaibh,  agus 
deònaich  dhoibh  deadh-ghean  ann  am  fìanuis  an 
duine. 

Dh'f  halbh  mic  Israeil ;  dh'f  hoillsich  an  Tigh- 
earn  e  fein  do  lacob  ann  an  taisbein  na  h-oidhche, 
ag  ràdh  ris,  A  lacoib,  ciod  a  tha  thu  faicinnl 
Fhreagair  lacob,  Chi  mi  craobh  Almoin,  ro 
bhòidheach,  mìn,  agus  diìmhail,  air  an  robh  dà 
mheanglan-dheug,  a  tha  air  sgaoileadh  a  mach 
nan  cunntas  'gun  àireamh  de  mheòir,  agus  iad 
nile  a'  giiìlan  toraidh  ro  àluinn.  Fhreagair  an 
taisbein,  's  math  na  chunnaic  thu  a  lacoib.  'S 
tus'  a  chraobh  àluinn  almoin  sin,  uaitse  thainig 
dà  mheanglan-dheug,  a  bheir  sliochd  a  mach  mar 
ghaineimh  na  fairge  thaobh  lionmhoireachd,  Na 
feòraich  cionnas  a  dh'fheudas  sin  tachairt,  a 
chionn  gu  bheil  aon  gheug  air  a  gearradh  o'n  stoc. 
Gu  ma  leòir  leat  a  thuigsinn,  na  chuir  gliocas 
neo-chrìochnach  roimhe,gu'n  dean  uile  chumhachd 
a  choi'lionadh  ;  fàg  ciìram  Bheniamin  air  a  Dhia, 
oir  pillidh  e  t-ionnsuidh  ann  an  tearuinteachd. 
Mar  so  hibhair  an  sealladh,  agus  an  àm  dealach- 
aidh  dh'f  hàg  e  gàir  neamhaidh  ann  an  cridhe  an 
aosmhoir,  ionsamhuil  mar  mhothaich  e  aig  Peniel, 
'nuair  bha  cumhachd  aige  mar  cheannard  ri  Dia, 
agus  a  thug  e  buaidh. 


AN  SEACHDAMH   EAEEANN. 

AiR  do  mhic  lacoib  teachd  do'n  Eiphit,  thug- 
adh  an  lìithair  an  uachdarain  iad,  air  an  robh 
gairdeachas  a  chionn  gu'm  fac  e  a  bhràithrean 

air  pilleadh  gu  slàn  fallain,  agus  Beniamin  maille 
riu.  Seadli,  thuirt  e  riu,  choi'lion  sibh  an  cùmh- 
nant,  air  ur  taobhsa,  's  iomchuidh  dhòmhsa  gu'n 
coi'lion  mise  mo  chuibhrionn  fein  deth  ;  bheir 
mi  grad  àithne  gu'n  d'thoir  iad  ur  bràthair  as  a' 
phrìosan.  An  uair  a  chunnaic  e  cò'lath  uile  iad, 
dh'òrduich  e  d'a  f  hear-riaghlfiidh  beathach  biadht' 
a  mharbhadh  agus  cuirm  phailt  uidheamachadh  ; 
oir,  ars'  esan,  gabhaidh  na  daoine  sin  an  dinneir 
maille  riums'  an  diugh.  Air  dha  riaghailt 
fhàgail  air  a  theaghhach,  agus  dol  mu  thimchioll 
a  ghnothaichean,  dh'fhàg  e  a  bhràithrean  leo  fein 
gu  meadhon  là.  Thainig  Tudah  a  nis  a  dh'ionn- 
suidh  an  f  hir-riaghailt,  agus  ghabh  e  an  lethsgeul 
mu'n  airgiod  a  fhuair  iad  nan  soirichean.  0 
mo  thighearna  !  tha  sinne  fo  mhòr  iomaguin  sa 
cheart  àm  so,  agus  tha  feum  againn  air  do  chàir- 
deas  a  nochdadh  dhuinn,  o'n  a  tha  maoidhein 
mòr  agad  air  an  àrd  f  hear-riaghlaidh.  'Nuair  a 
thainig  sinn  air  tùs  a  nuas  do'n  Eiphit,  ged  a 
shaoil  do  thriath  gu'n  robh,  cha  robh  gnothach 
air  bith  againn  ach  a  cheannach  bìdh  d'ar  teagh- 
laichean.  Cheannaich  sinn  an  sìol,  agus  shaoil 
sinn  gu'n  do  dhìol  sinn  air  a  shon  ;  ach,  ni  a  chuir 
duilichinn  oirnn,  'nuair  a  dh'f  hosgail  sinn  ar  soir- 
eachan,  gu'n  d'fhuair  gach  fear  a  chuid  airgid 
fein  am  beul  a  shaic.  Cha'n  urrainn  duinn  a 
thuigsinn  cionnas  a  chuireadh  'an  sin  e.  Ach 
air  dhuinn  a  bhi  toileach  roinn  gu  cothromach 
ris  gach  neach,  thug  sinn  leinn  an  t-airgiod  a 
chuireadh  oirnn  gun  f  hios  duinn,  a  thuilleadh  air 
airgiod  gu  thoirt  an  eirig  sìl  a  bheir  sinn  leinn 
san  àm  so.  An  deòin  leatsa,  mata,  an  t-airgiod 
a  phiUeadh  a  ghabhail,  agus  a  lughadh  dhuinn  ge 

b'e  dòigh  air  'n  do  tbachair  e  ?  Tbug  sinn  mar 
an  oeudna  a  db'ionnsuidb  an  'ard-uacbdarain 
tiodblac  beag  de  tboradb  ar  dùtbcba,  agus  bitbidb 
sinn  a'  d'  cbomain  ma  bbeir  tbu  dba  e  'n  ar  n- 
ainm-ne. 

Tbuirt  an  riagblair  riu,  gu'n  gabbadb  e  gu 
toileacb  mu  laimb  an  tiodblac  do'n  àrd-uacbd- 
aran  a  liubbairt ;  acb  arson  an  airgid,  cba  gbabb 
mi  e,  oir  làn  dbìol  sibb  arson  ur  sìl  'nuair  a 
fbuair  sibb  e.  A  tbaobb  an  airgid,  a  fbuair 
sibb  'nar  sacaibb,  na  biodb  iomaguin  oirbb  air 
a  sbon.  Is  gibbt  a  tb'ann  o'  ur  Dia,  arson  nacb 
d'tbig  aon  bbeud  'nar  caramb.  Socraicbibh 
ur  cridbeacban,  agus  na  biodb  cùram  oirbb,  oir 
tba  'òrdugb  agams'  innse  dbuibb  gu  bbeil 
fìutbair  aig  mo  tbigbearna  ribb  na  lùchairt 
cbum  ur  dinneir  a  gbabbail  maille  ris  an  diugh. 
'B  f  bearr  leo  gu  mòr  an  cuireadh  so  a  sheacbnadh, 
agus  dinneir  bu  neo-shòghmhoire  'ghabhail  san 
tigh-òsda ;  ach  cba'n  f  baigheadb  iad  cùl  a  cbur 
ris  a  chuireadh,  agus  dh'aontaich  iad  dol  ann. 

'Nuair  chaidb  am  fear-riaghlaidh  a  mach,  'sa 
bha  iad  'nan  aonar,  tliuirt  fear  aca.  Tba  Simeon 
a  chuireadb  fa  sgaoil  ag  amharc  gu  matb  air  taobb 
an  àrd-uachdarain,  ach  cha  'n  'eil  tlachd  agam 
de'n  chuireadb  so.  'S  minic  tba  'n  rùn  is  meall- 
taiche  fo  sgàile  cairdeis.  Tbug  sinn  air  a  thuigsinn 
nach  bu  luchd-brathaidh  siim ;  acb  tha  eagal 
orm  nach  'eil  a  dbi  air  ach  lethsgeul  eile  fhaot- 
ainn  chum  ar  cumail  'nar  tràillean  san  tìr. 
'S  eiginn  domb  'aideachadh,  arsa  fear  eile,  gu 
bheil  cuireadb  a  bhi  againne  ar  dinneir  a  ghabh- 
ail  maille  ris  an  dara  fear  is  àirde  san  rioghacbd, 
ag  amharc  ro  mbi-cbiatach.     Air  mo  shon  fein, 

a  deir  Beniamin,  eha  'n  'eil  mi  fo  eagal  aìr  l)ith 
m'  an  chùis.  Tha  mi  faicinn  ni-eiginn  san  àrd 
uachdaran  a  tha  cur  an  cèill  gur  neo-chomasach 
dha  bhi  na  mhealltair.  Ciod  i  do  bharails',  a 
Shimeoin  ?  Tha  'm  barrachd  eòlais  agadsa  na 
th'  againne  mu  nòs  nan  Eiphiteach. 

G-u  firinneach  a  bhràthair,  arsa  Simeon,  Cha 
'n  aithne  dhomh  ciod  a  their  mi  mu'n  chùis  so. 
Is  iongantach  an  ni  mise  nach.  d'rinn  ach  tigh- 
inn  a  priosan,  gu'n  gabhainn  mo  dliinneir  ann 
an  lùchairt.  Gidheadh  feudaidh  mi  a  ràdh, 
nach  d'fhuair  mi  mi-shuairceas  air  bith  fheuch- 
ainn  domh,  ni  's  mò  na  gu'n  robh  mi  'n 
làimh.  Chunnaic  sibh  gu'n  deachaidh  mo 
cheangal  'n  ar  làthair,  ach  co  luath  'sa  dh'  fhalbh 
sibh,  chaidh  mo  thoirt  do  ionad  a  bha  air  gach 
dòigh  taitneach,  ach  a  mhàin  gu'n  robh  mi  air 
mo  chumail  ann.  Bha  gu  leòir  de  bhiadh  math 
air  a  thoirt  domh,  ach  cha  b'  aithne  dhomh,  co 
uaithe  thàinig  e.  Thainig  an  t-àrd-uachdaran 
fein  gu  tric  ga  m'  fhaicinn,  agus  labhair  e  gu 
h-ionmhuinn  rium  mu  thimchioll  nan  Eabhrui'- 
each,  (oir  's  aithne  dha  mu  Abraham,  ged  is 
Eiphiteach  e)  mu'r  n-athair  agus  mu  Blieniamin ; 
agus  gu  sònruichte,  mu  thimchioll  bàis  loseiph. 
Agus  's  tric  a  chunnaic  mi,  'an  am  bhi  labhairt 
mu  na  nithe  sin,  gu'n  sileadh  na  deòir  gun  fhios 
o  shùilibh.  Cha  'n  f  haod  mi  ràdh  gu  bheil  aon 
eagal  orm  roi'  dhroch  gnàthachadh,  o  'n  a  choi'- 
lion  sibhse  ur  cuid  fein  de  'n  cho'cheangal. 

Mar  bha  iad  mar  so  a  co'riasanachadh  r'a 
chèile,  thainig  loseph  dhachaidh  agus  thug  e 
àithn'  an  toirt  a  stigh  do  thalla  na  lùchairt. 
Thug  a  stiiìbhard,  mar  dh'  'arr  iad,  seachad  au 

iocshlaint,  am  mirr,  &c.  ni  ris  an  do  ghabh  e  le 
taitneachd  f  hollaiseach,  a  thug  mòr  thoileachadh 
d'a  bhràithribh.  An  sin  dh'  iarr  e  orra  suidhe, 
agus  dh'  fhiosraich  e  m'an  slàinte. 

An  robh  sibh  gu  math,  mo  chairde,  a  deir  e,  on 
dh'fhalbh  sibh  ?  An  d'f huair  sibh  ur  deadh 
shean-athair  gu  math  ?  A'  bheil  ur  mnathan 
agus  ur  clann  nan  slàinte  ? 

Fhreagair  ludah,  agus  thuirt  e,  Chaidh  sinn 
gu  math  dhachaidh,  agus  fhuair  sinn  d'òglach 
ar  n-athair  co  math  's  a  b'  ion  fìuthair  a  bhi  r'a 
leithid  de  sheann  duine ;  f  huair  sinn  fòs  ar 
muathan  agus  ar  clann  gu  math.  Ach  tha  eagal 
oirnn  as  ar  n-athair  'nuair  a  philleas  sinn,  oir 
ràinig  e  'chridhe  dealachadh  r'a  mhac  a  b'  òige. 

An  e  so  ur-bràthair  is  òige  m'  an  do  labhair 
sibh  ?  a  deir  e,  Gu'n  robh  Dia  gràsmhor  dhuit  a 
mhic.  Tha  dòchas  agam  nach  bi  aobhar  gear- 
ain  aig  t-athair  a  chionn  do  chur  'an  so. 

Le  sin  a  ràdh,  cha  b'  urra  dhà  cumail  ni  b' 
fhaide  air  fein.  Cha  b'  f hios  da  cionnas  a  chum- 
adh  e  o  f  hàilt'  a  chuir  air  a  bhràthaìr ;  Uime  sin 
dh'  f  hàg  e  'n  seòmar,  mu'n  d'thugadh  a  bhràithre 
an  aire  d'a  iomaguin,  agus  chaidh  e  do  sheòmar 
uaigneach,  far  am  feudadh  e  leige  le  bhròn  sileadh 
gu  frasach.  Mar  biodh  chum  an  dearbhadh  an 
robh  an  rùn  gamhlasach  aca  do  Bheniamin  a  bh' 
aca  dha  fein,  chuireadh  e  gu  luath  fàilt'  orra,  'gan 
aideachadh  mar  a  bhràithrean.  Ach,  mar  rinn 
e  roimhe  thug  a  ghliocas  buaidh  air  a  thogradh, 
agus  cheil  e  a  ghràdh  dhoibh  gus  an  tuigeadh  e 
ciod  an  rùn  san  robh  iad  a  thaobh  Bheniamin. 

'Nuair  dh'  f  halbh  an  luchd  a  bh'  air  'inntinn, 
dh'  ionnlaid  e  na  deòir  o  'aghaidh,  chaidh  e  chum 

a  dhinnearach  le  mic  'athar,  a  shuidh  maille  ris 
aig  a  bhòrd  a  reir  an  aois,  o  Eeuben  sios  gu  Ben- 
iamin.  Air  bhi  dhoibh  san  uidheam  so,  chuir  e 
cuibhrionn  a  chum  gach  aoin  aca,  a'  tòiseachadh 
aig  Beniamin  agus  a  'sgur  aig  Lebhi,  nach  d'thug 
fhathast  aon  dearbhadh  mu  aithreachas.  Ach 
bha  cuibhrionn  Bheniamin  a  chùig  uithir  ris  na 
thug  e  do  aon  neach  de  chàch,  a  leigeil  dha 
fhaicinn  gu'n  d'fhuair  e  caraid  ann  an  àrd-uach- 
daran  na  h-Eiphit.  Mar  sin  dh'  ith  agus  dh'  òl 
iad  gus  an  robh  iad  subhach  na  fhianuis. 

Ach  a  chum  an  gràdh  do  Bheniamin  a  dhearbh- 
adh,  chuir  e  roimhe  gu'n  glacadh  e  e  mar 
chiontach,  a  dh'  fhaicinn  ciod  an  drùghadh  a 
dheanadh  e  orra.  Chum  sin  a  dheanamh  thug  e 
àithne  d'a  sheirbhiseach  ag  ràdh,  cha  'n  'eil 
mi  f  hathast  cuibhte  'sna  daoinibh  sin  ;  's  eiginn 
duit  mo  chòmhnadh  ann  an  ìnnleachd  a  dhealbh 
mi  chum  deuchainn  is  tinne  a  chur  orra.  Theirig 
agus  lìon  an  saic  le  siol,  agus  cuir  airgiod  gach 
fìr  na  shac,  agus  cuir  an  cupan  airgid  so 
agamsa  'm  beul  saic  an  fhir  is  òige  maille  ri 
airgiod  a  shìl.  Ach  dean  fein  e,  chum  nach  bi 
fios  aig  aon  neach  air  ach  agads'  agus  agamsa. 

Cha  d'imich  iad  fad  air  an  turus,  mu'n  d'  àithn 
e  do  riaghFear  a  thaighe  cuideachd  de  eachaibh 
lughor  a  ghabhail,  an  leantuinn,  a  bhraid  a  chur 
as  an  leth,  agus  an  toirt  air  ais  chum  an  àrd 
uachdarain.  Bu  mhòr  an  ìoghnadh  'nuair  dh' 
amhairc  iad  nan  dèigh  's  a  chunnaic  iad  cuid- 
eachd  de  mharcshluagh  fo  'n  armaibh  gu  dian 
air  an  tòir.  Stad  iad  le  'n  asailibh,  agus  dh' 
fhiosraich  iad  m'  an  chion-fàth.  An  anu  mar 
so,    a   deir   an   ceannard,    a   bheir   sibh   coleas- 

achadh  an  èirig  caoimhneis  mo  thighearna  ?  Nach 
b'urrainn  duibh  co'roinn  a  ghabhail  d'a  bhia- 
tachd  gun  chuibhrionn  de  shoithichean  airgid  a 
ghoid  ?  Thug  sibh  libh  cupan  mo  thighearna, 
an  cupa  leis  an  dean  e  fàisneachd,  agus  as  am 
bi  e  'g  òl.  Is  olc  a  fhuaradh  sibh,  olc  a  dhìoladh 
'an  èirig  math. 

'S  mòr  m'  ioghnadh,  arsa  ludah,  ri  leithid  de 
chainnt  a  chluinntinn  o  bheul  mo  thighearna. 
Nior  leige  Dia  gu'm  biodh  a  h-aon  de  shliochd 
Israeil  ciontach  de  ghniomh  cho  gràneil.  Smaoiii- 
tich  cia  co  mi-choltach  's  a  tha  e  gu  'n  goid- 
amaid  cupan  do  thighearna.  'Nuair  a  chaidh 
ar  n-airgiod  a  chur  air  ais  'n  ar  sacaibh  gu'n 
fhios  duinn  thug  sinn  air  ais  e  o  thìr  Chanaain. 
Nam  biomaid  toileach  eucoir  a  dheanamh,  b' 
fhurasda  dhuinn  a  ghleidheadh  dhuinn  fein. 
Cionnas,  mata,  a  ghoideamaid  o  d'  mhaighstir 
airgiod  no  òr  ?  Ach  's  e  do  bheatha  gu  'r  rann- 
sachadh,  agus  thu  fein  a  thoileachadh  ;  agus  ma 
gheibhear  againne  e,  cuirear  esan  aig  am  faigh- 
ear  e  gu  bàs,  agus  bithidh  a  chuid  eile  dhinn  deòn- 
ach  a  bhi  'n  daorsa  aig  do  mhaighstir. 

Biodh  a  chùis  mar  sin  a  deir  e,  theid  esan  aig 
am  faighear  e  a  ghleidheadh  na  thràill  do  m' 
mhaighstir,  ach  feudaidh  càch  triall  air  an  turus. 
Ghradh  leag  iad  an  saic,  agus  thòisich  seirbhis- 
each  loseiph  air  rannsachadh,  a'tòiseachadh  aig 
sac  an  f  hir  bu  shine,  gus  an  d'thainig  e  gu  sac 
Bheniamin,  as  an  d'thug  e  an  cupan  nam  fian- 
uis  uile,  chum  e  suas  e,  agus  thuirt  e  riu,  an  do 
chuir  mi  'n  eucoir  oirbh  a  nis  ?  Ann  an  anabh- 
arra  eu-dòchais  reub  iad  an  aodach,  luchdaich 
iad  an  ainmhidhean  agus  phill  iad  do  'n  bhaile ; 

oir  clia  racliadh  iad  dachaidli  gun  am  bràtliair 
Beniamin  a  bhi  maille  riu. 

Bha  loseph  fathast  san  talla,  a'  feitheamh  gus 
am  pilleadh  iad,  agus  air  dha  gach  danarrachd 
a  chur  air  a  choslas,  thuirt  e,  Ciod  e  so  a  rinn 
sibh  ?  An  robh  sibh  am  barail  nach  faighinns' 
a  mach  'ur  mealltaireachd  ?  Am  math  a  thig  e 
dhuibh  mo  choimhneas  a  dhìoladh  mar  so  ? 

Thuit  iad  uile  sios  na  làthair  le  'n  aghaidh  an 
gu  làr,  agus  labhair  ludah  gu  h-iriosal  mar  so 
ris  :  Mo  thruaighe  !  mo  thighearna,  's  diomhain 
duinn  ar  neo-chiontas  a  thagradh,  do  bhrì  gu'n 
d'f  huaradh  an  cupan  againn  ;  ged  nach  cuir  Dia 
nan  uachdaran  as  ar  leth-ne  a  chur  ann.  Cha  'n 
ann  as  leth  so  ach  as  leth  sean  chionta  a  tha  t- 
òglach  a'  fulang.  Cha  'n  i  do  lamh-sa  ach  lamh 
Dhe  a  th'  oirnne.  Tha  sinn  ag  aideachadh  gu 
bheil  a  bhreitheanais  cothromach.  Tha  sinn  a' 
strìochdadh  d'a  bhinne,  agus  a'  gèilleadh  gu  bhi 
'nar  tràillean  an  tìr  choigrich.  Gabh  sinn,  a 
thighearn,  agus  dean  ruinn  ni  's  àill  leat.  Slàn 
leat  Israeil,  aosda  urramaich  !  gu'n  robh  Dia 
Abrahaim  'ga  d'  chòmhnadh,  oir  cha'n  f  haic  thu 
do  chuid  mac  tuille  am  feasd.  Cha  'n  'eil 
loseph  ann,  agus  tha  meirle  air  a  cur  as  leth 
Bheniamin,  agus  chuir  a  chuid  eile  do  d'  mhic 
rompa  nach  fàgadh  iad  e  na  airc.  Cha  ghiùlain 
e  cionta  a  bhràithrean  na  aonar.  Bean- 
nachd  leibh  a  mhnathan  gràdhach,  agus  a  chlann 
bheag  chridhe,  cha  mhothaich  siÌDh  tuille  fàilte 
chridheil  ur  cuid  fear  no  ur  n-àithrichean  !  A 
loseiph  chaoimh  !  cha  d'èigh  fuil  Abeil  riamh 
ni  b'àirde  arson  dioghaltais,  na  tha  t-fhuilsa  a' 
deanamh  !     Thuit   Er   agus   Onan   cheana    mar 

chobhartach  chum  do  dhìoladh.  Agus  a  nis 
tha  uìle  shliochd  lacoib  air  an  iarraidh.  A 
Bheniamin  neo-chiontaich,  c'arson  a  dh'  fhuil- 
ingeadh  esan  maille  r'a  bhràithribh  ciontach  ? 
Le  so  a  ràdh,  thainig  stad  air  a  chainnt  le  meud  a 
bhroin,  agus  bhriìchd  e,  mach  le  tuireadh  cràit- 
each ;  agus  thuirt  e,  na  cum  sinn  an  teagamh, 
a  thighearn,  oir  tha  sinn  deas  chum  a  chuid  a's 
measa  a  choinneachadh. 

Nior  leige  Dia  gu'n  deanainn  eucoir  oirbh, 
arsa  loseph,  aon  chuid  nar  cur  gu  bàs,  no  idir 
'nar  gleidheadh  uile  fo  dhaorsa.  Cha  bhi  ach 
esan  aig  an  d'fhuaradh  an  cupan  buailteach  do 
pheanas.  Arson  chàich  rachadh  iad  dachaidh 
gu  tigh  an  athar  ann  an  sìth  ;  agus  thigibh  agus 
deanaibh  ceannachd  san  tìr  mar  f  hreagras  duibh. 
Tha  reachd  cothromach  ann  is  còir  a  thoirt 
fainear  leis  gach  neach  ann  an  ùghdarras ;  'se 
sin  gun  an  ciontach  a  leigeil  as  saor,  no  idir 
peanas  a  dheanamh  air  an  neo-chiontach,  cia  air 
bith  co  dlìi  an  daimh  's  a  bhios  e  air  a  chiontach. 
Tha  eagal  Dè  orm.  'Se  a  reachd  mo  riaghailt- 
sa ;  tha  e  ceadachadh  dhomh  peanas  a  dheanamh 
air  a'  chiontach,  ge  b'  e  àit  am  faighear  e ;  ach  tha  e 
bacadh  dhomh  f  òirneart  a  dheanamh  air  an  neo- 
chiontach.  Tha  sibhse,  a  dheichnear  air  chomas 
bhur  coise ;  's  ann  a  mhàin  ris  a'  chiontach  a  tha 
mo  ghnothach-sa. 

Mo  thruaighe  !  a  bhràthair  Bheniamin,  a  deir 
Lebhi,  an  ann  mar  so  a  thainig  gach  deadh  bhar- 
ail  a  bh'  agad  m'an  àrd-uachdaran  ?  Cionnas  a 
bha  do  chridhe  gun  ghò  air  a  mhealladh  ?  0  ! 
mo  bhràthair,  cia  meallta  bha  do  bhruadar,  leis 
an   do  shaoil  thu  gu'n  do  chuir  fàilte  chairdeil 

an  àrd-uachdarain  crith-bhlàis  air  feadh  do  chuim 
uile  ?  0  !  a  bhràthair,  a  bhràthair,  cha  phill  mi 
am  feasd  do  thìr  Chanaain  as  t-eug'ais. 

Thainig  luda  a  nis  air  aghaidh  a  dh'aslach- 
adh  tròchair  an  uachdarain.  Mo  chreach  ?  mo 
thighearna ;  caomhain  an  t-òganach,  ar  bràthair, 
o  chuibhrich,  o  phriosan,  agus  o  bhàs.  Mur 
bithe  cionta  a  bhràithrean,  dh'  fhaoidte  fiuth 
air  a  bhi  ri  nithibh  a  b'  fhearr.  Dh'  fhaoidte 
mòran  a  ràdh  'an  lethsgeul  ar  bràthar.  Tha  e 
òg  gun  fhiosrachadh,  agus  cha  'n  fhac  e  ach 
beag  de'n  t-saoghal.  Bha  a  ghiùlan  san  àm  a 
chaidh  seachad  neo-lochdach ;  agus  cha  tric  le 
uachdarain  thròcaireach  peanas  goirt  a  dhean- 
amh  air  a'  cheud  choire.  Dh'  fhaoidte  a  ràdh 
na  aobhar,  nach  robh  'n  gille  a  làthair  'nuair  a 
chaidh  na  soireachan  a  lìonadh  ;  agus  theagamh 
gu'n  deach'  an  cupan  a  chur  ann  gun  fhìos  da. 
Gidheadh  tha  chùis,  do  brìgh  coslais,  na  agh- 
aidh,  cha'n  'eil  sinn  a'  tagradh  chum  sinn  fein 
a  shaoradh,  ach  tha  sin  'gar  fàgail  an  taice  ri 
iochd  an  àrd-uachdarain.  Ge  nach  fàgar  a 
chiont'  ach  air  aon  's  èiginn  gun  tuit  am  peanas 
air  an  ìomlan.  Tha  na  tha'n  dàn  duinne  air  a 
thuaimleadh  na  chor-san.  Ceadaich  dhomh  a 
ràdh,  oir  tha  mi  nis  a'  labhairt  arson  beatha  no 
bàis,  gur  i  tròcair  a'  bhuaidh  a's  àirde  san  Diadh 
achd,  agus  uime  sin,  uaiU  phrionnsachan  agus 
uachdaran  ;  's  ann  a  mhàin  air  tràillean  agus 
daoine  nach  fiù  a  tha  fearg  agus  dioghaltas 
iomchuidh.  Thug  sinne  sinn  fein  thairis  do  d' 
mhòrachd,  agus  air  leam  nach  b'  ann  gu  cliù 
no  urram  na  h-Eiphit,  gu'n  cuireadh  a  h-àrd 
nachdaran  àireamh  dhaoine  gu  di  a  tha  toileach 

a  bhi  fo  f  hiachaibli  g'a  thròcair  arson  am  beatha. 
Einn  thu  roimhe  so  f  òir  oirnn,  'n  uair  as  eug'ais, 
a  b'  èiginn  duinn  bàsachadh  le  gorta  :  gu  ma 
deònach  leat  an  tròcair  cheudna  a  ghnàthachadh 
ann  am  buileachadh  saor  mhaitheanas  orrasan  a 
tha  toileach  a  bhi  air  am  meas  ciontach.  Ciod 
nam  b'  ann  a  dh'  fhuilingeadh  Dia  ar  n-aith- 
riche,  a  tha  ghliocas  do-rannsachaidh,  agus  a 
bhreitheanais  nan  doimhneachd  mhòr,  do  d' 
òglaich  tuiteam  san  airc  mhòir  so,  chum  an  tuille 
cothrom  a  thoirt  do  d'  mhòrachd  air  do  dheadh- 
bheus  a  nochdadh.  Nochdaidh  e  gun  teagamh 
deadh  rùn  ann  am  thighearna,  'nuair  ghabhas  e 
tlachd  ann  am  buileachadh  beatha  agus  tròcair, 
a  roghainn  air  dioghaltas  teann  a  chur  an  gniomh 
arson  dochair  a  rinneadh  air  fein. 

Tuigeadh  mo  thighearna,  nach  ann  m'ar  beatha 
agus  m'ar  tèaruinteachd  fein  a  tha  sinn  co  ioma- 
guineach.  Cha  'n  ann,  chaill  beatha  a  tlachd 
a's  àirde,  o  na  h-uiread  sgainnil  a  thoirt  air 
Israel.  Ach  's  ann  arson  caomh  iochd  ri'r  deadh 
athair  aosda  a  tha  chean'  air  'aomadh  sios  le 
cruaidh-fhortain.  Agus  bheir  call  a  chloinne 
'fhalt  liath  urramach  sios  le  bròn  chum  na 
h-uaighe.  Tha  deadh  fhios  agam,  a  thighearna, 
ciod  a  tha  mi  'g  ràdh.  Mhothaich  mi  cràdh  cridhe 
athar  le  call  obann  mo  dhà  mhic  fein.  Chunn- 
aic  mi  bròn  anabarrach  m'  athar  arson  call  a 
mhic  loseiph.  Agus  ma  chailleas  e  Beniamin, 
anns  a  bheil  a  bheatha  ceangailte,  's  furasd'  a 
smaointeachadh  ciod  a  leanas.  Theagamh  gu 
bheil  aig  mho  thighearna  athair  aosmhor  beo. 
Abair  gu  bheil  e  mar  tha  ar  n-athair-ne,  agus 
biodh  a  cheann  liath  na   fhear-tagraidh  as  leth 

òganaich  neo  shona,  a  tha  'm  beatha  ann  ad 
làimh.  Tha  mic  agad  fein,  a  thighearna.  0 
d'  chaomh  bhàigh  dhoibhsan,  smaointich  air  ni's 
èiginn  d'arr  n-athair-ne  a  mhothachadh  arson 
call  a  chuid  cloinne.  Tha  ni-èiginn  caomhail 
ann  an  ainm  athar,  uime  sin  thagh  an  Ti  a's 
àirde  e,  mar  aon  de  na  h-ainme  càirdeil,  leis  a 
bheil  e  'ga  f  hoillseachadh  fein  d'a  shluagh,  agus 
leis  an  deòin  leis  iad  a  labhairt  ris.  Ath-dhìol- 
aidh  Dia,  t-athair  nèamhaidh,  dhuitse  gach 
caoimhneas  a  nochdas  tusa  do'n  ghille  so,  agus 
dhuinne  annsan.  Guidheam,  a  thighearna,  leis 
gach  ni  tha  caomhail  agus  caidreach,  leis  gach 
ni  tha  taitneach  ann  am  ball  co'chomuinn,  agus 
leis  na  comaine  is  càirdeala  fo  bheil  sinn  do 
Athair  nan  uile  thròcair,  gu'n  caomhain  thu'n 
t-òganach  chum  e  bhi  na  cho'f  hurtachd  d'a  athair 
aosmhor. 

Thainig  mise  fo  fhiachaibh  gu'n  liubhairinn 
d'a  athair  e  a  rìs,  agus  cha  phill  mi  as  eug'ais. 
Ma  tha  e  ri  bàs  fhulang,  fuilingidh  mise  na 
ionad.  No  ma's  i  daorsa  a  bhinne,  theid  mise  na 
ionad.  Tha  bàs  agus  daorsa  co'ionann  leam.  Le 
mi  ràdh  so  cha  'n  'eil  mi  ach  a'  labhairt  dùrachd 
mo  bhràithrean  uile,  oir  tha  iad  socraichte  air 
seasamh  no  tuiteam  maille  ri  Beniamin. 

Le  so  a  ràdh,  shleuchd  e  sìos  aig  casaibh  an 
uachdarain,  agus  càch  uile  mar  an  ceudna,  ann 
an  co'eadar-ghuidhe  arson  am  bràthar  bochd.  Ach 
do  bhrì  coslais,  cha  diongadh  e  a  bheag. 

Thuirt  Beniamin  le  ciùineachd  thaitneach,  agus 
le  gràdh  bràthaireil,  Mo  bhràithre,  ma  tha  iochd 
agus"  truacantas  an  an-f  hios  do  chridhe  an  àrd- 
uachdarain,  cha  'n  eagal  leam  ni's  urrainn  e  a 


120  EACIIDRAIDH    lOSEIPH. 

dheanamh  orm.  Cha  'n  'eil  ann  ach  dol  gu  bàs, 
agus  cha  chomas  da  fein  a  sheachnadh.  Ach 
fanaibhse  beo,  mo  bhràithre ;  air  sgàth  Israeil 
gabhaibh  ris  a  bheatha  a  tha  'nar  tairgse.  Bithidh 
e  na  chàil-eiginn  de  thoileachadh  d'ar  deadh  athair 
gu  bheil  a  Bheniamin  saor  o'n  chiont  arson  am 
fuiling  e.  Aithriseam  a  rìs  m'iarrtas,  mo  bhràithr- 
ean,  oir  cha  'n  'eil  am  bàs  na  eagal  orm. 

Le  strìgh  mhòr  chum  loseph  air  fein  gun  an 
luchd  a  bh'  air  a  chridhe  a  bhrùchdadh  a  mach 
agus  le  càileiginn  de  smachd  dh'  àithn  e  do'n 
f  hreiceadan  breth  air  a  phriosanach. 

Leum  Simeon  agus  Lebhi  o'n  ionad  san  robh 
iad,  tharruing  iad  an  claidhean,  agus  ghrad  sheas 
iad  eadar  na  maoir  agus  Beniamin,  agus  le  frionas 
mòr  thuirt  iad,  Ma  chuirear  Beniamin  gu  bàs, 
cha  bhàsaich  e  na  aonar  no  gun  dìoladh.  Dhòirt 
na  claidhean  so  fuil  nan  ceudan  roimhe  so,  agus 
cuiridh  iad  fhathast  na  ceudan  gu  bàs  mun  dòir- 
tear  gu  neo-thoilltinneach  fuil  Bheniamin.  Cha 
dòirt  sliochd  Haim  fuil  nan  Eabhruidheach  gun 
dìoladh.  M'as  bàs  duinn  reiceamaid  ar  beatha 
co  daor  's  a  dh'f  heudas  sinn. 

Cumaibh  air  ur  lamhan  as  gach  taobh  !  a  deir 
loseph,  is  leòir  e,  rachadh  gach  neach  a  mach  ach 
an  t-aon-bhrathair-deug,  agus  chaidh  iad  uile  a 
mach.  Na  aonar  maiUe  r'a  bhràithribh,  thuirt  e, 
Dhearbh  mi  'ur  cruadal  mo  bhràithre,  agus  tha 
aiteas  orm  'f  haicinn.  Is  mise  loseph,  ur  bràthair 
fein,  loseph.  Agus  shil  a  dheòir  gu  frasach  air 
muineil  Bheniamin,  agus  ghuil  e  gu  h-àrd,  ionnas 
gu'n  cuala  na  h-Eiphitich  e.  Sheas  a  bhràithr- 
ean  fo'n  ioghnadh  bu  mhò,  agus  bha  amhluadh 
air  gniìis  gach  fir.     Thug  sealla  d'am  bràthair  air 

an  d'rinn  iad  dochair,  an  cionta  na  uile  dhuaich- 
neachd  gu'n  cuimhne,  Cha  robd  a  dhànadas  aca 
na  thigeadh  dlù  dha,  ged  a  bha  iad  aoibhneach 
gu'n  robli  e  beo. 

Chuir  e  f  àilte  chridheil  orra  a  lìon  fear  agus  fear, 
agus  gu  sònruichte  thuirt  e  ri  Simeon  agus  Lebhi 
gu'n  d'thug  an  cruadal  duineil  a  nochd  iad  'an 
aobhar  am  bràthar  Beniamin,  air  falbh  gu  tur  an 
diumb  a  bh'  aige  dhoibh  arson  an  giùlan  mhi- 
chneasta  dha  fein. 

'Nuair  a  thraogh  an  othail  air  gach  taobh,  's  a 
bha  iad  nan  suidhe  ann  an  talla  loseiph,  labhair 
e  riu  air  an  dòigh  so. 

Mo  bhràithrean  gaolach,  cha  'n  'eil  e'm  chom  • 
as  an  toil-inntinn  a  thug  ur  spèis  do  Bheniamin 
an  diugh,  'ainmeachadh.  Tha  deadh  f  hios  agaibh 
nach  b'  ann  gun  chion-f  àth  a  bha  amharus  agam 
mu'r  gràdh  do  shliochd  Eacheil.  Chum  dearbh- 
adh  a  thoirt  domh  sa  chùis  so,  dhealbh  mi  'n 
t-innleachd  leis  an  do  nochd  ur  deadh  bheus  e 
fein  gu  gaisgeil.  A  Eeubein,  is  airidh  thu  air 
mo  thaing  a's  mò,  arson  a  chaoimhneis  a  nochd 
thu  dhomh  aig  Dotan  ;  ach  cha  b'  f  heairde  sinn 
an  diugh  nan  soirbhicheadh  le  d'  rùn  :  Am  feadh 
a  bha  sealladh  agamsa  o  neamh  a  nochd  dhomh 
toil  De,  mu  m'  thimchioll  fein,  agus  a  dh'  aom 
mi  chum  aontachadh  leis  na  bha  'n  dàn  tachairt 
domh.  Air  leam  nach  'eil  gnùis  Shimeoin  agus 
Lebhi  saor  o  chàileiginn  de  eagal.  0  mo  bhràithrey 
fògraibh  uaibh  gach  iomaguin.  Bu  mheasa  mi 
na  ana-creideach,  mar  daighnicheadh  ur  seirc 
dhuineil  an  diugh  do  Beniamin,  sibh  ann  am 
mheas.  Seadh,  mo  bhràithre,  cuiridh  mi  mòr 
earbs'  à  treubhantas  gaisgeil  Shimeoin  agus  Lebhi. 

L 

Chunnaic  mi  na  h-uiread  de  laimh  Dhe  ann  am 
ghnothaichibh,  's  gu'n  do  chaill  mi  sealladh  air 
dara  aobhair ;  no  gur  mòid  mo  ghràdh  dhoibh,  a 
chionn  gu  bheil  mi  fiosrach  gu'm  bi  agartas  goirt 
an  co'-lorg  droch  rùin.  Tha  mi'g  aideachadh 
gun  amharus,  gu'n  robh  'ur  rùn  olc  san  àm,  ach 
bha  rùn  Dhe  math.  Agus  bhithinn  ro  chiontach 
an  làthair  Dhe,  mar  bithinn  làn  toilichte  leis  na 
meadhona  a  ghnàthaich  e  chum  mis'  àrdachadh. 

Gu  deimhin,  mo  bhràithre,  tha  gach  dochair  a 
chaidh  seachad,  leamsa,  mar  nach  biodh  iad  idir 
ann ;  agus  tha  aoibhneas  orm  f  haicinn  gu  bheil 
spiorad  Abrahaim,  Isaaic,  agus  lacoib,  gu  soilleir 
ri  fhaicinn  na  shliochd.  Olamaid  gu  cridheil 
deoch-dhì-chuimhn'  do  gach  droch  ni  a  chaidh 
seachad.  Agus  a  nis,  mo  bhràithre,  tha  sibh  a' 
faicinn  na  rinn  Dia,  ach  theagamh  nach  'eil  sibh 
f  hathast  fiosrach  air  an  aobhar.  Tha  mis  an  so 
air  m'  àrdachadh  gu  inbhe  agus  urram  sai» 
Eiphit ;  cha'n  ann  air  mo  shon  fein,  ach  air  bhur 
sonsa,  agus  air  son  tighe  m'  athar,  chum  moràn 
sluaigh  a  ghleidheadh  beo.  Tha  dà  bhliadhna 
do'n  ghainne  air  dol  thairis.  Cha  d'èirich  an 
abhain  an  uraidh  mar  dhà-throidh-dheug  g'a 
h-àirde  ghnàthaichte ;  agus  am  bliadhna  tha  i 
ochd-troidhe-deug  fodha.  Tha  cùig  bliadhn'  eile 
ri  teachd  anns  nach  bi  aon  chuid  cur  no  buain. 
Air  do'n  chùis  a  bhi  mar  so  feumaidh  sibh 
strìochdadh  do'n  ni'  tha  orduichte ;  agus  feudaidh 
sibh  f  haicinn  gu'n  d'aom  Dia  ur  droch  rùn  chum 
leas  Israeil  a  chur  air  aghaidh.  An  dèigh  dhuibh 
fois  a  ghabhail  car  latha  no  dhà  maille  riumsa, 
thèid  sibh  dhachaidh  a  dh'ionnsuidh  lacoib,  m' 
athair,  agus  innsibh  dha  gach  ni  a  rinn  Dia  air 

mo  shon  an  tir  na  h-Eipliit.  Mar  rinn  e  mi  mar 
athair  do  Pharaoh,  agus  a'm'  uachdaran  aìr  au 
rioghachd  uile.  Innisibh  dha  gu  bheil  mi  toirt 
cuire  do  thigh  Israeil  uile  iad  a  thighinn  a  dh'- 
f  huireach  sari  Eiphit,  gus  am  bi  a'  ghorta  thairis. 
Agus  feuch,  cuiridh  mi  libhse  carbadan  eutrom 
a  dh'  iomchar  m'  athar,  'ur  mnathan,  agus  'ur 
cLann  bheag,  chum  an  toirt  a  nuas  do'n  Eiphit. 

Mu'n  àm  so  bha  fios  ann  an  tigh  loseiph  gu'n 
robh  a  bhràithre  air  teachd  ;  chaidh'n  teachdair- 
eachd  o  aon  gu  aon  air  an  t-sràid  mar  dhealanach, 
gus  an  cual'  am  baile  uile  e.  Bha  aiteas  mòr  air 
muinntir  a'  bhaile,  's  a  chum  am  meas  a  bh'  ac' 
air  an  àrd-uachdaran  a  nochdadh  chuir  iad  suas 
tein-èibhin  anns  gach  sràid,  bheum  iad  na  cluig, 
agus  ghnàthaich  iad  gach  àbhachd  a  bha  san  àm 
sin  aithnichte.  Bha  gàirdeachas  air  Pharaoli 
fein  'nuair  a  chual'  e  gu'n  d'thainig  bràithrean 
loseiph  do  Mhemphis. 

Dh'àithn  loseph  a  nis  Manaseh  agus  Ephraim 
a  thoirt  d'a  ionnsuidh,  agus  chuir  e  'n  làthair  a 
bhràithrean  iad  ;  agus  bha  aiteas  mòr  air  Asenat 
arson  i  dh'f  haighinn  a  choi'lion  bràthair  tlachd- 
mhor.  Thug  Pharaoh  àithne  do  loseph  e  chur 
lòn  agus  carbadan  iomchuidh  chum  lacob,  agus 
a  theaghlach  a  thoirt  a  nuas,  agus  cuireadh  a 
thoirt  dhà  o'n  righ  fein,  agus  dearbh-chinnt  a 
thoirt  dhà  gu'm  faigheadh  e  dion  agus-teachd- 
an-tìr  am  feadh  's  a  mhaireadh  a'  ghorta.  Einn 
an  righ  gu  glic  air  an  dòigh  so,  chum  nach  biodh 
cuir-iomachuìr  aig  aon  neach  farmadach  ri  loseph, 
arson  aon  chaoimhneas  a  rachadh  a  nochdadh 
do  theaghlach  IsraeiL 

Air  dhoibh  dà  là  a  chur  seachad  gu  sòghciil 


124  EACHDRAIDH    lOSEIPH. 

maiUe  ri  loseph,  's  a  cliunnaic  iad  gacli  ni  ion- 
gantach  agus  luachmhor  'am  baile  mòr  na  riogh- 
achd,  chuir  e  air  falbh  iad,  an  dèigh  dha  comh- 
airle  chairdeil  a  thoirt  doibh. 

An  dèigh  na  suipearach,  an  oidhche  mu'n 
d'fhalbh  iad  air  an  turus,  thuirt  loseph  riu,  Mo 
bhràithre  gaolach,  tha  sibh  a  nis  a'  dol  a  dh' 
ionnsuidh  an  athar  is  fearr  agus  a's  urramaiche, 
gu  naidheachd  gu'n  d'fhuaradh  a  mhac,  a  bha 
co  fad'  air  chall  innse  dha.  Bithidh  sibh  faic- 
iUeach,  tba  dòchas  agam,  mar  leigeas  sibh  ris 
da  a'  chùis  ;  air  eagal  gu'm  bi  sgeula  mo  bheatha 
cho  docharach  dha  's  a  bha  sgeula  mo  bhàis 
roimhe  so.  Deanaibh  e  le  cùram  a  chuid  's  a 
chuid.  Math  a  dh'fhaoidhte  gur  èiginn  duibh 
an  fhìrinn  uile  mu  thimchioll  ur  ceud  oidheirp 
a'm'  aghaidh-sa  innse  dha,  chum  a  shoilleireach- 
adh  dha  mar  tha  mi  fhathast  beo.  Ach,  a 
bhràithre,  na  bithibh  a'  cuir-iomachuir  air  a 
cheile  :  cuimhnichibh  gur  h  ann  o  Dhia  a  thainig 
e.  Tha  co'-mhothachadh  agam  leatsa,  a  bhrà- 
thair  ludaih,  fo  throm  challdach  do  dhà  mhic. 
Ach  tha  mi  roi'fhaicinn  gu'n  bi  ludah  àrd  ann 
an  tigh  'athar,  agus  is  ann  o  do  shliochdsa  a  thig 
iad  a  tha  ri  riaghhadh.  Dì-chuimhnichibh  gu 
tur  na  nithe  a  dh'fhalbh,  agus  bithibh  gu  càirdeil 
caidreach  mu  chèile.  Am  feadh  'sa  bhios  sibh 
a  dh'aon  rùn,  mar  bha  sibh  gu  duineil,  an  latha- 
roimhe,  an  aobhar  mo  bhràthar  Beniamin,  cha 
d'thoir  cumhachd  air  thalamh  buaidh  oirbh  ;  ach 
mar  bi  sibh  aon-sgeulach,  bithidh  e  so-dheanta 
buaidh  a  thoirt  oirbh. 

Tha  sibh  ri  imeachd  am  màireach  :  ach  cha 
tèid    sibh    air   falbh    falamh.     Gru    ma    deònach 

leibh  so  a  ghabliail,  mar  chomharradh  beag  air 
mo  spèis  do  chloinn  m'  athar.  Le  so  a  ràdh  thug 
a  do  gach  fear  aca  dorlach  mòr  airgid  agiis 
culaidhean  aodaich,  ach  thug  e  a  thri  uiread  do 
Bheniamin  's  a  thug  e  do  aon  f  hear  eile  :  luchd- 
aich  e  mar  an  ceudna  deich  asailean,  leis  na 
nithibh  a  b'  fhearr  san  Eiphit,  mar  thiodhlac 
d'a  athair ;  agus  deich  eile  le  biadh  fallain  agus 
sòghmhor  a  bhiodh  ac'  air  an  t-slighe.  An  sin 
bheannaich  e  iad,  ghabh  e  'chead  diubh,  agus 
dh'fhàg  e  iad  a  dhol  far  an  robh  Asenat,  a 
chèilidh  gràdhach,  a  dh'innseadh  an  iomlain  di. 


AN  T-OCHDAMH  EAKKANN. 

Bha  'm  priomh  athair  urramach,  mi-f  hoighid- 
neach  mu  theachd  air  ais  a  chuid  mac,  agus 
iomaguineach  mu  Bheniamin,  na  sheasamh  air 
uchdan  àrd  dlù  air  'ionad  comhnuidh,  le  shùil 
gu  furachair  air  aii  rathad  do'n  Eiphit  :  'nuair 
a  chunnaic  e  a  mhic  fad  as,  ruidh  e  co  luath  'sa 
leigeadh  a  neart  leis,  nan  cò'dhail  a  chur  fàilt 
orra.  Smaointich  e  'na  chridhe,  an  d'f  huair  mo 
mhic  deadh-ghean  o  àrd-uachdaran  na  h-Eiphit, 
gu  'n  d'thainig  iad  co  luath  agus  co  tearuinte 
air  an  ais.  Gu  ma  beannaichte  gu'n  robh  Dia 
m'aithriche,  a  chuir  co  sàbhailte  dhachaidh 
sibh.  Agus  gu  ma  beannaichte  gu'n  robh  'n 
duine,  uachdaran  na  tire,  a  bhuin  gu  sèimh  ri 
Beniamin  maoth.  'S  ann  mar  so  a  labhair  e 
mach  taingeaLachd  a  chridhe,  am  feadh  a  bha  a 
chuid  mac  a'  teachd  am  fagus,  agus  a'  fuasgladh 

m3 

an  cuid  asail.  G-u  faicilleach  dh'  fhàg  iad  na 
carbadan  as  an  t-sealladh,  fo  riaghladh  àraidh, 
chum  gu'm  bu  lughaid  ìoghnadh  an  athar,  gus 
an  innseadh  iad  gu  fòill  an  ait-theachdaireachd 
na  chluasaibh  aosda.  'Nuair  a  ràinig  gach  ni, 
an  sprèidh,  na  seirbhisich  agus  an  lòn  nan  àite 
iomchuidh,  gus  an  d'thigeadh  àm  freagarrach, 
thainig  a  mhic  am  fìanuis  an  athar  urramaich, 
chum,  maille  ris-san  gu'n  d'thugadh  iad  suas 
ìobairt  bhuidheachais  do  'n  Dia  sin  a  thug  o'n 
tigh  iad  ann  an  sìth,  agus  dhachaidh  gu 
tearuinte ;  oir  o  shean  bu  mhiann  leis  a  ghineil 
chràbhach  Dia  aideachadh  anns  gach  sochair. 
'Nuair  a  chrìochnaich  iad  an  aoradh  diadhaidh, 
's  a  chaidh  deatach  na  tùise  suas  raaille  ri  taing 
ealachd  agus  aoradh  iriosal,  chruinnich  am 
priomh-athair  a  theaghlach  uile,  eadar  mhic, 
nigheana,  agus  odhachan,  agus  le  mòran  seirc 
chuir  e  fàilt  a  rithist  orra;  agus  dh'fhiosraich  e 
dhiubh  ciod  a  thachair  dhoibh  o  chaidh  iad  sios 
do'n  Eiphit.  A  ludaih,  a  deir  e,  chaidh  thus' 
an  urras  arson  do  bhràthar  Beniamin ;  innis 
domh,  a  mhic,  cionnas  a  choi'lion  thu  do 
ghealladh  ? 

Athair,  arsa  ludahj  's  ann  le  taitneachd  a 
dh'fheudas  mi  innse  dhuit  gu'n  robh  againn 
turus  tearuinte  agus  sòlasach  ;  agus  co  luath  'sa 
ràinig  sinn,  chaidh  ar  toirt  am  fìanuis  an  uachd- 
arain,  a  thuig  sinn  a  bhi  na  dhuine  tuigseach 
agus  daonnachdail,  comasach  air  thruaige  a 
cho'chreutairean  a  mhothachadh.  Co  luath  *s 
a  thuig  e  gu'n  do  choi'lion  sinn  ar  cuidne  de'n 
chùmhnanta,  dh'òrduich  e  ar  bràthair  Simeon  a 
bhi  air  a  liubhairt  duinn.     Dh'fhiosraich   e  gu 

caoimhneil  mu  tliimchioll  ar  slainte  o'n  chunnaic 
e  roimhe  sinn  ;  gu  sònruichte  mu  thiomchioll 
ar  n-athar  aosmhoir,  ar  mnathan  agus  ar  sliochd ; 
'an  aon  fhacal,  air  leinn  gu'n  robh  na  h-uiread 
chùram  aige  dhinn  's  ged  a  b'e  ar  bràthair  e. 
Cha'n  urrainn  duit  a  smaointeachadh  an  tlachd 
leis  an  d'amhairc  e  oirnn,  agus  an  fhàilt  a 
chuir  e  air  ar  bràthair  Beniamin.  Cha  'n  e 
mhàin  gu'n  d'thug  e  airgiod  ar  sìl  duinn  air  ais, 
ach  bu  deònach  leis  am  barrachd  airgid  agus 
culaidh  aodaich  a  thoirt  do  gach  fear  againn, 
agus  do  Bheniamin  thug  e  tri  cheud  bonn 
airgid  agus  cùig  culaidhean  rìomhach,  osbari 
air  gibhte  luachmhor  dhuitse,  a  nochdas  sinn 
duit  sa  mhadainn  am  màireach. 

G-u  ma  beannaichte  gu'n  robh  an  Tighearna 
Dia  !  arsa  lacoh,  a  thug  dhuibh  na  h-uiread  de 
dheadh-ghean  an  sùilibh  an  duine.  Agus  0 
gu'n  robh  gach  caoimhneas  a  bhuilich  e  oirbhse, 
a  mhaca,  air  an  ath-dhìoladh  dha  a  dheich 
uiread,  le  Dia  cumhachdach  lacoib  !  Bu  bheag 
m'  aobhar  eagail  umads'  a  Bheniamin  !  Bha  mo 
chridhe  air  chrith  gu'n  èireadh  dochann  duit  a 
mhic  !  agus  bha  mi  am  barail  nach  robh  mi 
comasach  air  do  chall  fhulang.  Ach  tha  fios 
agaibh,  a  chlann,  gu'n  robh  calldach  loseiph  'ga 
m'  dheanamh  ni  bu  ghioragaiche,  na  theagamh 
a  bhithinn.  Bha  gràdh  agam  air  arson  a  mhà- 
thar ;  chunnaic  mi  mòran  taitneachd  ann,  agus 
air  leam  gu'n  robh  mi  faicinn  spiorad  fàisneachd 
sna  bruadair  a  dh'aithris  e  dhuinn.  Gidheadh 
an  dèigh  nan  nithe  sin  uile,  chaidh  loseph  a 
reubadh  as  a  chèile. 

Cha  deachaidh,  athair,  a  deir  Simeon,  losepb 

a  reubadh  as  a  cheile.  Buinidh  e  dhomhs'  a  nis 
rim-diomhair  na  h-aingidheachd  fhoiUseachadh, 
nach  b'urrainn  Israel  smaointeachadh  gu'm 
biodh  a  mhic  ciontach  dheth.  Chuir  a  bhruad- 
air,  athair,  mosgladh  f  odhainn  ;  agus  thuig  sinn 
nam  maireadh  e  ann  an  tìr  Chanaain,  gu'm  bio- 
maid  fo  'smachd,  chuir  sinn  romhainn  a  mharbh- 
adh.  B'e  so  ar  ceud  rùn,  oir  tha  mi  nis  co 
mothachail  m'an  olc  's  nach  iarr  mi  a  highdach- 
adh.  Sheas  Keuben  a  mhàin  an  aghaidh  a 
ghniomh  ghràineil,  agus  leis  a  sin  chuir  e  e  fein 
an  cunnart  ar  corruich.  Gridheadh  bha  ar  n- 
oidheirp  air  a  bacadh,  agus  an  ionad  a  chur  gu 
bàs,  reic  sinn  e  ri  ceannaichean  Midianach. 
B'e  chòt'  a  bhi  air  a  thumadh  ann  am  fuil,  inn- 
leachd  a  thùr  sin  chum  ar  ciont  a  chleth.  Och  ! 
athair,  na  h-agair  do  mhic,  oir  's  daor  a  dhìol 
sinn  e.  Dh'oibrich  ar  ciont  an  t-agartas  coguis 
is  cràitiche  ;  agus  cha  'n  urra  dhuinn  gruaim  ar 
n-athar  fhulang.  Ach  cha  'n  'eil  loseph  ann, 
a  Shimeoin,  a  deir  lacob, — Tha  loseph  am  dhi, 
agus  ciod  an  coi'leasachadh  is  urrainn  duibh 
a  dheanamh  dhomh  ?  Ge  nach  do  reubadh  as  a 
chèile  e  mar  shaoil  mi,  feudaidh  e  bhi  'n  ciom- 
achas  ann  an  tìr  eiginn  fad  as,  far  nach  faio 
mise  gu  bràth  e.  Cha  'n  'eil  e,  a  deir  ludah,  na 
phrìosanach  ;  chunnaic  sinn  e,  dh'f  hàiltich  sinne 
e,  agus  bha  sinn  a'  cainnt  ris.  'S  esan  a  tha  na 
àrd-uachdaran  air  iompaireachd  na  h-Eiphit 
uile.  Och  !  ciod  a  tha  thu  ag  innse  dhomh  ?  a 
deir  am  priomh-athair,  's  e  tuiteam  sios  na  ionad 
suidhe.  'Nuair  a  bheothaich  e  beagan  thuirt  e, 
A*  bheil  loseph  beo  ?  Am  feud  e  bhith  ?  Ma 
tfcta  e  beo,  0  !  gu'm  faighinn  aon  uair  a'  m'  ghlac- 

aibli  aosda  e.  Tha  e  beo  !  'athair,  a  deir  Ben- 
iamin.  Tha  loseph  mo  bràthair  beo  !  Phòg 
mi  e.  Ghuil  e  air  mo  mhuineal,  agns  ghuil  mis 
airsan ;  agus  chuir  e  leamsa  cuireadh  a  d'  ionn- 
suidh  thu  dhol  agus  còmhnuidh  a  ghabhail 
maille  ris  san  Eiphit  gus  an  tig  crìoch  air  a* 
ghorta,  a  mhaireas  cùig  bliadhna  fathast. 

0  a  Bheniamin,  ciod  a  tha  thu  'g  ràdh  ?  A 
bheil  thu  cinnteach  gur  h-i  'n  fhìrinn  a  chanadh 
leat  ?  Chunnaic  mi  a  chòta  ioma-dathach,  reubta 
as  a  chèile,  air  'eabradh  na  f  huil.  Cionnas  a  tha 
e  f  hathast  beo  ?  Cuimhnich,  athair,  na  thuirt 
Simeon  an  ceart  uair,  gu'n  do  mharbh  iad  meann 
òg,  gu'n  do  thum  iad  an  còta  anns  an  f  huil  agus 
gn'n  do  liubhair  iad  dhuitse  e.  Tha  loseph  beo, 
agus  tha  e  na  àrd  riaghl'ear  air  tìr  na  h-Eiphit 
uile.  Osbàrr  chuir  e  carbadan  chum  thu  fein 
agus  gach  ni  a  bhuineas  dut  a  ghiùlan  sios  do'n 
Eiphit ;  oir  dh'innis  e  dhuinn  gu  bheil  cùig 
bliadhna  gorta  fathast  ri  teachd,  anns  nach  bi 
aon  chuid  cur  no  buain. 

Tha  mi  taingeil  arson  gu  bheil  e  beo,  a  deir 
lacob,  cha  'n  'eil  umhaill  agam  d'a  mhòr-chuis. 
Ach  's  leoir  e  gu  bheil  e  beo.  Builichidh  mi 
am  beagan  a  tha  romham  de  m'  bheatha  a  dhol  air 
thurus  a  chur  fàilt  air  mho  mhac.  'S  mòr  a 
chaoidh  a  rin  mi  air  do  shon,  a  mhic  !  Ach,  0 
mo  Dhia  !  ceadaich  dhomh  ach  a  mhàin  iathadh 
ann  am  ghlacaibh,  agus  grad  dhi-chuimhnichidh 
mi  gach  cumhadh  agus  bròn  a  rin  mi  as  a  leth. 
Thèid,  a  loseph,  mi  ga  d'  f  haicinn  !  Tha  Israel 
a'  dol  a  chromadh  sios  air  a  mhuineal-san  a 
sgaradh  o  a  bràithribh.  Deanaibh  deas,  a 
chlann,   chum    gu'm    falbh   sin  gun   dàil.     Tha 

enàthain  mo  bheatha  dlù  air  ruith  a  mach.  'S 
èiginn  na  ni  mi  a  dheanamh  gu  grad,  mu'n  glac 
am  bàs  mi. 

Ach,  0  a  chlann  !  tha  eagal  orm  gabhail  ri 
cuire  loseiph  air  'ur  sonsa  agus  air  son  'ur  cuid 
cloinne.  Ciod  an  t-aobhar  a  th'  agad  na  aghaidh  ? 
a  deir  Keuben.  Tha  pailteas  ann  an  tir  na  h- 
Eiphit.  Tha  sìol,  fìon,  agus  oladh,  air  an  tasgadh 
suas  le  cùram  freasdalach  loseiph.  'S  e  'm  pail- 
teas  sin  roi'  bheil  m'  eagal,  a  mhic ;  agus  gu'm 
feud  e  bhi  co  cronail  d'ar  beusaibh  'sa  bhiodh  a 
ghorta  d'ar  teaghlaichibh.  Ciod  nan  deanadh  am 
pailteas  coirce  agus  feòla  a  tha  'n  sin  a  thoirt  air 
mo  shliochd  socrachadh  san  tìr  choigrich  sin,  agus 
cur  an  aghaidh  rijn  an  Tighearna,  le  'r  cur  'an 
seilbh  air  tir  Chanaain.  'S  ann  a  tha  m'  eagal 
d'ar  taobhsa,  a  chlann.  Tha  sibhs'  òg,  agus 
comasach  air  toileachadh  saoghalt'  a  mhealtainn. 
Nan  rachainnse  a'm'  aonar  a  dh'fhaicinn  mo 
mhic,  bhiodh  an  cunnart  ni  bu  lugha,  leis  mar  tha 
mi  aosmhor,  neo-chomasach  air  toil-inntinn  a 
shealbhachadh.  Ach  cha  robh  lacob  na  urrainn 
cur  an  aghaidh  dian-earail  a  chuid  cloinne,  gu 
h-àraidh  Beniamin,  a  thagair  gu  dùrachdach 
gu'm  feudadh  e  dol  ann,  agus  a  chuid  eile  d'a 
làithibh  a  chaitheamh  dlù  air  a  bhràthair  loseph. 

Ko  mhath,  a  chlann,  thèid  mise  libh,  ach  tha 
mi  'g  asluchadh  oirbh  air  an  ainm  is  àirde,  nach 
smaointich  sibh  air  tuineachadh,  san  Eiphit,  no 
sibh  fein  a  cho'mheasgadh  maille  ri  gineil  Haim. 

Dh'  èirich  e  gu  moch  air  an  là  màireach,  e 
fein,  a  mhic,  mnài  a  mhac,  agus  an  clann,  agus 
dh'imich  iad  o  choimhearsnachd  Shaleim,  air 
dhoibh  air  tùs   ìobairt  mhaidne   thoirt  suas  air 

an  altair  El-elohe-Israel,  agus  ràinig  iad  air  an 
là  sin  tobar-nam-mionn,  far  an  do  sgaoil  e  a 
bhùth,  agus  ghabh  e  mu  thàmh  an  òi'che  sin  anns 
an  doire  a  shuidhich  Abraham,  agus  far  am  bu 
ghnà  leis  ùrnuighean  maidne  agus  feasgair  a 
thoirt  suas  do'n  Tighearn  a  Dhia.  An  sin  thug 
lacob,  maille  r'a  theaghlach  suas  ìobairtean  do'n 
Dia  is  ro  àirde.  Agus  feuch  !  ann  an  dara  faire 
na  h-oi'che,  bha  pobull  Israeil  air  a  shoillseachadh 
le  solus  mòr  neamhaidh,  gu  mòr  ni  bu  shoilleire 
na  ghrian  aig  àird  a  mheadhon  là  ;  agus  chual  e 
guth  nach  robh  'na  aineol  air,  ag  ràdh,  A  lacoib, 
a  lacoib.  Fhreagair  athair  an  t-sliochd  thaghta. 
Tha  mi  'n  so  !  Lahhair  a  Thighearna,  tha  t-òglach 
a' cluinntinn.  Fhreagair  an  guth,  Na  biodh  eagal 
ort,  a  lacoib,  oir  is  mise  do  Dhia,  Dia  t-aithriche 
Abrahaim  agus  Isaaic.  Chunnaic  mi  t-iomaguin 
mu  thimchioll  do  chuid  cloinne,  agus  is  taitneach 
leam  do  chùram  diadhaidh  mu  ghealladh  do  Dhe. 
Ach,  tuig,  0  lacoib,  gur  e  do  Dhia  a  sgar  loseph 
o  'bhràithribh  chum  a  dheanamh  na  athair  al- 
tniim  do  thigh  Israeil.  Thug  mi  dha  urram, 
saibhreas  agus  cumhachd,  ann  an  tìr  na  h-Eiphit 
air  do  shonsa,  a  lacoib  ;  chum  trid-san  gun  tear- 
uinn  mi  sluagh  mo  choi'-cheangail.  Na  biodh 
eagal  ort,  uime  sin,  do  shliochd  a  thoirt  sìos  do'n 
Eiphit  far  a'  bheil  am  pailteas.  Tarlaidh  do 
Dhia,  0  Israeil,  riut  san  ionad  sin,  oir  theid  mi 
8Ì0S  leat,  agus  air  do  sgàth-sa  fìosraichidh  mi  'n 
Eiphit.  An  sin  ni  mi  do  shliochd  lìonmhor,  agus 
coi'lionaidh  mi  gach  ni  a  labhair  mi  ri  Abraham 
umpa.  'Nuair  a  ni  mi  cinneach  mòr  dhiot,  bheir 
mi  do  ghineil  a  mach  le  iongantasaibh  agus  comh- 
arraibh  anns  na  neamhaibh  shuas,   agiis  air   an 

talamh  a  bhos;  seadh,  le  laimh  chumhachdaich 
sìnte  mach  saoraidh  mi  do  shliochd.  Air  do 
shon  feÌD,  gheibh  thu  bàs  ann  an  deadh  shean 
aois  ann  an  tìr  choigrich  ;  agus  do  mhac  a  chaidh 
'f  hògradh  uait  druididh  e  do  shùilean  aig  àm  do 
bhàis.  Gabh,  uime  sin,  ri  cuire  loseiph  agus 
theirig  sios  do'n  Eiphit,  le  làn  mhuinghinn  à 
làthaireachd  agus  tearmunn  Dia  t-aithriche.  Le  so 
a  ràdh,  dh'fhalbh  an  taisbean.  Dh'eirich  lacob  sa 
mhadainn,  agus  dh'f  halbh  e  le  'mhic,  le  nigheana, 
agus  le'n  cloinn  bhig,  an  sprèidh  agus  a  mhaoin 
uile  a  bh'  ac'  ann  an  tir  Chanaain,  agus  ghabh 
iad  an  turus  do  'n  Eiphit.  Thug  an  seaUadh  a 
chunnaic  lacob  mòr  mhisneach  dha,  agus  dh'imich 
e  gu  siìnndach  air  a  thurus,  gus  an  robh  e  mu 
leth  na  slighe,  'nuair  a  chuir  e  ludah  agus  Naph- 
tali  air  thoiseach  air  a  dh'innse  do  loseph  gu'n 
robh  'athair  a'  teachd  :  agus  cho  luath  'sa  chuar 
e  sin,  thug  e  leis  àireamh  mhòr  de  sheirbhisich 
fhoghluimte  ùmhail  g'a  choinneachadh,  agus 
chum  an  còmhnadh  air  an  t-slighe.  Choinnich 
iad  a  chèile  aig  baile  Heropolis,  far  an  robh 
loseph  aithnichte  mar  fhear-teasraiginn  na  h- 
Eiphit.  Bha  'n  t-athair  agus  am  mac  'gan  neart- 
achadh  fa  chomhair  na  coinneamh.  Gidheadh 
a  dh'-aindeoin  na  b'  urra  dhoibh  a  dheanamh  cha 
robh  nan  comas  nàdur  a  chumail  fodha.  Thainig 
loseph  gu  h-ùmhal  iriosal  'an  co'dhail  'athar,  thuit 
e  aig  a  chasaibh,  chum  a  bheannachd  'aslachadh; 
ach  leis  an  othail  a  bh'  air  cha  robh  e  'n  comas 
da  facal  a  ràdh  ;  bha  lacob  toileach  air  a  mhac 
a  thogail,  ach,  air  d'a  aiteas  a  bhi  co  mòr,  's  ann 
a  thuit  e  sios  r'a  thaobh  'sa  cheann  air  ceann 
a  mhic,    agus  bha   iad   air  so   rè   tamuill  gun 

chainnt,  ni  a  chinr  maoim  agus  clisg  air  na  caird- 
ibh  uile,  an  t-eagal  gu'n  cuireadh  na  h-uiread 
ghairdeachais  nàdur  as  a  cèill,  agus  nach  mosgladh 
iad  tuille  ann  an  tìr  nam  beo.  Fa  dheire  f  huair 
gach  cridhe  an  luchd  a  bh'  air  a  thaosgadh  a  mach 
ann  an  deuraibh  pailt,  a  shil  an  t-athair  air  a 
mhac,  agus  am  mac  air  an  athair.  'Nuair  a  f  huair 
iad  comas  labhairt,  cha  chluinnte  ach  0  mo  mhac  ! 
0  m'  athair  !  a  mhic  !  'athair  !  gus  an  do  thraoigh 
an  deòthas.  An  sin  bha'n  cridheachan  araon  air 
am  mosgladh  suas  le  aideachadh  taingeil  mu 
mhaitheas  De  na  fhreasdal  cùramach,  a  bhean- 
naich  iad  le  coinneamh  ris  nach  robh  aon  uair 
fiuthair  aca.  'Nuair  a  leig  'athair  as  e,  chaidh  e 
gu  grad  a  chur  failte  air  mnathan  a  bhràithrean^ 
agus  0  co  beadarrach  's  a  chuir  iad  furan  air  a 
chèile  !  B'e  0  mo  loseph  !  mo  Shuah  !  mo  loseph  l 
mo  Thamar  !  mo  loseph  !  mo  Shilah  !  &c.  &c.  na 
bh'  aca  ri  ràdh.  Agus  air  an  dòigh  cheudna 
rachadh  iad  air  an  aghaidh  gu  dol  fodha  na 
grèine  mur  cuireadh  ludah  nan  cuimhne  gu'm 
b'èiginn  doibh  triall  air  an  turus. 

Chomhairlich  iad  gu'n  gabhadh  lacob  agus  a 
chuideachd  an  turus  gu  h-athaiseach,  mar  dh' 
f  heudadh  iad ;  agus  gu'n  rachadh  loseph  agus 
cuid  d'a  bhràithribh  air  an  aghaidh  gu  Memphis, 
chum  gu'n  innseadh  iad  do'n  righ  gu'n  robh  'n 
athair  a'  teachd.  Thagh  e,  uime  sin,  cùignear 
d'a  bhràithribh,  agus  dh'f  halbh  iad ;  agus  co 
luath  'sa  ràinig  iad,  thug  e'm  fianuis  an  righ 
iad,  a  bha  ro  thoilichte  gu'n  d'thàinig  iad.  Ma 
bha'n  Eiphit  co  sealbhar  le  aon  Eabhruidheach 
abhi  san  rioghachd,  nach  mòr  an  tairbhe  a  shruth- 
as  0  theaghlach  Israeil  uile  a  bhi  nar  measg  ?  Ciod 

is  ceaird  duibli,  mo  cliàirde,  a  deir  an  righ. 
Fhreagair  loseph  air  an  son,  Le  cead  do  mhòr- 
achd,  is  buachaillean  mo  bhràithre.  'S  ann  mu 
thimchioll  sprèidhe  a  bha  iad  o  aois  an  òige. 
Smaointich  loseph  gu'm  b'f  hearr  dha  fein  freag- 
radh  air  an  son,  chum  gu'm  faigheadh  e'n  cur 
gu  còmhnuidh  ghabhail  ann  an  Gosen,  maille 
r'an  athair,  air  leth  o  na  h-Eiphitich  ;  agus  chum 
nach  gnàthaicheadh  Pharaoh  iad  ann  an  dreuchd- 
aibh  riaghlaidh,  chum  mi-thlachd  a  chur  air  na 
h-Eiphitich. 

An  sin  a  loseiph,  a  deir  an  righ,  m'as  buach- 
aillean  do  bhràithre,  bu  mhath  leam  gu'n  soc- 
raicheadh  tu  iad  far  am  faigheadh  iad  pailteas 
feòir  d'an  cuid  sprèidhe.  Ciod  i  do  bharail  mu 
Ghosein  ?  A  deir  loseph,  A  roghainn  air  gach 
àite,  m'as  e  toil  an  righ,  e,  ghabhainn-sa  Gosen 
mar  ionad  còmhnuidh  dhoibh.  Eo  mhath,  ars' 
an  righ,  gabhadh  iad  còmhnuidh  ann  an  Gosen  ; 
Agus  bheir  mise  dhuit  fo  m'  làimh  sgrìobhaidh 
còir  air  sin  a  dheanamh. 

'Nuair  a  thainig  lacob,  agus  a  theaghlach  do 
Mhemphis,  chaidh  'n  cur  do  GJiosen,  far  an  robh 
an  deadh  sheann  duine  Potipherah  'gam  feith- 
eamh,  agus  a  shònraich  ceithreannan  iomchuidh 
dhoibh  ann  an  Eeliopolis.  Chaidh  lacob  do 
thigh  loseiph,  far  an  d'fhuair  e  gabhail  ris  le 
anabharra  taitneachd  o  Asenat,  a  dh'  asluich 
gu  dùrachdach  air  a  dà  ghlùn  a  bheannachd. 
Binn  Manaseh  agus  Ephraim  prìs  agus  beadradh 
mòr  d'an  sean-athair,  a  theannaich  gu  caidreach 
r'a  uchd  iad. 

Air  dha  giullachd  mhath  fhaotainn,  agus  fois 
fihocair  an  dèigh  a  thuruis,  bheothaich  a  neart, 

agus  thug  loseph  leis  'athair  chum  a  nochdadh 
do'n  righ,  a  bh'air  a  bhualadh  le  fiamh  eireachd- 
ail  a  choslais.  Bha  e,  le  ìoghnadh,  na  thosd 
rè  seal,  gus  an  do  labhair  lacob  fein  'sna 
briathraibh  a  leanas.  Beannaichte  gu'n  robli 
an  Tighearna  Dia  nèimh  agus  na  tahiihainn,  a 
thog  suas  Pharaoh  gu  bhi  na  athair-altruim  do 
ioma  rioghachd  mar  air  an  là  'n  diugh.  Agus 
beannaichte  gu'n  robh  Pharaoh  leis  an  Tigh- 
earna  mo  Dhia,  a  nochd  caoimhneas  do  'm  loseph 
maoth  a  bh'air  'fhògradh,  agus  do  shliochd 
Israeil  air  sgàth  loseiph.  Gru'n  robh  do  riogh- 
achadh  buan  agus  buadhar ;  agus  gu'n  robh 
sìth  a  chòmhnuidh  ann  ad  chòm  rìoghail.  Agus 
gu'm  builicheadh  an  Dia  sin  tre  a'  bheil  thu 
san  àm  a  rioghachadh.  coron  fireantachd  ort  's 
na  neamhaibh  shuas,  an  dèigh  dnuit  an  crùi 
neo-chinnteach  so  a  thoirt  suas  do  d'  oiglire. 
Air  sgàth  loseiph,  a  deir  an  righ,  tha  mi  cur 
fàilt  air  'athair,  agus  ag  innse  dha  gur  e 
bheatha  am  mùr  rioghail  Mhemphis.  Ach 
guidheam  ort,  a  shaoi  aosda  urramaich,  an  cead 
leat  'innse  ciod  is  aois  duit  ?  Cha  chuimhne 
leam  gu'm  faca  mi  riamh  coslas  co  urramach. 

Fhreagair  lacob,  Cha  'n  'eil  làithe  bliadhnaidh' 
mo  chuairt  ach  tearc  agus  olc ;  tha  mi  a'  dol  a 
m'  shèa  fichead  'sa  deich  bliadhna ;  ach  dh'  f hàg 
a  choi'lion  sgiorradh  a  thàin'  am  charamh,  neul 
na  h-aois  orm  roi  'n  àm. 

Fhreagair  e  le  mòr  ioghnadh,  ag  ràdh,  An  e 
nach  'eil  thu  meas  na  h-aoise  sin  mòr  ?  Bu  mhòi 
an  t-iongantas  leinne  fear  f  haicinn  a  bhiodh  beo 
co  fad'  ann  an  tìr  na  h-Eiphit. 

0  a  righ !  a  deir  lacob.  theagaiuh  gu'm  measar 


136  EACHDRAIDH    lOSEIPH. 

le  cuid  gur  aois  mhòr  i,  ach  leamsa,  a  mhair  m' 
athair  agus  mo  shean-athair,  corr  agus  ochd 
fichead  bliadhna  's  a  deich,  cha  mhòr  i.  Bha 
Abraham,  mo  shean-athair  beo  gus  an  robh  e 
ochd  fichead  agus  cùig-bliadhna-deug  a  dh'aois  ; 
agus  mhair  Isaac  m'athair  beo  gus  an  robh  e 
naoi  fichead  agus  ciìig  bliadhna  dh'aois  ;  air  chor 
's  nach  d'ràinig  mise  aois  m'aithriche. 

Abraham,  a  deir  an  righ,  le  càileiginn  de 
ìoghnadh  ;  tha  seanachas  againn  mu  f  hear  d'am 
b'  ainm  Abraham,  duine  foghainteach,  a  thug 
buaidh  air  feachd  aontachail  ioma  righ.  An 
ann  d'a  shliochd  thusa  ?  M'as  ann,  bu  mhiann 
leam  fios  cinnteach  fhaotainn  mu  fhìrinn  na 
cùise ;  a  chionn  gu'n  do  mheas  mi  riamh  e  mar 
fhaoin-sgeul,  nach  b'  airidh  air  creideas. 

Cha  sgeula  faoin  idir  a  th'ann,  a  deir  lacob ; 
b'  ann  mar  so  a  thachair.  Ann  an  làithibh 
Amrapheil,  righ  Asiria,  rinn  e  fein  agus  righre 
eile  a  bha'n  co'bhoin  ris,  cogadh  ri  Bera  righ 
Shodoim,  agus  na  maithean  a  bha  'n  cairdeas 
ris ;  chuir  ceithir  righrean  am  feachd  r'a  chèile, 
agus  choinnich  iad  cùìg  righre  Shodoim,  Gho- 
moraih,  &c.  ann  an  gleann  Shidim,  far  an  do 
chuireadh  an  ruaig  air  feachd  Shodoim,  agus 
rinn  iad  na  h-uiread  dhiùbhail  orra,  's  nach 
b'  urrain  iad  seasamh  nan  aghaidh,  agus  b' 
èiginn  doibh  sìth  'asluchadh ;  ni  nach  faigheadh 
iad  ach  air  chumhadh  bhi  fo  chìs  doibh.  B' 
èiginn  doibh  gèilleadh  dha  so,  ge  bu  chruaidh 
e.  Dh'ìochd  iad  cìs  dhoibh  rè  da-bhliadhna- 
dheug,  agus  air  an  treas-bliadhna-deug,  rinn 
iad  ar-amach  nan  aghaidh,  agus  cha  dìoladh  iad 
a'  chìs  ni  b'  fhaide.     Air  an  aobhar  sin  thainig 

na  li-Asirianaicli  a  bha'n  co'bhoinn  a  rìs  nan 
aghaidh,  agus  thog  iad  creach  nan  cinneach  a 
bha'n  cairdeas  ri  muinntir  Shodoim,  Ghomor- 
aih,  &c.  Dhrùigh  am  fearg  air  na  Eephaim- 
ich,  na  Susimich,  na  h-Eimich  na  Horich 
na  h-Amalecich,  agus  na  h-Amoraich.  Fa 
dheireadh,  air  do  rìghribh  Shòdoim  armailt 
mhòr  a  chruinneachadh,  chaidh  iad  a  mach  nan 
aghaidh,  agus  chuir  iad  an  cath  ann  an  gleann 
Shidim.  Ach  mar  dh'èirich  roimhe  dhoibh, 
cha  b'  urra'  do  mhuinntir  Shodoim  seasamh  an 
aghaidh  feachd  Asiria.  Thuit  mòran  diubh  sa 
chath,  agus  chaidh  'n  ruaig  air  a  chuid  eile ; 
chaidh  Sodom  a  chreachadh  agus  a  shlad,  agus 
chaidh  Lot,  mac  bràthar  Abrahaim  a  thoirt  an 
ciomachas.  Co  luath  'sa  chuala  mo  shean  athair 
gu'n  robh  a  charaid  am  bruid,  chuir  e  roimhe 
gu'n  saoradh  se  e ;  chuir  e  fo  'n  làn  armachd 
tri  cheud  agus  ochd  fìr-dheug,  de  dhaoine 
gramail,  a  rugadh  na  thigh  fein ;  chaidh  e  air 
an  tòir  gu  Dan,  far  an  d'fhuair  e  iad  gu  neo- 
chùramach  gun  umhail,  ri  làn-aighear  agus  ri 
sùgradh.  Chuidich  dorchadas  na  h-oi'che  le 
'oidheirp ;  roinn  e  "f  heachd  beag  nan  tri  cuid- 
eachdaibh,  dh'àithn  e  do  dhithis  diubh  iad  a 
dhol  agus  ionnsuidh  a  thoirt  air  a  champ  air  an 
taobh  thall,  am  feadh  a  bheireadh  e  fein  oidh- 
eirp  air  an  taobh  a  b'fhaisge  dha.  Cha  luaithe 
chaidh  'n  iorghuil  feadh  nan  Asirianach,  na 
chual'  agus  a  dh'aithnich  Lot  cainnt  nan  Eabh- 
ruidheach.  Chuir  iad  na  priosanaich  uile  fa 
sgaoil,  agus  dh'armaich  iad  iad  le  airm  nan 
Asirianach   a   chaidh   a   mharbhadh.      'Nuair   a 

n3 

dhlùthaich  iad  ri  muinntir  Abrahaim,  thug  iad 
sgrios  air  na  h-Asirianaich,  agus  thuit  na  mìl- 
tean  diubh  sa  chasgradh.  Dh'iarr  iadsan  a 
theich  as  a  champ  tèaruinteachd  o  luas  an  cas, 
agus  lean  iad  iad  gu  Damascus ;  lean  Abraham 
an  ruaig  co  duineil,  's  gu'n  d'thug  e  o  na 
creachadairean  gach  priosanach,  agus  gach  ni 
a  thug  iad  as  na  bailtibh  a  chreach  iad ;  agus 
leir-sgrios  iad  na  ceithir  creachadairean.  Bha 
mi  daonnan  am  barail,  a  deir  an  righ,  gu'n 
d-thainig  loseph  o  dhaoinibh  foghainteach ;  agus 
tha  do  chunntas-sa  mu  Abraham  'ga  dhearbh- 
adh.  Sholair  do  theaghlachsa,  mo  dheadh  char- 
aid  aosda,  fear-teasraiginn  do'n  Eiphit  ann  am 
pearsa  loseiph,  agus  cha  chòir  dhuinn  a  chomain 
a  dhìoladh  air  dhòigh  a's  lugha,  no  'n  aire 
thoirt  do  theàghlach  'athar  rè  àm  na  gainne. 
Imich,  a  dhuine  chòir,  gabh  còmhnuidh  san  tir, 
's  a  chuid  is  taitniche  leat  di,  Agus  a  loseiph, 
cuimhnich  gur  i  toil  do  righ,  gu'n  dean  thu 
uidheamachadh  freagarrach  do  theaghlach  t- 
athar,  agus  g'un  òrduich  thu  ionad  còmhnuidh 
dhoibh  a  reir  am  miann. 

Bha  cruas  na  gorta  aithnichte  anns  gach  earr- 
ann  de'n  tìr,  agus  cha  robh  'bheag  de  lòn  ri 
fhaotainn  ach  na  gheibhte  a  tighe-taisg- loseiph, 
leis  an  d'fhàs  ionmhas  an  righ  ro  shaibhir. 
Chruinnich  e'n  toiseach  gach  airgiod  a  bha  san 
Eiphit  an  iomlaid  sìl ;  's  an  uair  a  theirig 
airgiod,  ghabh  e'n  sprèidh  'na  ionad ;  's  an  uair 
a  f  huair  an  righ  an  sprèidh  uile,  thug  iad  an 
tràillean  agus  an  ciomaich  an  iomlaid  lòin.  An 
sin  reic  gach  duine  'fhearann  saor  chum  biadh 

a  cheannach,  agus  fadlieòidh  thug  iad  iad  fein 
suas  nan  tràillean  do  Pharaoh  chum  gu'm  beath- 
aicheadh  e  iad  le  lòn  iomchuidh,  Mar  so  bu  le 
Pharaoh  tir  na  h-Eiphit  uile,  agus  gach  ni  a 
bh'  innte  ;  agus  cha  d-f  hàgadh  aon  ni  aig  neach 
a  dh'f  heudadh  e  a  ràdh  bu  leis  fein. 

Thainig  crìoch  air  an  t-seachdamh  bliadhna 
de  'n  ghorta,  agus  thug  loseph  gairm,  a'  toirt 
cuire  do  gach  neach  seilbh  a  ghabhail  san  f  hear- 
ann  a  bh'  aige  roimhe  ;  iad  a  theachd  a  dh'f  haigh- 
inn  siol-cuir  à  tighean-taisg  an  righ,  agus  iad  a 
chur  am  fearainn.  Thug  e  nis  air  an  ais  do  gach 
duine,  'eich,  a  chàrahaile,  agus  a  bhuar,  agus  gach 
ni  ris  am  b'  èiginn  doibh  dealachadh  ach  an  t- 
airgiod  :  Ach  a  mhàin  gu'n  d'òrduich  e  gu'n 
rachadh  an  cùigeamh  cuid  de  thoradh  na  talmh- 
ainn  a  liubhairt  gu  neo-mhearachdach  aig  tigh- 
ean-stòir  an  righ.  Ach  cha  robh  am  barrachd 
ioghnaidh  air  sluagh  riamh  na  bh'  orra  'nuair  a 
f  huair  iad,  gu'n  f  hiuthair  aca  ris,  an  cuid  fearainn 
air  ais,  agus  gach  ni  eile  a  bh'  aca,  o'n  righ.  Agus 
cha  robh  righ  riamh  ni  bu  toilichte  le  dèanadas 
àrd  f  hir-riaghlaidh  na  bha  Pharaoh,  le  bhi  faicinn 
tre  ghliocais  loseiph,  gu'n  robh  a  shluagh  air  an 
saoradh  o  dhaorsa,  ni  a  chuir  mòr  urram  air  an 
righ.  Le  làn  toil  an  righ  agus  a  shluaigh,  chaidh 
a  shocrachadh  le  lagh  na  rioghachd,  gu'n  sealbh- 
aicheadh  an  sluagh  am  fearann,  agus  gu'm  bu 
le  Pharaoh  an  cùigeamh  cuid  de'n  f  hàs  am  feasd. 

Mu  'n  àm  so  dh'f  hàs  Sabrina  bean  Photiphair 
ro  thinn,  dlù  do'n  bhàs  ;  agus  leis  mar  bha  i  soc- 
raichte  ann  an  deadh-bheus,  dh'iarr  i  gu'm 
faiceadh  i  loseph,  chum  gu'm  biodh  cothrom  aic' 

air  a  li-amaideaclid  'aideacbadh  dha  'am  fìanuis  a 
fir-phòsda,  agus  gu'n  iarradh  i  maitheanas  air 
arson  gach  trioblaid  a  dh'f  huiling  e  air  a  son. 

0  loseiph  !  thuirt  i,  is  lugha  nàire  peacadh 
'aideachadh  na  bhi  ciontach  dheth.  Cha  ruig  mi 
leas  aingeachd  mo  thograidh  ainmeachadh  dhuitse, 
aig  a  bheil  deadh  f  hios  air.  Bha  mi  toileach  t- 
f  haicinn  chum  gu'n  leiginn  ris  mo  rùn  duit  am 
fìanuis  mo  dheadh  f  hir,  mu'm  faigh  mi  bàs.  Is 
ciatach  leam  an  cruadal  leis  an  do  sheas  thu  'n 
aghaidh  a'  bhuairidh  leis  an  do  bhuair  mi  thu. 
Tha  mi  o'n  ùine  sin  ag  oidheirpeachadh  do  dheadh- 
bheus  a  leantuinn,  agus  tha  e  taitneadh  gu  math 
rium.  Feudaidh  mi  innse  dhuit,  nan  aontaich- 
eadh  tu  le  m'  anamianna  dian  agus  mi-laghail, 
gu'm  biodh  tu  nis  a'd'  aobhar  fuath  leam,  mar  dh'- 
innis  thu  fein  domh  san  àm.  Ach  mo  thruaighe  ! 
's  ann  duits'  a  bhuineadh  an  deadh-bheus  agus 
an  t-urram  air  fad,  an  ciont',  an  nàire,  agus 
an  diùbhail  dòmhsa.  Agus  am  feud  an  t-àrd 
riaghl'ear  maitheanas  a  thoirt  do  laigsinn  boirionn- 
aich  a  thug  gaol  a  h-anma  dha  ?  Am  feud  Sa- 
brina  dòchas  a  bhi  aice  gun  d'thèid  i  eug  an 
càirdeas  loseiph  chòir?  gu  bheil  gach  fuath  agus 
gamhlas  air  am  f  ògradh  o  'chridhe  bàigheil,  agus 
gur  h-urrainn  da  maitheanas  a  thoirt  do'n  neach 
a's  dèine  a  rinn  a  gheur-leanmhuinn  ? 
•  A  bhain-tighearna,  a  deir  loseph,  tha  gamhlas 
agus  fuath  an  ainf  hios  do  m'  inntinn,  agus  bha 
chùis  mar  sin  o  thùs  ;  an  uair  a  bha  mi  fo  chumh- 
achd  do  mhì-ruin,  's  ann  a  bha  thu  ad  chuspair 
air  m'  iochd.  Mhothaich  mi  e  mar  olc  deuchainn- 
each,  d'am  b'  fhearr  dhomh  gèiileadh,  na  do  olc 

peacaidh.  Mheas  mi  gu'n  d'thugadh  an  Dia  uile- 
làthaireach,  tre  mheadhon  èiginn,  math  dhomhsa 
as  an  olc;  uime  sin  ghiiìlain  mi  leis  gu  neo- 
smuaireanach.  Bu  mhi-naomhachd  ro  mhòr 
dhomhsa,  nan  di-chuimhnichinn  na  meadhona 
tre  an  d'àrdaich  mo  Dhia  mi  gu  cumhachd,  agus 
bu  mhanaicht'  an  ni  nan  àraichinn  fuath  do  na 
h-inneil  a  chunnaic  esan  iomchuidh  chum  sin  a 
dheanamh.  'S  ann  as  do  leth-sa,  a  bhean  uasal, 
a  chuireadh  sa  phrìosan  mi,  far  an  do  thachair 
mi  air  a'  ghille-chupain  agus  air  an  f  huineadair ; 
far,  mar  an  ceudna,  a  fhuair  mi'  cheud  sealladh 
air  m'  Asenat  ghràdhaich.  'S  ann  mar  sin  a 
fhuair  Pharaoh  fìos  ormsa,  agus  a  chaidh  m' 
àrdachadh  gu  cumhachd;  ionnas  leis  a  mhòr 
mhaitheas  a  dh'èirich  dhomh  o'n  bheagan  ana- 
cothrom  a  rinneadh  orm  tre  bharail  mhearachd- 
aich  mo  bhana-mhaighstir,  bu  mheasa  mi  na  ana- 
creideach,  mar  tugainn  o  m'  chridhe  maitheanas 
do  Shabrina.  Bha  aiteas  orm  ri'  chluinntinn 
gu'n  robh  do  dheadh-bheus  air  pilleadh  chum  a 
chleachdaidh  ghnàthaichte  ;  agus  gu  bheil  t-aigne 
air  a  socrachadh  air  a  cuspair  iomchuidh  ;  agus 
tha  sòlas  orm  'f  haicinn  gu  bheil  thu  san  t-suidh- 
eachadh  aithreachail  inntinn  so ;  oir  ge  b'  e 
dh'aidicheas  agus  a  thrèigeas  a  pheacadh,  gheibh 
e  tròcair. 

An  uair  a  phiU  loseph  dhachaidh,  fhuair  e 
duine  bochd  aig  a  dhorus,  ag  aslachadh  deirc  air 
a  chuid  seirbhiseach.  Le  'choslas,  chitheadh 
neach  gu'm  fac  e  làithean  a  b'  f  hearr,  oir  bha  a 
dhreach  eireachdaiL  Bhuilich  ua  seirbhisich  gu 
fìùghantach  air,  agus  chruinnich  iad  nam  measg 

letli-cheud  bonn  airgid  da,  agus  chliùthaicii  iad 
d'an  tighearn  e.  Bha  loseph  co  iochdmhor,  's 
nach  do  dliruid  e  riamh  a  dhorus  air  an  f  heumach ; 
gidheadh  's  ainmig  a  dheònaich  e  cobhair,  mu'n 
do  rannsaich  e  m'  an  fheum. 

Air  do'n  choigreach  teachd  na  làthair,  tliuirt  e 
ris  caileiginn  de  chunntas  a  thoirt  mar  thainig  e 
gu  bochduinn. 

A  deir  e,  Is  Ismaileach  mi  a  thaobh  breith,  a 
bha  ri  ceannachd  o  thìr  Grhileaid  do'n  Eiphit.  0 
chionn  beagan  bhliadnaiche  dh'fhàs  mi  ro  shaibhir. 
Shanntaich  mi  dealachadh  ris  a  cliuideachd  leis 
am  bu  chleachda'  leam  imeachd ;  a'  smaointeach- 
adh  gu'n  deanainn  an  tuille  cabhaig  a'  m'  aonar, 
seach  a  bhi  cuibhrichte  ri  riaghailtean  na  mòr- 
bhuidhinn.  Ach  ghrad  mhothaich  mi  gu'n  tig 
easan  a  ni  cabhag  gu  f  às  saibhir  an  ùine  ghearr 
gu  bochduinn  :  oir  a'  cheud  turus  air  an  deachaidh 
mi  le  m'  sheirbhisich  fein,  thugadh  ionnsuidh 
fhiadhaich  orm  le  cuideachda  mhòr  de  chreach- 
adairean  Arabach,  a  thug  buaidh  orm.  Thug 
iad  uam  gach  ni  a  bh'  agam  ;  chaidh  mi  fein  's 
mo  sheirbhisich  a  ghlacadh,  ar  cur  'am  prìosan, 
agus  bha  mi  air  mo  dhroch  gnàthachadli  leo 
am  feadh  a  bha  mi  aca.  Air  an  treas  oidhche 
f  huair  mi'm  f  àgail,  ged  nach  robh  e  saor  o  chun- 
nart.  Choisich  mi  san  oidhche,  air  dhomh  a  bhi 
mion-eòlach  'san  fhàsach,  agus  ghabh  mi  fois 
ann  an  doire  dlù  uaigneach  rè  an  latha,  gus  an 
d'thainig  mi  air  criochaibh  na  h-Eiphit ;  thainig 
mi  do  bhaile  mòr  na  rioghachd,  far  an  robh 
fiuthair  agam  gu'm  faighinn  fuasgladh  uapasan 
a  bha  'm  ainfhiach  arson  bathair  a  fhuair  iad 

roimhe  sin.  Ach,  mo  thruaighe  !  thuig  mi  gu'n 
robh  iad  cho  bochd  's  nach  robh  ac'  a  bheag  a 
gheibhinn.  Einn  a'  ghorta  a  bh'  ann  o  chionn 
ghoirid,  ioma  duin'  onarach  neo-chomasach  air 
'f  hiachan  a  dhìoladh,  Bha  mi  gu  cùramach  ag 
iarraidh  for'ais  air  òganach  àillidh  Eabhruidh- 
each,  a  thug  mi  nuas  do'n  Eiphit,  agus  a  reic 
mi  ri  Potiphar,  an  t-àrd  cheannard,  o  chionn 
fìchead  bliadhna.  Tha  làn  chinnt  agam,  ma  tha 
e  fathast  beo,  gu  bheil  e  ann  an  dreuchd  mòr 
èiginn ;  agus  nan  tàrlainn  air,  tha  dearbh  f  hios 
agam  gu'm  fuasgladh  e  orm  a'  m'  f  heum, 

Ciod  ìs  ainm  dhut,  a  charaid.  ars'  an  t-àrd- 
uachdaran ;  agus  c'  ainm  a  bh'  air  an  Eabhrui'- 
each  òg  ?  Fhreagair  e,  'S  e  m'  ainmse  Albhah, 
agus  b'e  ainm  mo  charaid  loseph,  mac  lacoib, 
Is  mise  loseph,  a  deir  an  t-uachdaran.  Dh' 
amais  thu  air  loseph,  t-Eabhrui'each  òg ;  agus 
bithidh  mis'  'am  charaid  do  Albhah,  Leum  e 
gu  grad  d'a  ionnsuidh,  a'  cur  fàilte  chridheil  air 
ag  ràdh.  0  m'  Albhah  !  mo  charaid,  is  duilich 
leamsa  do  chor,  agus  tha  eibhneas  orm  gu  bheil 
e  a'  m'  chomas  do  chòmhnadh.  Ach  ceadaich 
dhomh  sa  cheud  àite  m'  ainfhiach  dligheach  fein 
a  dhìoladh  dhuit,  airson  an  airgid  a  chuir  thu 
dh'  aindeoin  orm  an  uair  a  bha  sinn  af  deal- 
achadh,  a  thoirt  duit.  An  sin  dh'  àithn  e  seachd 
ceud  bonn  airgid  àireamh  sìos  do  Albhah,  ag 
ràdh  ris,  gun  e  ràdh  facal  na  aghaidh,  ach  a 
ghabhail  eadar  riadh  agus  chalpa.  Agus  innis 
domhsa  cò  air  a  tha  fiachan  agad  de  na  h- 
Eiphitich  agus  dìolaidh  mise  dhuit  e.  Air  a 
lionadh  le  taingealachd,  cha  b'  urra  do'n  deadh 

Ismaeileach  facal  a  ràdh.  'S  gann  a  bha  fìos 
aige  co  dhiùbh  bu  bhruadar  a  bh'  ann  no  nach 
b'  f headh.  Fa  dheireadh,  fhuair  e  comas  labh- 
airt  le  cead  a  thoirt  do'n  luchd  a  bh'  air  'inntinn 
sile  gu  frasach  ;  agus  an  sin  thuirt  e,  Buidheachas 
do  Dhia,  f  huair  mi  thu,  a  mhic ;  agus  is  tu 
daonnan  loseph  !  Cha  b'urrain  saibhreas,  no 
meud-mhòr  do  shubhailcean  a  sgaradh  o  d 
inntinn  luachmhoir. 


